Hanguraama In Genna Meehun Baithibbaa Marukazuge Massakkai Anna Mahu Nimeyne - Vaguthu\nހަނގުރާމައިން ގެންނަ މީހުން ބައިތިއްބާ މަރުކަޒުގެ މަސައްކަތް އަންނަ މަހު ނިމޭނެ\nސީރިއާގައި ހަރަކާތްތެރިވި ދިވެހިންތަކެއް\nހަނގުރާމަ އަށްދާ މީހުން ރިހިބްލިޓޭޓް ކުރާ ސެންޓަރު ގާއިމްކުރުމުގެ އަމަލީ މަސައްކަތް މިއަންނަ މަހުގެ ތެރޭގައި ނިންމާލެވޭނެ ކަމަށް ހޯމް މިނިސްޓްރީ އިން ވިދާޅުވެއްޖެއެވެ.\nހޯމް މިނިސްޓްރީގެ ސްޓޭޓް މިނިސްޓަރ އަލީ ނަޒީރު "ވަގުތު"އަށް ވިދާޅުވީ ދީނަށް ޓަކާ ޖިހާދުކުރުމުގެ ނަމުގައި ދުނިޔޭގައި ހަނގުރާމަ ހިނގަމުން ދާ ގައުމުތަކަށް އަމިއްލަ އަނބިދަރިންނާއި އާއިލާ ގޮވައިގެން ދާ މީހުން އެނބުރި އަތުވެއްޖެ ނަމަ އެފަދަ މީހުން އަދި، އެމީހުންގެ އާއިލާ ރިހިބްލިޓޭޓް ކުރުމަށް ސަރުކާރުން ކުރަމުންދާ މަސައްކަތުގެ ތެރެއިން ބިނާ ކުރުމަށް ހަމަޖެހިފައިވާ ރިހިބްލިޓޭޝަން ސެންޓަރުގެ އަމަލީ މަސައްކަތް ކުރިއަށް އޮތް މަހުގެ ތެރޭގައި ނިންމާލެވޭނެ ކަމަށެވެ.\nމިނިސްޓަރ ނަޒީރު ވިދާޅުވީ، އެމަސައްކަތް ފަށައިގެން ކުރިއަށްދާތާ ދެމަސް ވެފައިވާ ކަމަށާއި އަންނަ މަހުގެ ތެރޭގައި އެތަނުގެ ހުރިހާ މަސައްކަތެއް ނިމޭނެ ކަމަށް އޭނާ ވިދާޅުވިއެވެ.\nމަޖިލީހަށް ހުށަހެޅި ބަޖެޓުގައި ވަނީ ޑީ-ރެޑިކަލައިޒޭޝަން އެންޑް ރިހެބްލިޓޭޝަން ސެންޓަރެއް ހިންމަފުށީގައި ގާއިމްކުރުމަށް ހިމަނާފައެވެ. އެގޮތުން އެ ސެންޓަރ އިމާރާތްކުރުމަށާއި އެހެނިހެން ހަރަދުތަކަށް ހޯމް މިނިސްޓްރީގެ ޕީއެސްޕީ ބަޖެޓުގައި ވަނީ 1.96 މިލިއަން ރުފިޔާ ހިމަނާފައެވެ. އެބަޖެޓުގައި އަންދާޒާކޮށްފައިވާ ގޮތުގައި 2021 ވަނަ އަހަރުވެސް އެމަރުކަޒަށް 500،000 ރުފިޔާ ހޭދަވާނެއެވެ.\nހަނގުރާމައަށް ގޮސް ތިބޭ މީހުންގެ އަނބިންނާއި ދަރިން ރާއްޖެގެނެސް އެމީހުން މުޖްތަމައަށް ބޭނުންތެރި ބައެއްގެ ގޮތުގައި ނެރުމަކީ ރައީސް އިބްރާހިމް މުހައްމަދު ސޯލިހްގެ ވައުދުފުޅެކެވެ.\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވެސް ވަނީ ސީރިއާގައި ތިބި މީހުން އަނބުރާ ގެނައުމަށް ބާރުދީ ވާހަކަދައްކަވާފައެވެ. އެމަނިކުފާނު ވިދާޅުވެފައިވާ ގޮތުގައި ސީރިއާ އަށް ހަނގުރާމައަށް ގޮސްފައިވާ އެތައް ބައެއްގެ ދަރިން ހާލުގައި ޖެހިފައި އެބަތިއްބެވެ. އަދި އޭގެ ތެރެއިން އެތައް އަންހެނުންނެއް އަޅުވެތިކަމުގެ ދަށުގައި އެބަތިއްބެވެ. އަދި އެމީހުން ނިސްބަތްވާ އާއިލާ ތަކުން އެމަނިކުފާނަށް ގުޅުއްވައި އެހީވުމަށް އެދިފައިވާކަމަށް ރައީސް ނަޝީދު މީގެ ކުރިން ވަނީ ވިދާޅުވެފައެވެ.\nރަށްރަށަށް ދާން ބޭނުންވާ 800 އަށްވުރެ ގިނަ މީހުން ކަރަންޓީނަށް ފޮނުވައިފި\nދައުރުވަމުންދަނީ ގޮޅިތެރޭގައި ކާއެއްޗެހި ކުނިވަންދެން ފޮރުވައިގެން ގެންގުޅުމަށްފަހު ނަގާފައިވާ ވީޑިއޯއް - ހޯމް މިނިސްޓްރީ\nނޮވެމްބަރު 20, 2019 22:20\nތި ތަނަށް އެންމެ ފުރަތަމަ ލާންވީ ނަޒީރު އެވެ. އޭނާ އަކީ ޕާކިސްތާން އަށް އާއިލާ ގޮވައިގެން ހަނގުރާމަކުރަން ހިޖުރަ ކޮށް އެނބުރި އައިސްގެން އުޅޭ ހަރުކަށި ފިކުރު ގެ މީހެއް. ސަމާލުވޭ!!!\nނޮވެމްބަރު 20, 2019 22:23\nތި ހަނގުރާމަ ވެރިންތަށް ގެނެސް ތަޙްގީގް ކޮއްލީމަ ޖަމިއްޔަތުއްސަލަފު ރަނގަޅަށް ބޭޒާރު ވާނެ.\nނޮވެމްބަރު 21, 2019 09:53\nއަހަރެމެން ނިކަމެތި ދީންވެރި %100 މުސްލިމް ރައްޔިތުންގެ ފައިސާ ޖެހޭތަ އެ ޔަހޫދީ ޖިހާދީންނަށް ހަރަދުުރަން؟ އެމީހުންގެ ވިސްނުން އެއީ އަވަހަށް ބަދަލު ކުރެވޭނެ އެއްޗެއްނޫން، ކޮންމެ ވަގުތަކުވެސް ޤައުމަށް ނުރައްކާ ވާފަދަ ކަމެއް ކޮށްފާނެ، ކިހިނެއް އެނގެނީ އެމީހުން އަލުން ރާއްޖެ އަންނަނީ މިޝަނެއްގެ ތެރެއިން ނޫން ކަމެއް، ސަރުކާރު އެހޭވެސް ގަމާރު\nނޮވެމްބަރު 23, 2019 22:09\nއަލީ ރަމީޒު ހައްޔަރުކުރޭ


ހާމް އާއި މާއިޝްގެ ހެޓްރިކުން ޕާރޕްލް ހައުސް މޮޅުވެއްޖެ! - AO News\nހާމް އާއި މާއިޝްގެ ހެޓްރިކުން ޕާރޕްލް ހައުސް މޮޅުވެއްޖެ!\tޖުލާ 15, 2017 | ޝަމްސުއްދީން ސްކޫލް މީޑިއާ\tHomeހާމް އާއި މާއިޝްގެ ހެޓްރިކުން ޕާރޕްލް ހައުސް މޮޅުވެއްޖެ! ލިޔުނީ: މުހައްމަދު ހިޒްޔަމް\nޝަމްސުއްދީން ސްކޫލްގެ އިންޓަރ ހައުސް ފުޓްބޯޅަ މުބާރާތުގައި އިއްޔެ ހަވީރު ކުރިއަށް ދިޔަ 13 އަހަރުން ދަށުގެ ފުރަތަމަ މެޗް ޕާރޕްލް ހައުސް އިން ކާމިޔާބު ކޮށްފިއެވެ. 08 ލަނޑު0ލަނޑުން މި މެޗު ޕާރޕުލް ހައުސް އިން ކާމިޔާބުކުރީ އޮރެންޖް ހައުސް އާއި ވާދަކޮށެވެ\nމި މެޗްގައި ޕާރޕްލް ހައުސްގެ މާއިޝް ވަނީ4ގޯލު ޖަހާފައެވެ. އަދި ހާމް3ގޯލް ކާމިޔާބުކޮށް ދީފައިވާއިރު އެ ޓީމުގެ ޝަމޫސް 1 ގޯލް ކާމިޔާބު ކޮށްދީފައެވެ.\nޕާރޕްްލް ހައުސްގެ ފަރާތުން މި މެޗްގައި ވަނީ ވަރަށް ރަނގަޅު ކުޅުމެއް ފެނިގެން ގޮސްފައެވެ.\n13 އަހަރުން ދަށުގެ އުމުރުފުރާގެ2ވަނަ މެޗުގައި ބައްދަލު ކުރީ ގްރީން ހައުސް އާއި ރެޑް ހައުސް އެވެ. މި މެޗް ކާމިޔާބު ކުރީ ރެޑް ހައުސް އިންނެވެ. ރެޑް ހައުސް އަށް ކާމިޔާބު ކުރެވުނު ހަމައެކަނި ގޯލް އެ ޓީމަށް ކާމިޔާބު ކޮށްދިނީ ޕެނަލްޓީ އަކުން އެ ހައުސްގެ މުހައްމަދު ސައްޔާދު އެވެ.\n11 އަހަރުން ދަށުގެ ފުރަތަމަ މެޗުގައި ވާދަކުރީ ގްރީން ހައުސް އާއި ރެޑް ހައުސް އެވެ. މި މެޗް ގްރީން ހައުސް އިން ކާމިޔާބު ކުރީ3/0ގެ ނަތީޖާ އަކުންނެވެ.\n11 އަހަރުން ދަށުގެ ދެވަނަ މެޗުގައި ބައްދަލު ކުރީ އޮރެންޖް ހައުސް އާއި ޕާރޕްލް ހައުސް އެވެ. މި މެޗް ކާމިޔާބު ކުރީ އޮރެންޖް ހައުސް އިންނެވެ. މި މެޗްގެ ފައިނަލް ސްކޯރ އަކީ 1 /0ކެވެ.\nއޮރެންޖް ހައުސް އިން ކާމިޔާބު ކުރި ހަމަ އެކަނި ގޯލް އެ ޓީމަށް ކާމިޔާބު ކޮށްދިނީ އެ ހައުސްގެ ހުސެއިން މުފްލިހް އެވެ.\nމި މަހުގެ 14 އިން 15 ގެ ނިޔަލަށް ކުރިއަށް ގެންދާ މި މުބާރާތުގެ ފައިނަލް އޮންނާނީ 15 ޖުލައި 2017 ވާ ހޮނިހިރު ދުވަހުގެ ހަވީރު 4:00 ގައެވެ. މި މެޗްތައް ކުރިއަށް ގެންދަނީ މީދޫ ސްޓޭޑިއަމް ގައެވެ.\nVN:F [1.9.22_1171]please wait...Rating: 1.0/10 (1 vote cast)VN:F [1.9.22_1171]Rating:0(from0votes)ހާމް އާއި މާއިޝްގެ ހެޓްރިކުން ޕާރޕްލް ހައުސް މޮޅުވެއްޖެ!, 1.0 out of 10 based on 1 rating Share this:FacebookTwitterViberGooglePrintMoreEmailPocketPinterestRedditLinkedInTumblr\nގުޅޭ ލިޔުންތައްމިނިވަންދުވަހުގެ ދިދަ ނެގުމުގެ ރަސްމިއްޔާތު ހިތަދޫ ސްކޫލްގައި ބާއްވައިފިޝަމްސުއްދީން ސްކޫލުގެ ފުޓްބޯޅަ މުބާރާތް ނިމިއްޖެޝަމްސުއްދީން ސްކޫލް އިންޓަރ ހައުސް ފުޓްބޯޅަ މުބާރަތުގެ ފައިނަލް މިއަދު ހަވީރުކުދިންނެވެ! ކުޅިވަރެއްގައި އޮންނާނީ މޮޅުވުމާއި ބަލިވުމެވެ.ޝަމްސުއްދީނު ސްކޫލްގެ އިންޓަހައުސް ފުޓްބޯޅަ މުބާރާތް ނިމިއްޖެ\tޕޯސްޓު ކޮށްފައިވަނީ ކުޅިވަރު, އައްޑޫ, ސްކޫލް, ޚަބަރު\tPost navigation\nPREVIOUS POST Previous post: ޙައްޖުވެރިންނަށް ހާއްސަ އޭސީ ކުޑަ ތައްޔާރުކޮށްފިNEXT POST Next post: ފުވައްމުލަކު ސިޓީ މީހަކު ގެއްލިގެން ހޯދަނީ


galehiri: ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 1\nދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް - 1\nވާހަކައަށް ތަން ހޯދުން\nމިފަހަރު ލިޔާން މިއުޅެނީ ދިގު ވާހަކައެކެވެ. ވަރަށް ދިގު ވާހަކައެކެވެ. އެހެންވީމާ ލިޔާނީ އެކި ބައިތަކަށް ބަހާލައިގެންނެވެ. ވާހަކައިގެ މައިގަޑަކީ ވެރިންނާ ދެކޮޅަށް ރައްޔިތުން ތެދުވުމާއި ވެރިކަން އިންގިލާބު ކުރުމެވެ. ވެރިންނަށް ހަރާންކޯރުވެ ބަގާވާތް ކުރުމާއި އެކަމުގެ ތާރީޚުތަކެވެ. ވެރިންގެ އަނިޔާވެރިކަމާއި ދެކޮޅަށް ހައްގު ބަސް ބުނުން ބަގާވާތަކަށް ވުމާއި އުގޫބާތަށް ހުށައެޅިގެންދާ ގޮތުގެ ވާހަކައެވެ. ޖުމްލަ ގޮތެއްގައި ވެރީންނާއި ރައްޔިތުންގެ ވާހަކައެވެ. ވާހަކަ ގެނެސްދޭނީ ތަހުލީލު ކުރުމުގެ ތިލަފަތަކުން މިނެކިރައިގެންނެވެ. ވަކިއަތަކަށް ނުޖެހި ހުރެވޭތޯ ގަދައަޅާ ހާލުގައެވެ.\nއިރުއަރައި އިރުއޮއްސޭނަމަ ދުނިޔެއިން ދުވަހެއް އުމުރުން ދުވަހެއް ފާއިތުވަމުން ދާނެއެވެ. ފާއިތުވެގެންދާ ބަޔަކީ ތާރީޚެވެ. ތާރީޚު ބަލައި ހާވައިގެން މިކަހަލަ ވާހަކައެއް ލިޔުމުގެ ބޭނުމަކީ ވެރިކަމާއި ތޮޅުމާއި ހައްގުބަސް ބުނުން ފަދަ ކަންކަމަކީ ވަކިބަޔަކަށް ނުވަތަ ވަކި ސަރަހައްދަކަށް އޮތް ކަމެއް ނޫންކަމާއި އެއީ ހާލަތާއި ވަގުތުގެ ގޮތުން ހަމަ ކޮންމެ ބަޔަކުވެސް ކޮށްފައިވާ އަދި ކުރަމުންދާ ކަމެއްކަން އަންގައިދިނުމެވެ. ކަންކަމުގެ އެކޮޅުމިކޮޅު ނުބަލައި ވާހަކަ ދައްކާ މީހުންނަށް ތާރީޚުން ފިލާވަޅެއް ނުވަތަ ފިލާވަޅުތަކެއް ބުނެދިނުމެވެ.\nވެރިކަން އިންގިލާބުކުރުމާއި ވެރިންނަށް ނުކިޔަމަންތެރިވުމާއި ވެރިންގެ އަނިޔާވެރިކަމާއި ބަގާވާތް ކުރުމުގެ ދިގުވެގެންވާ ތާރީޚެއް މި ދިވެހިރާއްޖޭގައި އެބައޮތެވެ. ރަސްކަމުގައި ހުންނަވާ ބޭފުޅަކު ހާޖަތަކަށްޓަކައި ތަޚުތާ ފޭއަށް ޖެހިވަޑައިގަންނަވާއިރަށް ތަންވަޅު ބަލާން ހުރެފައި އެންމެ އަރިސް މީހުންގެ ތެރެއިން މީހަކު ތަޚުތަށް އިސްވެ ވެރިކަން ފުރޮޅައިލުމަކީ އެންމެ އިހުވެސް އެންމެ ގިނައިން ފެނިފައިވާ ކަންތަކެވެ. މީލާދީން 1388 ވަނަ އަހަރުން ފެށިގެން 1573 އާއި ހަމައަށް ހިލާލީ ދަރިކޮޅުގެ ރަސްރަސްކަލުން ވެރިކަން ކުރެއްވިއިރު އެބޭފުޅުންގެ ތެރޭގައިވެސް މިއީ އާއްމު ކަމެކެވެ. އޭގެފަހުން އިސްދޫ ދަރިކޮޅުގެ ރަސްކަމާއި ދިޔަމިގިލީ ދަރިކޮޅުގެ ރަސްކަމާއި އަދި ހުރަވީ ދަރިކޮޅުގެ ރަސްކަމުގައިވެސް މިއީ ތަކުރާރުވަމުން އައި ކަންތަކެވެ.\nއަލި ރަސްގެފާނުގެ ވެރިކަން ވައްޓާލައި މިރާއްޖެ ހިފަން ޕޯޗުގީޒުން ފޮނުވީވެސް ދިވެއްސެކެވެ. އެއީ ކުރިން ވެރިކަން ކުރެއްވި ނުވަވަނަ ހަސަން ރަސްގެފާނެވެ. މިކަމެއް ހިނގާފައި އޮތީ މީލާދީން 1558 ގައެވެ. އުތީމު ދަރިކޮޅުގެ ރަސްކަމުގައި ކަލާފާނު ތަޚުތުގައި އިންނަވަނިކޮށް މުހައްމަދު ރަންނަބަނޑޭރި ތަކުރު ނުރުހިގެން ގޮސް ފާދިއްޕޮޅު މާފިލާފުށީގައި ވަކިރަސްކަމެއް ގާއިމުކޮށް ފާދިއްޕޮޅުން ފެށިގެން އުތުރުގެ ހުރިހާ އަތޮޅުތަކެއްގައި ބާގީ ވެރިކަމެއް ހިންގިއެވެ. މީލާދީން 1600 ވަނަ އަހަރުން ފެށިގެން 1622 އާ ހަމައަށް ކުރިއަށް ގެންދިޔަ މި ބަގާވާތް ނިމުމަކަށް ގެންނެވީ ބޮޑު ރަސްގެފާނެވެ.\nއެންމެ ބޮޑު ބަގާވާތަށް މަގު ފަހިވުން\nދިޔަމިގިލީ ދަރިކޮޅުގެ ރަސްކަމުގައި 1752 ގައި ހޮޅީން ރާއްޖެ ގެނެސް ދިވެހިން އަޅުވެތި ކުރުވުމުގެ މޭސްތިރިންނަކީ ވެސް ދިވެހިންނެވެ. އެއީ ގާޒީ ހަސަންތާޖުއްދީނުގެ ދެބެއިންނެވެ. އެންމެފަހުން އެ ދެބެއިންވެސް ކަނޑުފައްތައި ރަސްގެފާނު ރަހީނުކޮށް ލަކްޝަދީޕަށް ގެންގޮސް މިރާއްޖޭގައި ހަތަރު މަހެއްހާ ދުވަހު ހޮޅީން ދެމިތިއްބެވެ. އެ އަޅުވެތިކަމުން ދިވެހިން މިންޖުކޮށްދެއްވީ ހުރާގޭ ދޮން ހަސަން މަނިކުފާނެވެ. ފަހުން އެއީ ދޮން ބަންޑާރައިންނެވެ. އެމަނިކުފާނު އެފަދަ ޖިހާދެއް ކުރެއްވީ އަމިއްލަފުޅަށް ރަސްކަން ހޯއްދަވާކަށް ނޫނެވެ. ޖިހާދު ކުރެއްވީ ދިވެހި ރައްޔިތުންނާއި ދިވެހި ރަސްކަމުގެ ހައްގުވެރިންނަށްޓަކައެވެ. އެކަން ތާރީޚު ފޮތް ބަލައިލީމާ ޝައްކެއް ނެތި އެނގޭނެއެވެ.\nހޮޅީން ރާއްޖެ ހިފިއިރު ތަޚުތުގައި އިންނެވީ ދިޔަމިގިލީ ޚާންދާނުގެ ސުލްތާނު އިބްރާހިމް އިސްކަންދަރު ދެވަނައިގެ ކޮއްކޯފުޅު ސުލްތާން މުހައްމަދު އިމާދުއްދީން ތިންވަނަ އެވެ. ހޮޅީން ދިޔައީ ރަސްގެފާނާއި ގަނޑުވަރުތެރޭގެ ވަރަށް ގިނަ ބޭފުޅުން ރަހީނުކޮށްގެން އެބޭފުޅުންނާއެކުގައެވެ. އިމާދުއްދީން ރަދުން 1752 ގައި ލަކްޝަދީޕަށް ގެންގޮސް ހައްޔަރުކޮށްފައި ބެހެއްޓީ ކަވަރައްޓިއޭ ކިޔުނު ރަށުގައެވެ. އެރަށުގައި ހުންނަވާތާ ހަ އަހަރު ފަހުން އެރަދުން އަވަހާރަވީ 1757 ގައެވެ.\nހޮޅީންނަށް މާލޭގައި ވެރިކަން ކުރެވުނީ ހަތަރު މަހެއްހާ ދުވަހުއެވެ. ގައުމަށާއި ރަސްކަމަށް ވަފާތެރި ބަޔަކު ގޮވައިގެން ނިކުމެވަޑައިގެން ދޮންބަންޑާރައިން ހޮޅީން މަރުއްވައި ބާކީތިބިބަޔަކު ފައްސާލައްވައިފިއެވެ. ރާއްޖެ މިނިވަން ކުރެއްވުމަށްފަހު ދޮންބަންޑާރައިން ވެރިކަންކުރެއްވީ ކަރަވައްޓީގައި މަލަބާރީންގެ ގައިދުގައި ހުންނެވި ސުލްތާން މުހައްމަދު އިމާދުއްދީނު ތިންވަނައިގެ ނަންފުޅުގައެވެ. އުއްމީދަކީ އެރަދުން މިނިވަންވެވަޑައިގެން މާލެއަށް ވަޑައިގަތުމެވެ.\nމިގޮތަށް ވެރިކަން ކުރައްވަމުން ވަޑައިގަންނަވަނިކޮށް އިމާދުއްދީން ރަދުން އަވަހާރަވެއްޖެ ކަމުގެ ޚަބަރު 1757 ގައި ލިބިވަޑައިގެންފިއެވެ. އެ ޚަބަރު ލިބިވަޑައިގަތުމުން ދެން ދޮންބަންޑާރައިން ވެރިކަން ބަދަލު ކުރެއްވީ އަވަހާރަވި ރަދުންގެ ހަމައެކަނި ދަރިކަނބަލުން އާމިނާ ރަނިކިލެގެ ނަންފުޅަށެވެ. އާމިނާ ރަނިކިލެގެ ނަންފުޅުގައި ވެރިކަން ކުރެއްވީ 1759 އާ ހަމައަށެވެ. އަންހެން ބޭފުޅެއްގެ ނަންފުޅުގައި ވެރިކަން ކުރެއްވުމަށްވުރެ ދޮންބަންޑާރައިން އަމިއްލަފުޅަށް ރަސްކަން ކުރެއްވުން އައުލާކަން ބޮޑުކަމަށް ފެނިވަޑައިގެން ސުލްތާން ހަސަން އިއްޒުއްދީނުގެ ނަންފުޅުގައި ދޮންބަންޑާރައިން ތަޚުތަށް އިސްވެވަޑައިގަތީ 1759 ގައެވެ.\nދޮންބަންޑާރައިންގެ ރަސްކަމުގެ މެދުތެރޭގައި ސުލްތާނު އިބްރާހިމް އިސްކަންދަރު ދެވަނައިގެ ދަރިކަލުން އަދި ރަހީނުކޮށްގެން ގެންދިޔަ ރަދުން މުހައްމަދު އިމާދުއްދީނަށް ބޮޑުބޭބެ ވިދާޅުވާ މުހައްމަދު ގިޔާސުއްދީން ހޮޅީންގެ އަތްދަށުން މިންޖުވެވަޑައިގެން މާލެއަށް ވަޑައިގެންފިއެވެ. އެމަނިކުފާނަކީވެސް ހޮޅީން ރަހީނުކޮށްގެން ގެންދިޔަ ބޭފުޅެކެވެ. އޭރު ދިޔަމިގިލީ ޚާންދާނުގެ ރަސްކަމުގެ ފިރިހެން ވާރިސަކަށް ހުންނެވި ހަމައެކަނި ބޭފުޅަކީ ގިޔާސުއްދީނެވެ.\nމިސަބަބަށްޓަކައި ދޮންބަންޑާރައިން އެމަނިކުފާނު ގެންދެވީ ސީދާ ރަސްކަމުގެ ގަނޑުވަރަށެވެ. ނުހަނު އިއްޒަތުގައި ބޭންދެވީ ވަލީއަހުދުގެ މަގާމުގައެވެ. ދޮންބަންޑާރައިންގެ ވަސިއްޔަތަކީ އެމަނިކުފާނަށްފަހު ދެން ދިވެހި ރަސްކަން ގިޔާސުއްދީނާއި ހަވާލުކުރުމަށެވެ. ދިވެހިރަސްކަމަކީ ދިޔަމިގިލީ ޚާންދާނުގެ ހައްގަކަށްވާތީ އަމާނާތްތެރިކަމާއި އެކު އެ ހައްގު އަދާކުރުމަށެވެ.\nމަތީގައި ޚުލާސާ ކުރެވުނީ އެޒަމާނުގެ ހާދިސާތަކެވެ. ފަހުގެ ތާރީޚުގައި ހަރާންކޯރުވުމާއި ބަގާވާތް ކުރުމުގެ ފެށުމެއް ކަމަށް އަޅުގަނޑު ގަބޫލުކުރަނީ ދިޔަމިގިލީ ޚާންދާނުގެ ރަސްކަން ފޭރިގަނެ ގިޔާސުއްދީން ރަދުން ކަނޑުފައްތައި ހުރަވީ ޚާންދާނުގެ ރަސްކަން ފަށައިގަތުމެވެ. އެ ރަސްކަމަކީ ރާއްޖޭގެ އަތޮޅުތަކާއި މާލެ ތަފާތުކޮށް ބޭފުޅުންނާއި އެނޫން މީހުން ތަފާތުކޮށް ތިރި ގޮނޑިގޮނޑި އާއި އުސް ގޮނޑިގޮނޑީގެ އިމްތިޔާޒު ތައާރަފްކުރި ރަސްކަމެވެ. ރާއްޖެ ބައިބައިކުރި ރަސްކަމެވެ. އިނގިރޭސިންނަށް ރާއްޖޭގެ މިނިވަންކަން ވިއްކައިލި ރަސްކަމެވެ. ދިވެހިރާއްޖެ އާއި ދިވެހިންނަކީ ތިމަންނާމެންގެ އާއިލީ ތަރިކަ ކަމުގައި ބަލަންފެށި ރަސްކަމެވެ.\nބަގާވާތުގެ ތެރެއިން އެންމެ ހުތުރުވެގެންވާ އަދި އެންމެ ނަޖިސްކަން ބޮޑު ބަގާވާތަކީ މިދެންނެވި ރަސްކަން ގާއިމުކުރެވުނު ބަގާވާތެވެ. ބައެއްގެ އަނިޔާވެރިކަމާއި ގޮތެއް ފޮތެއް ނެތްކަން އެންމެ ބޮޑަށް ހާމަވެގެންދިޔަ ހާދިސާއަކީވެސް އެއީ އެވެ. އެހެންވީމާ ބަގާވާތުގެ ލިސްޓު ފަށައިގަންނާނީ އެންމެހައި ބަގާވާތްތަކުގެ ބައްޕަ ކަމަށް އަޅުގަނޑު ގަބޫލުކުރާ އަނިޔާވެރިޔާއާ ހަމައިންނެވެ.\nއެމީހަކީ ހުރާގޭ މުހައްމަދު މަނިކުފާނެވެ. ދިވެހި ތާރީޚުން ސާބިތުވާ ގޮތުގައި ޖާހިލުކަމާއި ޖައްބާރު ކަމަށް އަރައިހުރި އެންމެ ބޮޑު ދައްޖާލަކީ އެއީއެވެ. އެފަދަ ނުބައި ނުލަފާ މީހެއްގެ ސަބަބުން ބަދަލުވި ވެރިކަމެއްގެ ގާނޫނީ ހައިސިއްޔަތު ގަބޫލުކޮށްގެން އެހެން މީހުންނާ ދިމާލަށް ބަގާވާތުގެ އިގިލި ދިއްކުރާ މީހުންނަށް އެތިބެވެނީ ބޮޑުވެގެންވާ އޮޅުމެއްގެ ތެރޭގައެވެ. އެއީ ހުރަވީ ޚާންދާނުގެ ވެރިންނަށް ވިޔަސްއެވެ. މުހައްމަދު އަމީނާއި ހަސަން ފަރީދު އަދި ނާސިރު ކަމަށްވިޔަސް އެވެ.\nބާގީންނާއި ޚާއިނުންގެ ބައްޕަ ހުރާގޭ މުހައްމަދު މަނިކުފާނު\nމި މީހަކީ ދޮންބަންޑާރައިންނާ އެއްބައްޕާފުޅު ހުރާގޭ ހުސައިން މަނިކުފާނުގެ ފިރިހެން ދަރިއެކެވެ. ދޮންބަންޑާރައިންނަށް ބޮޑުބޭބެ ކިޔާ މީހެކެވެ. މީނާގެ ބައްޕަ ހުސައިން މަނިކުފާނަކީ ދޮންބަންޑާރައިން ވެސް ފަދައިން ގައުމާއި ވެރިންނަށް އިޚުލާސްތެރި އެކެވެ. އެކަމަކު މިސިފަ މުހައްމަދު މަނިކުފާނަށް ލިބިގެނެއް ނުވެއެވެ.\nދޮންބަންޑާރައިންނަށް ފަހު ދެން ރަސްކަމަށް އިސްކުރާނީ ދިޔަމިގިލީ ޚާންދާނުގެ މުހައްމަދު ގިޔާސުއްދީން ކަމަށް ދޮންބަންޑާރައިން އޮތީ ވަސިއްޔަތް ކުރައްވައިފައެވެ. މިއީ އެއްކަމަކަށްވުރެ ގިނަ ކަންކަމަށް ވިސްނެވުމަށްފަހު ދޮންބަންޑާރައިން ނިންމެވި ނުހަނު ހިކުމަތްތެރި ހަރުދަނާ ނިންމެވުމެކެވެ. ދޮންބަންޑާރައިން ކުރެއްވި ރަސްކަމަކީ އެމަނިކުފާނުގެ އަމިއްލަފުޅު ރަސްކަމެއް ނޫންކަމާއި ރަސްކަމުގެ ހައްގުވެރިޔަކީ ގިޔާސުއްދީން ކަމަށް ދޮންބަންޑާރައިން އިއުތިރާފު ވެވަޑައިގަންނަވައެވެ.\nދޮންބަންޑާރައިންގެ އަމިއްލަފުޅު ދެބޭފުޅުން ކަމަށްވާ މުހައްމަދު މުއިއްޒުއްދީނާއި ހަސަން ނޫރައްދީނަކީ ރަސްކަމެއް ކުރެވޭހާ ސިކުނޑީގެ ލާއިގުކަން ލިބިގެންވާ ބައެއް ނޫން ކަމަށް ވެސް ދޮންބަންޑާރައިން ގަބޫލު ކުރެއްވިއެވެ. ތިމަންނާއަށް ފަހު ރަސްކަން ގިޔާސުއްދީނަށޭ ތިމަންގެ ދަރިން މާތްކަލާގެއާ ވަކީލޭ ވިދާޅުވެ ދޮންބަންޑާރައިން ވަސިއްޔަތް ކުރެއްވުމުގެ ސިއްރަކީ އެއީއެވެ.\nދޮންބަންޑާރައިންގެ ވަސިއްޔަތާ އެއްގޮތަށް ދިޔަމިގިލީ ޚާންދާނުގެ މުހައްމަދު ގިޔާސުއްދީން ތަޚުތަށް އިސްކޮށްފިއެވެ. މިކަމެއް ހިނގީ މީލާދީން 1766 ގައެވެ. މިއީ ހުރާގޭ މުހައްމަދު މަނިކުފާނަށް ހަޖަމު ކުރެވުނު ކަމަކަށް ނުވިއެވެ. އެހިސާބުން ބަގާވާތް ކުރުމުގެ ތަފާތު ރޭވުންތައް ރާވަން ފަށައިފިއެވެ. ގިޔާސުއްދީން ގަތުލުކޮށް ރަސްކަން ފުރޮޅައިލުމަށް 1767 ގައި މުހައްމަދު މަނިކުފާނު އަޑީގައި ހުރެގެން ރޭވި ރޭވުމެއް ފަޅާއަރައި މުހައްމަދު މަނިކުފާނު ނޫން އެކަމުގައި ބައިވެރިވި އެންމެން އަރުވާލައިފިއެވެ.\nހުރާގޭ މުހައްމަދު މަނިކުފާނު ކަމަށްވާތީ އެފަހަރު ކަމެއް ނުކޮށް ދޫކޮށްލީއެވެ. އޭނާގެ ބައްޕަ ހުސައިން މަނިކުފާނާއި ބޮޑުބޭބެ ދޮންބަންޑާރައިންގެ އިޚުލާސްތެރިކަމާއި ވަފާތެރިކަމުގެ ހައްގަށްޓަކައި ދޫކޮށްލީއެވެ. ގިޔާސުއްދީން ރަދުންގެ ހެޔޮފުޅުކަން ދާދިއަވަހަށް ހަނދާން ނައްތާލައި އަނެއްކާވެސް ބަޔަކު ގޮވައިގެން ގަނޑުވަރު ތެރެއަށް ވަދެ ރަސްކަން އަތުލާނޭ ގޮތަކާއިމެދު މުހައްމަދު މަނިކުފާނު ސައްލާކޮށްފިއެވެ.\nއެފަހަރު ނިންމީ ގަނޑުވަރާއި ގާތުހުރި ގެއެއްގައި ހުޅުޖަހާފައި އަލިފާން ނިވާން ރަސްގެފާނު ނިކުމެވަޑައިގަތީމާ އެ ދަނޑިވަޅުގައި ގަނޑުވަރުގެ ތެރެއަށް ވަދެގަތުމަށެވެ. މިރޭވުމުގެ ދަށުން ގަނޑުވަރާއި ދާދިގާތުގައި ހުރި ބަޑިބޭސް ގެއެއްގައި ހުޅުޖައިފިއެވެ. އެކަމަކު ކާމިޔާބެއް ނުލިބި މިކަންވެސް ފަޅާއަރައިފިއެވެ. ކުރީފަހަރު މައާފު ދެއްވިއަސް މިފަހަރު މުހައްމަދު މަނިކުފާނަށް މާފުދެއްވަން ގިޔާސުއްދީން ބޭނުންފުޅެއް ނުވިއެވެ. ބަގާވާތުގެ ކުށުގައި މުހައްމަދު މަނިކުފާނު އަރުވައިލެވުނީ ހައްދުންމަތީ ކަޅައިދުއަށެވެ. އެރަށަށް އަދި ނުފޯރަނީސް މާލެއިން އޭނާ ގޮވައިގެންދާން ފޮނުވި ހަނގުބޭކަލަކާއި ދެކޮޅުވެ އެމީހާ ބަނދެ އޮޑިޔާއިގެން ރާއްޖެ ދޫކޮށް ނިކުމެގެންދާން ވެސް އުޅުނެވެ.\nމިކަންވެސް ކާމިޔާބެއް ނުވިއެވެ. މާލެއިން އިތުރު އޮޑިއެއްގޮސް މުހައްމަދު މަނިކުފާނު ހައްޔަރުކޮށްގެން ކަޅައިދުއަށް ގެންގޮސްފިއެވެ. ގިޔާސުއްދީނަކީ މާފުކުރެއްވުން އަވަސް ބޭފުޅަކަށްވީމާ އަހަރެއްހާ ދުވަހު ކަޅައިދޫގައި ބެހެއްޓެވުމަށްފަހު މުހައްމަދު މަނިކުފާނު މާލެ ގެންނަވައި ދެން އެފަދަކަމެއް ނުކުރާން ކަމަށް ހުވައި ކުރުވުމަށް ފަހު އަނެއްކާވެސް ޝަރަފުވެރިކަމާއެކު މާލޭގައި ބަހައްޓަވައިފިއެވެ.\nދެންވެސް މުހައްމަދު މަނިކުފާނުގެ ސިކުނޑި ސާފެއް ނުވިއެވެ. ދަނޑިވަޅެއް އާދޭތޯ އިންތިޒާރުގައި އެބަހުރެއެވެ. މިހެން ހުއްޓާ 1773 ގެ ފަހުކޮޅު ގިޔާސުއްދީން ރަދުން ހައްޖުގެ އަޅުކަން އަދާކުރެއްވުމަށްޓަކައި ފުރާވަޑައިގެންފިއެވެ. ހަމަފުރާވަޑައިގަތުމާއެކު މީނާ އަޑީގައި ހުރެގެން މާލެ ގަޑުބަޑުކޮށްފިއެވެ. ބައިވެރިވާން ތިބި ބަޔަކު ގޮވައިގެން ބޮޑުކޯއްޓޭ ބުރުޒަށް އަރައި ގޮވައިފިއެވެ. މަލާބާރީން ރާއްޖެ ހިފައި ރާއްޖެ ދަރަނިވެރިވެ ހަފުސްވެފައި ވަނިކޮށް ރާއްޖެ ހިއްޕަވައި ދަރަނިދެއްވައި ރާއްޖެ މިނިވަންކުރެއްވީ ތިމަންގެ ބޮޑުބޭބެއެވެ. އެހެންވީމާ ރާއްޖޭގެ ރަސްކަން ދެން އެހެން މީހަކަށް ނުދޭނަމެވެ. ރަސްކަން ހައްގުވެގެން ވަނީ ތިމަންނައަށެވެ.\nރަސްކަމާއިހުރެ މަރުދޭނަމޭ ބުނެފައި ގަނޑުވަރަށް ވަދެ ތަޚުތު ފޭރިގެންފިއެވެ. މިކަމެއް ހިނގީ 1774 ގައެވެ. އެންމެފަހުން ބަގާވާތް ކާމިޔާބުވެ ތަޚުތުގައި އިށީދެވުނީމާ ސުލްތާން މުހައްމަދު ޝަމްސުއްދީން ދެވަނައިގެ ނަމުގައި މުހައްމަދު މަނިކުފާނު އަނިޔާވެރިވެގެންވާ ރަސްކަމެއް ފަށައިގެންފިއެވެ. ދިވެހިރާއްޖޭގައި އެންމެފަހުން ރަސްކަންކުރި ހުރަވީ ޚާންދާނުގެ ރަސްކަމުގެ ފެށުމަކީ މިއީއެވެ. އެ ރަސްކަމުގެ ބިންގާ އަޅައިދިނީ މި ޖާހިލު ކަލޭގެއެވެ. އެއީ އެއްގޮތަކަށްވެސް ދޮންބަންޑާރައިން އަޅުއްވައިދެއްވި ބިންގަލެއް ނޫނެވެ. އެވާހަކަ އިސްވެ ހިނގާއްޖެއެވެ.\nއެންމެ ފުރަތަމަވެސް މި މުހައްމަދު މަނިކުފާނު ކުރިކަމަކީ ދިޔަމިގިލީ ޚާންދާނުގެ އެންމެހައި ބޭފުޅުން ހުޅިޔަންދޫ އާއި އެނޫންވެސް ދަތި ރަށްރަށަށް އަރުވާލައި ބައެއް މީހުން މަރައި ރަސްކަމުގެ ކޮއިލުގައިހުރި ގިޔާސުއްދީން ރަދުންގެ ގަނޑުވަރު ރޫޅާލައި އެތާގައިހުރި ތަކެއްޗާއި ދިޔަމިގިލީ ދަރިކޮޅުގެ ބޭބޭފުޅުންގެ ގޯތިގޯއްޗާއި ވަގުފު ކުރައްވައިފައި ހުރި ތަކެއްޗާއި ދިޔަމިގިލީގައި ހުރި ގެއެއް ނޫން އެހެން އެއްވެސް އެއްޗެއް ދޫނުކޮށް ހުރިހާއެއްޗެއް ފޭރިގަތުމެވެ. މުދާ ފޭރުމުގެ އިތުރަށް މިބޭބޭފުޅުން އިލްމު އުނގެނުންވެސް މަނާ ކުރިއެވެ. ފޮތްފޮތައް ފޭރިގަތުމަށްފަހު އަންދައިލީއެވެ. ގިޔާސުއްދީނުގެ ރަސްކަމުގެ ދުވަސްވަރު ކަންތަކާއި ހަވާލުވެ އުޅުނު އެންމެންގެ މުދާތައްވެސް ފޭރި ރަށްރަށަށް އަރުވައިލިއެވެ. އެކަކުވެސް އިސްތިސްނާއެއް ނުކުރެއެވެ. އަންހެނެއް ފިރިހެނެއް ކުޑަކުއްޖެއް މުސްކުޅިއެއް ތަފާތެއް ނުކުރެއެވެ.\nދިވެހިރާއްޖޭގައި ފުރަތަމައަށް ގޭގެ ތަޅައި މުގުރައި ކިޔެވުން މަނާކޮށް ފޮތްތައް ފޭރުނު ވެރިޔަކީ މުހައްމަދު ޝަމްސުއްދީން ދެވަނަ އެވެ. އޮޅުން ނާރާވަރަށް ދިވެހިތާރީޚުގައި އެކަން ވަނީ ބަޔާންވެގެންނެވެ. އެހެންވީމާ މީނާގެ ފަހަތުން ވެރިކަން ކުރި ހުރަވީ ޚާންދާނުގެ މީހުންގެ ތެރެއިން ހަސަން ފަރީދު ރާއްޖޭގައި އިލްމު ފެތުރުން ހުއްޓުވައި މީސްމީހުންގެ އަތުން ފޮތްތައް އަތުލައި ކަނޑު ފެއްތި ފެއްތުމަކީ ހައިރާންވާން ޖެހޭ ކަމެއް ނޫނެވެ. އެޚާންދާނުގެ ވެރިކަން ފެށިފައި އޮތީވެސް އެމަންޒަރު ދައްކަމުންނެވެ. އިލްމާއި ދެކޮޅު ހަރަކާތްތަކުގެ ދެ ވަނަ ދޭން ޖެހެނީ ހަސަން ފަރީދަށެވެ.\nމުހައްމަދު މަނިކުފާނު ހިތްހަމަޖެހޭ ވަރަށް ބަދަލު ހިފައި ނިމުނީ އަހަރެއްހާ ދުވަސް ފަހުންނެވެ. މީނާ ބުނަމުން ދިޔައީ މިއީ ދޮންބަންޑާރައިންގެ ރަސްކަމެއް ކަމުގައެވެ. އެކަމަކު ދޮންބަންޑާރައިންގެ ދެބޭފުޅުން ގަދަވެ ހެޔޮ ހާލުގައި ތިއްބަވަނިކޮށް މީނާ ކުރަމުންދިޔަ ރަސްކަމުގެ ހައިސިއްޔަތާ މެދު މީސްތަކުން ސުވާލު އުފައްދަން ފެށީމާ ދެން ހެދިވަޑާމަކީ ދޮންބަންޑާރައިންގެ ދެ ބޭފުޅުންގެ ތެރެއިން މުހައްމަދު މުއިއްޒުއްދީނާއި ތަޚުތު ހަވާލުކޮށްފައި މީނާ ރަސްކަމުން ފޭބީއެވެ. މިކަމެއް ހިނގީ 1774 ގެ މެދުތެރޭގައެވެ. ރަސްކަމުން ފޭބިޔަސް ހަގީގީ ބާރުވެރިޔަކީ މީނާއެވެ. މުއިއްޒުއްދީން ހުންނަވަނީ ނަމެއްގައެވެ. މިގޮތުން ރައްޔިތުންގެ ލޮލުގައި އަނދުން އަޅުވައިފިއެވެ. ރަސްކަމުން ފައިބައިފައި ތިމަން މިއީ މީގެފަހުން މުހައްމަދު ފާށަނާކިލެގެއޭ ބުނެ އަމިއްލައަށް ކިލެގެ ވެގެންފިއެވެ.\nގިޔާސުއްދީން ރަދުން ހައްޖު ދަތުރުފުޅުން އެނބުރި ވަޑައިގެން ރާއްޖެއަށް ވަދެވަޑައިގެންނެވުނީ މާލެއަތޮޅު ގުރައިދޫ ކައިރިންނެވެ. އެތާގައި ބަނދަރުކުރެއްވުމުން މުހައްމަދު މަނިކުފާނުގެ ބަގާވާތުގެ ޚަބަރު ލިބިވަޑައިގެންފިއެވެ. އާ ރަސްކަލަކީ މުއިއްޒުއްދީން ކަމާއި ހަގީގީ ބާރުވެރިޔަކީ މުހައްމަދު މަނިކުފާނުކަން ވެސް އެނގިވަޑައިގެންފިއެވެ. މިހެންވެ ރަސްގެފާނަށާއި މުހައްމަދު މަނިކުފާނަށް ފަތްކޮޅެއް ފޮނުއްވައި އެދެ ބޭފުޅުންގެ އަރިހުން އަމާންކަން އެދިވަޑައިގެން މާތްކަލާނގެ ކުރެއްވި ނިޔާފުޅާއި މިންވަރުފުޅަށް ރުހިވަޑައިގެން ހުންނެވިކަން ބަޔާން ކުރައްވައިފިއެވެ.\nގިޔާސުއްދީން ފޮނުއްވި ފަތްކޮޅު ބަލައި މިގޮތާއި ރުހެމޭ ބުނެ ގިޔާސުއްދީން ހުންނެވި އުޅަނދަށް މުހައްމަދު މަނިކުފާނު ހަނގުބޭކަލުންގެ ބަޔަކު ފޮނުވައިފިއެވެ. އޭގެ ތެރެއިން ތިން މީހަކު ޚާއްސަ ކުރެވުނީ ސީދާ ގިޔާސުއްދީނަށެވެ. ގިޔާސުއްދީނުގެ ދޯނިން ދަތުރުކުރަން ޖެހޭނީ ގިޔާސުއްދީނުގެ އިތުރުން މި ތިން މީހުން އެކަނިކަމަށްވެސް އޮތީ އަމުރުކޮށްފައެވެ. ހައްޖު ގާފިލާގައި ތިބި މީހުން އެކި ދޯނި ދޯންޏަށް އަރުވައިގެން މާލެދާން ދަތުރުކުރިއިރު ގިޔާސުއްދީން އިންނެވި ދޯނި ދުއްވަމުން ދިޔައީ އެންމެ މަޑުންނެވެ.\nމިހެން ދަތުރުކުރަމުންގޮސް ވާދޫކަނޑާއި ހަމަވިއިރު އެހެން ހުރިހާ ދޯންޏެއް ކުރިއަރައިގެން ގޮސް އޮބާލައިފިއެވެ. އެ ދަނޑިވަޅުގައި ދޯނީގައި ތިބި ތިން މީހުން ގިޔާސުއްދީނުގެ ހަށިކޮޅުގައި ބަރު ބަނދެފައި ވާދޫކަނޑުގެ މެދަށް ފައްތާލައިފިއެވެ. މިއީ މުހައްމަދު މަނިކުފާނު އަމުރުކޮށްފައި އޮތް ގޮތެވެ. ސުލްތާން މުހައްމަދު ގިޔާސުއްދީން ވާދޫކަނޑަށް ފައްތައި ޝަހީދުކުރީ 07 އޮކްޓޫބަރ 1774 ވީ ހުކުރުދުވަހު އެވެ.\nގިޔާސުއްދީނާއި ނުލައި މި ތިންމީހުން މާލެ ފޭބިއިރު ގިޔާސުއްދީނުގެ އިންތިޒާރުގައި ރައްޔިތުން ތިއްބެވެ. މި ދެމީހުން ލެފީ މާލޭގެ ދެކުނު ފަރާތަށެވެ. ދެން މިކުރިކަންތައް އޮއްބާލަންވެގެން މުހައްމަދު މަނިކުފާނުގެ ރޭވުމުގެ ދަށުން މި ތިން މީހުން ބުނީ ރަންޖެހި ގަނޑުވަރަށް ގިޔާސުއްދީން ފައިބައިވަޑައިގެންފި ކަމުގައެވެ. ހަފުތާއެއްހާ ދުވަހުގެ ތެރޭގައި މިދޮގު ފަޅާއަރައިފިއެވެ. އެއަށްފަހު މީސްތަކުން އަޖާއިބުވެގެން ކުދިކިޔަން ފެށީމާ މުހައްމަދު މަނިކުފާނު ބުނީ އަދިމާވަރުގަދަ އެއްޗެކެވެ. އެހާތަނަށް ދިވެއްސަކު ހެދިކަން އެނގިފައި ނުވާވަރުގެ ބޮޑު ދޮގެކެވެ.\nމުހައްމަދު މަނިކުފާނު ރައްޔިތުންނަށް އެންގީ ގިޔާސުއްދީނާއި މެދު ކަންތައް ކުރަންވީ ގޮތަކީ ކޮބައިތޯ ފަނޑިޔާރު ކަލޭގެފާނު ކުރެން އެހީމާ ފަނޑިޔާރު ކަލޭގެފާނު ބުނުއްވީ ގަތުލުކޮށްލާށެވެ. އެހެންވެ ފަނޑިޔާރު ކަލޭގެފާނަށް ތަބާވުމުގެ ގޮތުން ގިޔާސުއްދީން ރަދުން ގަތުލުކޮށްފީމެވެ. މިބޮޑު ދޮގުގެ ވާހަކަ ފަނޑިޔާރު ކަލޭގެފާނު އައްސަވައިފައި މިއީ އެއްގޮތަކަށްވެސް އެކަލޭގެފާނު ދެނެވަޑައިނުގަންނަވާ ކަމެއް ކަމަށް ހުވައި ކުރެއްވިއެވެ.\nހެއްދެވި ފަރާތަށް އެއްވެސް ބިރެއްނެތި ނުބައިކަމާއި ނުލަފާކަމާއި ފާފަވެރިކަން ބޮޑު ޖަރީމާއެއް ހިންގައި އެކަން މަތިޖެހުމަށް ފަނޑިޔާރު ކަލޭގެފާނުގެ ބޮލަށް ޖަހައި އެކަންވެސް ދިވެހިރައްޔިތުންގެ ކުރިމަތީގައި ބޭޒާރުވީމާ މި މުހައްމަދު މަނިކުފާނާއި ދޭތެރޭ ދެން ލިޔަންވީ ކީކޭ ބާވައެވެ. ބާގީންނާއި ޚާއިނުންގެ ބައްޕައޭ ލިޔުމަށްވުރެ އެކަށީގެންވާ އެހެން އެއްޗެއް ނެތެވެ. މިހުރިހާ ކަމެއް މީނާ ކުރިއިރު ގޮނޑިކޮއްކޮއެއްގެ މިސާލުގައި މުހައްމަދު މުއިއްޒުއްދީން ތަޚުތުގައި އިންނެވިއެވެ.\nގިޔާސުއްދީން ޝަހީދުކޮށްލިއިރު އެރަދުންގެ ހުންނެވީ އެންމެ ދަރިކަލެކެވެ. ދަރިކަލުން އަބްދުﷲ އަށް އޭރު އަށެއްކަ އަހަރެވެ. ނުބައިކަމާއި ނުލަފާކަމަށް އަރައިހުރި މުހައްމަދު މަނިކުފާނު ގަސްތުކުރީ އެދަރިކަލުންވެސް ގަތުލު ކުރުމަށެވެ. މިކަން ނުކުރެވުނީ އެދަރިކަލުން ތުއްޕުޅުކަމާއި އަދި އެދަރިކަލުން ބެލުމުގެ ޒިންމާއާ ހަވާލުވެގެން ތިބި ފުވައްމުލަކު ދެމަފިރިއެއްގެ ހުޝިޔާރުކަމާއި ހިކުމަތްތެރިކަމުގެ ސަބަބުންނެވެ. މުހައްމަދު މަނިކުފާނަށް ވަރަށް އާދޭސްކޮށްގެން އެދަރިކަލުން ފުވައްމުލަކަށް ގެންދިއުމުގެ އިޒުނަ އެންމެފަހުން ދީފިއެވެ. އެދަރިކަލުން ފުވައްމުލަކަށް ގެންދަވައި ގެންގުޅުއްވީ ދައިގަޑު ގަނޑުވަރު އަހުމަދު މަނިކުފާނާއި އޭނާގެ އަނބިކަނބަލުން ފުވައްމުލަކު ދިގަލެގެދަރު އާމިނާ މަނިކުފާނެވެ.\nހުރާގޭ މުހައްމަދު މަނިކުފާނު އެންމެ ފުރަތަމަ ބޭނުންވި ގޮތަށް ގިޔާސުއްދީނުގެ ދަރިކަލުން އަބްދުﷲ ގަތުލުކޮށްލެވުނު ނަމަ މި ލިޔުން ލިޔާ މީހާވެސް މިދުނިޔެއަކަށް ނާންނާނެއެވެ. އެހެނީ އެ އަބްދުﷲ އަކީ މިލިޔުން ލިޔާ މީހާގެ ބައްޕަގެ ފަރާތުން ފަސްވަނަ ކާފައެވެ. މަންމަގެ ފަރާތުން ހަ ވަނަ ކާފައެވެ.\nމަންޒަރު ބަދަލުވުމާއި ހުރާގޭ މުހައްމަދު މަނިކުފާނު މަރުވުން\nތުއްޕުޅު އަބްދުﷲ ގެ އުމުރުފުޅުން ސާދަ އަހަރާއި ހަމައަށް އެމަނިކުފާނު ހުންނެވީ ފުވައްމުލަކުގައި އަރުވައިލެއްވިފައެވެ. ބަންދުވެފައެވެ. އެހެން ރަށަކަށް ވަޑައިގަތުމުގެ ހުއްދައެއް ނެތެވެ. އިއްޒަތެއް ހިމާޔަތެއް ނެތެވެ. މިހެން ހުންނަވަނިކޮށް 30 މާޗް 1779 ގައި ހުރާގޭ މުހައްމަދު މަނިކުފާނު މަރުވެއްޖެއެވެ. މީނާ މަރުވިތާ ދެތިން މަހެއްގެ ތެރޭގައި ހަމައެއަހަރު ސުލްތާން މުހައްމަދު މުއިއްޒުއްދީން ވެސް އަވަހާރަވެއްޖެއެވެ. މުއިއްޒުއްދީން އަވަހާރަވީމާ ދެން ތަޚުތަށް އިސްކުރެވުނީ މުއިއްޒުއްދީންގެ ކޮއްކޯފުޅު ހަސަން ނޫރައްދީނެވެ. އެއީ ދޮންބަންޑާރައިންގެ ދެވަނަ ދަރިކަލުންނެވެ.\nއާ ރަސްގެފާނު ހަސަން ނޫރައްދީނު އެއްވަނަ އަކީ މުއިއްޒުއްދީނާއި މުހައްމަދު މަނިކުފާނާއި ވަރަށް ތަފާތު ބޭފުޅެކެވެ. ހަމަޔާއި އިންސާފު ގަބޫލު ކުރެއްވި ބޭފުޅެކެވެ. ދޮންބަންޑާރައިންގެ ވަސިއްޔަތުގެ މަތިން ހަނދުމަ ކުރެއްވި ބޭފުޅެކެވެ. އެހެންކަމުން ރަސްކަމަށް އިސްވެވަޑައިގެންފައި އެންމެ ފުރަތަމަވެސް ކުރެއްވި ކަމަކީ ފުވައްމުލަކަށް އޮޑިއެއް ފޮނުއްވައިގެން ގިޔާސުއްދީނުގެ ދަރިކަލުން އަބްދުﷲ މާލެ ގެންނެވުމެވެ. ގެންނަވާފައި ހަސަން ނޫރައްދީން ބޭނުންފުޅުވީ ރަސްކަމުން ވަކިވެވަޑައިގެން އަބްދުﷲ އަށް ރަސްކަން ދެއްވުމަށެވެ.\nރަސްކަން ހުށައެޅުއްވީމާ އަބްދުﷲ ވިދާޅުވީ ފުވައްމުލަކު ދިގަލެގެދަރު އާމިނާ މަނިކުފާނު ފެނުކައްކައި ނުކައި އެއްލާލައިފައި އޮންނަ ކަހަނަލަކޮޅެއް ވެސް ދިވެހި ރަސްކަމަށްވުރެ ތިމަން މަނިކުފާނަށް މާ ރަނގަޅެވެ. މިހެން ވިދާޅުވެފައި ރަސްކަން ކުރެއްވުމަށް އުޒުރުވެރި ވެވަޑައިގެންފިއެވެ. މިކަމުން ރެކިވަޑައިގަތީމާ ދެން ހަސަން ނޫރައްދީނު ކުރެއްވި ކަމަކީ ފާމުލަދޭރިކިލެގެ ކަމަށް ކޮލި ލައްވައިފައި ފުވައްމުލަކާއި އައްޑު އަތޮޅާއި ހުވަދު އަތޮޅުގެ ވެރިކަން ދެއްވާފައި ފުވައްމުލަކަށް ފޮނުވައިލެއްވީއެވެ. ކިލެގެ ކަމަށް ކޮލި ލެއްވުމުން އަބްދުﷲ ގެ ނަންފުޅުވެސް ބަދަލުވެއްޖެއެވެ. އެއަށްފަހު ނަންފުޅަކީ އިބްރާހިމް ފާމުލަދޭރިކިލެގެފާނެވެ. އާއްމު ނަންފުޅަކީ ކިލެގެފާނެވެ.\nކިލެގެފާނު އަވަހާރަ ވަންދެން ފުވައްމުލަކުގައި ހުންނެވީ ރަސްކަލެއް ފަދައިން އިއްޒަތުގައެވެ. އާރާއިބާރުގައެވެ. އެމަނިކުފާނަކާއި މާލެއިން ނުބެހެއެވެ. ނޫރައްދީން ބަންޑާރައިން އަވަހާރަވުމަށް ފަހު އެރަދުންގެ ދަރިކަލުން މުހައްމަދު މުއީނުއްދީން އެއްވަނަ ވެސް ކިލެގެފާނާއި ދޭތެރޭ ބެހެއްޓެވީ ހެޔޮފުޅުކަމެވެ. ހަމައެގޮތަށް މުއީނުއްދީނުގެ ދަރިކަލުން މުހައްމަދު އިމާދުއްދީން ހަތަރެއް ރަސްކަމަށް އިސްވެވަޑައިގެންފައިވެސް ކިލެގެފާނާއި އަދި ކިލެގެފާނުންގެ ބޭފުޅުންނާއި މެދު މި ހެޔޮކަމާއި ދެނެގަތުން ބެހެއްޓެވިއެވެ.\nކިލެގެފާނުގެ އާއިލާ ދާދި އަވަހަށް މުޅި ދެކުނަށް ފެތުރިގެން ހިނގާއްޖެއެވެ. އެއާއިލާއަށް ޒަމާނުއްސުރެ އޮތް އިމްތިޔާޒުތަކާއި ދެނެގަތުން އުވާލައި ހުރަވީ ޚާންދާނު ނޫން އެހެން ބަޔަކަށް އިއްޒަތެއް އަބުރެއް މިނިވަންކަމެއް ނެތުމުގެ ސިޔާސަތު ގެންގުޅެން ފެށީ އަތިރީގޭ އިބްރާހިމް ދޮށިމޭނާ ކިލެގެފާނުގެ އާރާއި ބާރު ރަސްކަމުގެ ތެރޭގައި ގަދަވި ހިސާބުންނެވެ. އެއީ މުހައްމަދު އިމާދުއްދީން ހަތަރެއް އަވަހާރަވެ އެމަނިކުފާނުގެ ދަރިކަލުން އިބްރާހިމް ނޫރައްދީން ތަޚުތަށް އިސްވި ހިސާބުން 1882 އިން ފެށިގެންނެވެ. އަތިރީގޭ އިބްރާހިމް ދޮށިމޭނާކިލެގެފާނަކީ މުހައްމަދު އަމީނާއި ހަސަން ފަރީދުގެ ކާފައެވެ. އެހިސާބުން ދެން އޮތީ ރަސްގެފާނުގެ ބާރަށް ވުރެ ބޮޑަށް ބޮޑުވަޒީރުގެ ބާރެވެ. ރަސްކަންވެސް ބޮޑުވަޒީރުކަންވެސް ކުރަމުން ދިޔައީ ހުރަވީ ޚާންދާނުގެ ގޮފިތަކުންނެވެ. (ނުނިމޭ)


ކަނޑުފެން (އަށާރަވަނަަ ބައި) | Esfiya - Dhivehi Vaahaka Site\nގެމެންދޫ ފަޅުތެރެއަށް ވަދެގެން ލޯންޗެއް އައެވެ. އެއީ ފުލުހުންގެ ލޯންޗުކަން އެނގުމުން އެންމެން ތެދުވެ އެ ލޯންޗު ގާތްކުރި ދިމާލަށް ހިނގައިގަތެވެ. ފުލުހުންގެ ހަތަރު މީހުންގެ ޓީމެކެވެ. ރަށުތެރެއަށް ފޭބުމާއި އެކީ މަޢުލޫމާތު ސާފުކުރުމަށް ސުވާލުކުރަން ފެށިއެވެ. ދަތުރުގެ ބައިވެރިންތަކާއި ވާހަކަ ދައްކަމުން އީވާންގެ ފުރާނަ ނެތް ހަށިގަނޑު ކައިރިއަށް ދިޔައެވެ.\nރަށުތެރެއިން ދުވެފައި ކަހަލަ ގޮތަކަށް ނުކުތް މަޒީނާއި ވިޝާލާއި ރާއިފް އައީ ނިތްކުރި މައްޗަށް ދެލޯ ދީގެންހުރެއެވެ. ތެޅެމުން ފޮޅެމުން އައި މަޒީން ގާތުގައި ފުލުސްމީހާ އަހާލިއެވެ. “ކިހިނެއްވީ… ހަމަޖެހިބަލަ…”\nމަޒީނަށް ވާހަކައެއް ނުދެއްކެއެވެ. މަންމަނެއްހެން ރަށުގެ އަނެއްކޮޅަށް އިޝާރާތް ކުރަމުން ދިޔައިރު ރޮނީކަމެއް ހަޅޭއް ލަވަނީ ކަމެއް ނޭނގެއެވެ. ކަކުލުގައި އަަތް ވިއްދައިގެން ގުދަށް އޮވެ ފުންނޭވާތައް ދޫކުރަމުން މަޒީން ހަމަޖެހެން މަސައްކަތް ކުރަމުން ދިޔައެވެ. ރާއިފް އައިސް ދޮންވެލިގަނޑު މައްޗަށް ކަކޫޖަހާ ތިރިވެ ރޮމުން ދިޔައެވެ. ހުރިހާ އަންހެން ކުދިންތައް ވާނުވާ ނޭނގި އެއިން މީހެއްގެ އަނގައިން ނުކުންނާނެ ބަހެއްގެ އިންތިޒާރުގައި ތިއްބެވެ. ކުޑަ ވަގުތުކޮޅަކަށް ފަހު ވިޝާލް ވާހަކަ ދައްކަން ފެއްޓިއެވެ. “މުޅިރަށް ބަލައިފިން،… އެކަމު ލީވާނެއް ނުފެނުން…. އެދިމާލުގައި ލީވާންގެ ފައިވާން ފެންނަން އެބައޮތް….” ރަށުގެ އަނެއް ފަރާތަށް އިޝާރާތް ކުރަމުން ވިޝާލް ވާހަކަ ދައްކަމުން ދިޔައެވެ.\nލަސްނުކޮށް ލޯންޗުގައި ދެ ފުލުހުންނާއި އެކު ހުރިހާ އަންހެން ކުދިންތަކާއި މަރުވެފައިވާ އީވާންގެ ހަށިގަނޑާއި އެކު ކުޑަހުވަދޫއަށް ދިޔުމަށް ލޯންޗު ފުރިއެވެ. ބާކީ ތިބި ދެ ފުލުހުންނާއި އެކީ ފިރިހެން ކުދިންތައް ރަށުގައި މަޑުކުރީ ލީވާން ފެނޭތޯއެވެ. ލޯންޗު ތެރޭގައި ޒީކާއި ތޫބާ ތިބީ އެކުއެކީގައެވެ. އެންމެންގެ ލޯތައް އަމާޒުވެފައި ވަނީ އެނދުމަތީ ގައިވާ އީވާނަށެވެ. ރަށަށް އައުމާއެކީ ފާލަން ދޮށަށް އެމްބިއުލެންސެއް އައިސް އޮތެވެ. އީވާންގެ ހަށިގަނޑު އެމްބިއުލެންސްގައި ހޮސްޕިޓަލަށް ގެންދެވުނެވެ.\nސީމާ ފެނުމާއި އެކީ ޒީކް ދުވެފައި ގޮސް ސީމާގެ ހަށިގަނޑުގައި ބައްދާލިއެވެ. ތޫބާވެސް ސީމާއާއި ގާތްވަމުން ވާހަކަ ދައްކަން ފެއްޓިއެވެ. “ސީމައްތާ… މިއޮތީވާ ދަތުރެއް….” ތޫބާގެ އަނގައިން ނިކުތް ޖުމްލަ ހުއްޓުނީ ސީމާ ކުރި ސުވާލުންނެވެ. ” ކޮބާ ހުރިހާ ފިރިހެން ކުދިންތައް؟… އީވާނަށް ކިހިނެއްވީ؟…”\nޒީކް އިސްޖަހައިގެން ހުރެ ވާހަކަ ދައްކަން ފެށިއެވެ. “އީވާން ގެނބުނީ…. ފުލުހުން އައިސް ފުރަންވެގެން ބެލިއިރު ލީވާނެއްވެސް ނުފެނުނު… އެހެންވެ ފުލުހުންނާއި އެކީ ފިރިހެން ކުދިންތައް އެރަށުގައި މަޑުކުރީ….” މިންނާއާއި ޝައްފަ އެވަގުތު އެހިސާބަށް އައިސް ހުރިހާ ކުދިން ފުލުސް އޮފީހަށް ބަޔާން ދިނުމަށް އައުމަށް ފުލުހުން އެދުނު ވާހަކަ ބުންޏެވެ. ސީމާ އެކުދިންނާއި އެކީ ފުލުސް އޮފީހަށް ދިޔައެވެ.\nކަންތައް ހިނގައި ދިޔަ ގޮތް ކިޔައި ދިނުމަށް ފަހު ބަޔާނުގައި ސޮއި ކޮށްލިއެވެ. އެއަށްފަހު އެންމެން އަވަސްވެގަތީ ހޮސްޕިޓަލާއި ދިމާލަށެވެ. ހޮސްޕިޓަލް ކައިރިއަށް ދިޔަ އިރުު ރަށުގެ ވަރަށް ގިނަ މީހުން އެ ހިސާބަށް ޖަމާވެފައިވާތަން ފެނުނެވެ. އެންމެންގެ މޫނުމަތިން ފެންނަމުން ދިޔައީ ނުތަނަވަސް ކަމެވެ. ޒީކާއި ތޫބާއި މިންނާއި ޝައްފަ ހޮސްޕިޓަލް ތެރެއަށް ވަދެގެން ދިޔައިރު އެންމެންގެ ލޯތައްވަނީ އެމީހުންނަށް އަމާޒުވެފައެވެ. ކައުންޓަރު ދޮށުގައި ހުރި ހޮސްޕިޓަލްގެ މުވައްޒަފެއް ގާތުގައި ދަތުރުގޮސް ގެނބިގެން ގެނައި ކުއްޖާ ވީ ކޮންތާކުތޯ އަހާލުމުން އަވަސް ފަރުވާދޭ ކޮޓަރީގައި ކަމަށް ބުންޏެވެ.\nއެހިސާބަށް ދިޔައިރު ރަށުގެ ގިނަ ރައްޔިތުންތަކެއް ވަނީ ޖަމާވެފައެވެ. އަންހެނެއްގެ ވޭނީ ރުއިމުން މުޅި ހިސާބުގަނޑުވަނީ ހަލަބޮލި ކޮށްލާފައެވެ. މީހުންގެ ތުންތުންމަތިން ދެކެވެމުން ދިޔަ ވާހަކަތައް ޒީކްމެންނަށް އަޑު އިވުނެވެ. ޑޮކްޓަރުން ވިދާޅުވި ގޮތުގައި އީވާން މަރުވީ ގެނބިގެންކަމާއި ވަރަށް އަވަހަށް އީވާންގެ ހަށިގަނޑު އާއިލާއަށް ހަވާލު ކުރެވޭނެ ވާހަކަ ބުންޏެވެ.\nމީހުންގެ ތެރެއިން ރުއިމުގެ އަޑު އަންނަމުން ދިޔަ ދިމާލަށް ޒީކްމެން މިސްރާބު ޖަހަމުން ދިޔައެވެ. އަވަސް ފަރުވާ ދޭ ކޮޓަރީގެ ބޭރުގައި ހުރި ގޮނޑިބަރީގައި އިށީންދެގެން އިން މެދު އުމުރުގެ އަންހެނެކެވެ. އޭނާގެ މޭމަތީގައި ތަޅަމުން ރޮމުން ދިޔައީ ވޭނުން ފުރިގެންވާ ގޮތަކަށެވެ. އެ އަންހެން މީހާގެ ގާތުގައި ތިބި އެހެން މީހުންތައްވެސް ލޮލުން ފައިބަމުން ދިޔަ ކަރުނަތައް ފޮހެމުން ދިޔަ މަންޒަރު ބަލަންހުރި ޒީކްގެ ހިތަށްވެސް ފުން އަސަރުތަކެއް ކުރިއެވެ.\nހިނދުކޮޅަކަށް ފަހު އެ މަންޒަރު ބަލަން ކެތްނުކުރެވުމުން ޒީކް ފަސްއެނބުރި ހޮސްޕިޓަލުން ބޭރަށް ދިޔުމަށް ދުއްވައިގަތެވެ. ޒީކްގެ ފަހަތުން ދިޔުމަށް ތޫބާ އަވަސްވެގަތެވެ. ހޮސްްޕިޓަލުން ބޭރަށް ނުކުމެ އަތިރި މައްޗާވީ ދިމާލަށް ދުވަމުން ދިޔަ ޒީކް ފެނި ތޫބާ ހައިރާންވިއެވެ. ތޫބާއަށް ޒީކާއި ހަމައަށް އާދެވުނު އިރު ޒީކް ވަރުބަލިވެގެން އެހިސާބުގައި ހުރި ގެއެއްގެ ފާރުގައި ލައްވެލިއެވެ. މާނޭވާލަމުން ޒީކް ވާހަކަ ދައްމުން ދިޔައެވެ. “އީވާން މަރުވުމުން އޭނަ އެހާވަރަށް ރޮނީ ކީއްވެތަ؟…” ޒީކްގެ ދުލުން ބޭރުވަމުން ދިޔަ ބަސްތައް ތޫބާއަށް ރަނގަޅަށް ދޭހަވާ ގޮތެއް ނުވިއެވެ.\n“ޒީކް ހިނގާ ގެއަށް ދާން… މިހާރު ހަވީރު ވަނީ….. އަދި މިއުޅެނީ ހެނދުނު ސައި ބުއި ގޮތަކަށްނު…. ޒީކް ތިހުރީ ވަރުބަލިވެފަ… އޭނަ ސަަލާމަތްކޮށްދޭން ޒީކް ކިހާ މަސައްކަތެެއް ކުރިން…. އެކަމާ ނުވިސްނާ… ދެން ހިނގާދާން…” ޒީކްގެ އަތުގައި ހިފަމުން ތޫބާ މިހެންބުނެ ގެއާއި ދިމާލަށް ހިނގައިގަތެވެ.\nޒީކް ފާހާނާއަށް ފެންވަރަން ވަނުމުން ތުބާވެސް އަވަސްވެގަތީ އޭނާގެ ގެއާއި ދިމާލަށެވެ. ގެއިން ނުކުންނަން ހިނގައިގަތް ވަގުތު ގޭގެ ދޮރުމައްޗަށް އައިސް ހުއްޓުނީ ސީމާއެވެ. “ކޮންތާކުން ތިއައީ… މުޅި ހިސާބުގަނޑު ތިމީހުން ނުފެނިގެން ހޯދާފަ މިއައީ… މީހަކުބުނި ގެއާ ދިމާލަށް ދަނިކޮށް ދުށީމޭ.. އެހެންވެ ގެއަށް މި އަައީ….” ހާސްވެ ކަަންބޮޑުވެފައި ހުރެ ސީމާ ވަހާކަ ދެއްކިއެވެ.\n“ޒީކް ފެންވަރަން ވަނީ…. މޫދަށް އެރިގެން ލޮނާ ހިކިގެން މި ތިބީ… ތޫވެސް މި އަންނަަނީ ފެންވަރައިގެން….” ސީމާއަށް އެމީހުން ގެއަށް އަވަހަށް އައި ސަބަބު ތޫބާ އޮޅުން ފިލުވައިދިނެވެ. ނަމަވެސް ޒީކްގެ ފަަރާތުން ފެންނަމުން ދިޔަ އާދަޔާ ޚިލާފް ކަންތައްތަކުގެ ވާހަކަ ހިއްސާ ނުކޮށް ގެއާ ދިމާލަށް ދިޔުމަށް އަވަސް ވެގަތެވެ.\nފެންވަރާ ތާޒާވެލައިގެން ޒީކްމެން ގެއަށް ތޫބާ ދިޔައެވެ. އޭރު ސީމާ ސޯފާގައި އިށީނދެގެން އިނީ ބުނާނެ އެއްޗެއް ނޭނގިފައެވެ. ސީމާ ގާތުގައި ސަފިއްޔާ ވެސް އިނެވެ. ސީމާގެ މޫނުމަތިން ފާޅުވަމުންދާ ކުލަވަރުން ކަމެއް ގޯސްވެއްޖެކަން ތޫބާއަށް އެނގުނެވެ. ސީމާއާއި ޖެހިގެން ސޯފާގައި އިށީންނަމުން ތޫބާ ކިހިނެއްވީތޯ ސުވާލު ކޮށްލިއެވެ. “ތޫބާ އަހަރެންގެ އަލީނާއަށް ކިހިނެއް ވެފައިތަ އެހުރީ…” ސީމާވެސް ކޮށްލީ ސުވާލެކެވެ. އެ ސުވާލުން ތޫބާގެ ސިކުނޑިން ދިމާލެއްގައި ރިހުމެއް އުފެދުނެވެ.\nދޭނެ ޖަވާބެއް ނޭނގިފައި މަޑުޖެހިލެވުނެވެ. އަނެއްކާވެސް ސީމާ ވާހަކަ ދައްކަން ފެއްޓިއެވެ. “ނޭނގެ މަށަކަށް އޭނައަށް ވެފައި ހުރި ގޮތެއް… ކޮފީ ހެދީމަ ބުނި ނުބޯނަމޯ.. ދެން ބަދިގެއަށް ވަދެ ރޮއްޓާ ތެލުލި ރިހާކުރާ ކާން އިށީނީ އަމިއްލައަށް ކަޅުސައި ތައްޓެއް ހަދައިގެން…. ޒީކް ދުވަހަކުވެސް ރިހާކުރެއް ނުކާނެ.. ބުނާނެ ބެކްޓީރިއާ ހުންނާނޯ…. ދެން ކަޅުސައިވެސް ވަރަށް ނުބޯން އުޅޭނެ…. އަދި ދޭތެރެއަކުން މަށާދިމާލަށް ސީމައްތާއޭ ކިޔާފަ ގޮވަނީ….”\nހައިރާނުން ބައިނާޅިވެފައި އިން ސީމާގެ ވާހަކަތައް އަޑުއަހަން ތުބާއަށް އިނދެވުނީ އާގަމަ ކައިފައެވެ. ޒީކްވީ ކޮޓަރީގައޭ ސީމާ ބުނުމުން ތޫބާ ކޮޓަރިއަށް ދިޔައެވެ. ކޮޓަރީގެ ދޮރު ހުޅުވާލިއިރު ޒީކް އުޅުނީ އޭނާގެ ލެޕްޓޮޕުން މުސްކުޅި ދިވެހި ލަވަތަކެއް ޖަހައިގެންނެވެ. ޒީކްގެ ފަަރާތުން ފެންނަމުން ދިޔަ ބަދަލުތަކުން ތޫބާ ސުވާލުކުރަން ފެއްޓިއެވެ. “ޒީކް ކިހިނެއް ވެގެންތަ ތިއުޅެނީ…. ތި ލަވަ ނިއްވާލާފަ ހިނގާބަަލަ އީވާންގެ މޫނު ދެކިލަން ދާން… ވަރަށް އަވަހަށް ވަޅުލާނެ ވާހަކަ ބުނި… ”\nޒީކް ދެއަަތަށް ބޯ ހޫރަމުން ނުދާނަމޭ ބުންޏެވެ. ޒީކްގެ އަމަލުތައް ހުރިގޮތުން ތޫބާ ހުރީ ވަރަށް ފޫހިވެފައެވެ. އަދި އެ ކޮޓަރިން ނުކުމެފައި ސީމައްތަ ގާތުގައި އީވާން މޫނުބަލަން ދާނަންތޯ އަހާލިއެވެ. ޒީކް ދާން ބޭނުން ނުވާ ވާހަކަވެސް އަަވަހަށް ބުނެލީ ސީމާ އެކޮޓަރިއަށް ވަދެފާނެތީއެވެ. ސީމާއާއި ސަފިއްޔާ ވަގުތުން ތެދުވެ ތޫބާއާއި އެކީ ދިޔުމަށް ހިނގައިގަތެވެ.\nއެންމެ ހޫނު ގަދަކޮށް ނޫސްތަކުގައި ދެކެވެމުން އަންނަ އެއް ވާހަކައަކީ އެއްމާބަޑު ދެބޭންނަށް ދިމާވި ހާދިޘާގެ ވާހަކައެވެ. އިވާން މަރުވިފަހުން ދެހަފްތާ ވީއިރުވެސް ލީވާންގެ ހަށިގަނޑެއް ނުފެނުނެވެ. ފުލުހުންގެ ޓީމްތައް މި މައްސަލަ ބަލަމުން ދިޔައެވެ. ނަމަވެސް އާއިލާގެ މީހުން މިހާރުވަނީ އުއްމީދު ކަނޑާލާފައެވެ.\nސީމާމެން މާލެ ދާން ނިންމުމުން ޒީކް އެކަމާ ދެކޮޅު ހެދުމުން ސީމާއަށް ހައިރާންކަމެއް ލިބުނެވެ. ނަމަވެސް ސަފިއްޔާއަށް އެކަމުން ލިބުނު އުފަލާއި ހިތްހަމަޖެހުމުގެ ސަބަބުން ޒީކް އޭނާގެ ހަށިގަނޑާއިލާ ބޮނޑި ކޮށްލިއެވެ. އަދި ލަންކާއަށް ކިޔަވަން ދާ ދުވަސް ކައިރިވަން ދެން މަޑުކުރަން އެދުނެވެ. ޒީކް މިހާރު ރަށުތެރެއަށް ވަރަށް ފަރިތައެވެ. ރަށުތެރޭގައި އުޅޭ ކުދިންތަކާއި އެކީ ހަވީރާއި ރޭގަނޑުގެ ވަގުތުތައް ހޭދަކުރަން ނުކުންނަން ފެށިއެވެ.\nމިގޮތުން އެއް ދުވަހެއްގެ ހަވީރު ފިނި ބުރުޖަހަން ޅަ ފުރައިގެ ކުދިންތަކަކާއި އެކީ ތޫބާއާއި ޒީކް ނުކުތެވެ. އެމީހުން ދިޔައީ ރަށުގެ ބަނދަރު މަތިންނެވެ. ޒީކްމެން ދިރިއުޅޭ އަވަށް ދޫކޮށް ދެން އޮންނަ އަވަށަށް އެރިއެވެ. ހިނގަމުން ހިނގަމުން ދިޔަ އިރު ޒީކްގެ ނަޒަރު ގޮސް ހުއްޓުނީ އަތިރިމަތީގައި ޖަހާފައިވާ ބެންޗުތަކަށެވެ. ބެންޗުމަތީ އިށީނދެގެން އިން މެދު އުމުރުގެ އަންހެނެއް ފެނި ޒީކްގެ ފިޔަވަޅު މަޑުކޮށްލިއެވެ. އެ އަންހެން މީހާގެ މޫނުމަތިން ފާޅުވަމުން ދިޔައީ މާޔޫސްކަމާއި ހިތްދަތިކަަމެވެ. ކައިރިން ބައެއްގެ ހިލަންވުމުން އެ އަންހެންމީހާ އިސްއުފުލާ އެ ކުދިންތަކާއިި ދިމާލަށް ބަލަލީއެވެ. ދެލޯ ބޮޑުކޮށްގެން އިނދެ އެ އަންހެން މީހާ ބެންޗު މަތިން ތެދުވީ ބިރެއް ފެނިގެންހެން ހީވިއެވެ. ތޫބާމެންނާ ދިމާލަށް އައުމަށް އެއަަންހެންްމީހާ ކުރިޔަށް ފިޔަވަޅު އަޅާލިއެވެ. ކަޅު ހައުސްކޯޓެއް ލައިގެން ހުރިއިރު އޭނާގެ ބޮލުގައިވަނީ ދަނބުކުލައިގެ މާޖެހި ޝޯލެއް އަޅާފައެވެ.\nއެ އަންހެން މީހާގެ އަމަލުތައް ހުރިގޮތުން ތޫބާމެންނަށް ފަސްޖެހެވުނެވެ. ބުޅާ މަސްގަނޑާ ދިމާލަށް ބަލާ ފަދައަކުން އަައިސް އެމީހުން ކުރިމައްޗަށް ހުއްޓުނެވެ. އެ އަންހެން މީހާގެ ފުށުން އަޑުއަހަން ޖެހިދާނެ ހަރު ބަސްތަކާއި ކުރިމަތިލާން ތޫބާ ބޭނުމެއް ނުވިއެވެ. އެހެންކަމުން ޒީކްގެ އަތުގައި ހިފައި ހިނގައިގަންނަށް އަވަސްވެގަތެވެ. ނަމަވެސް ޒީކްގެ ހަށިގަނޑަށް ގުޑުމެއް ނައެވެ. “ހިނގާ އަވަހަށް ގެއަށް ދާން….” ޒީކް ގޮވައިގެން ދާން އުޒުރެއްގެ ގޮތުން ތޫބާ ބުނެލީ އެހެންނެވެ.\nޒީކާއި އެ އަންހެން މީހާގެ ލޮލާ، ލޯ ވަނީ ސީދާ ވެފައެވެ. އެ އަންހެން މީހާގެ ލޮލުގެ ތެރެއިން ފެންނަމުން ދިޔަ ވިދުމުން އޭނާ އެހެރީ ހަމައިގައި ބާވައޭ ތޫބާގެ ހިތަށް އަރަމުން ދިޔައެވެ. ޒީކްވެސް ހަމަ އެފަދައެވެ. ލޮލުފުރާ ކަރުނަތައް ޖަމާކޮށްގެން ހުރެ އެ އަންހެން މީހާއަށް ބަލަން ހުރިއިރު އެ ދެމެދުގައި ބީރައްޓެހިގޮތެއް ނެތްކަން ކަށަވަރުވިއެވެ.\n” ކޮންތާކަށް ދިޔައީ؟…. މިހާ ދުވަހު ފިލައިގެން އުޅެފަ ތިއައީ…” އެމީހާ ވާހަކަ ދެއްކީ ލޯބިން ފުރިގެންވާފަދަ ރާގަކުންނެވެ. ޒީކްގެ ލޮލުން ހިފެހެއްޓުމެއް ނެތި ކަރުނަތައް ފައިބަން ފެށިއެވެ. މި ވަމުންދާ ގޮތް ދޭހަނުވާ ހާލުގައި ހުރެ ތޫބާ ޖަވާބު ދިނެވެ. “މި ހުރިހާ ދުވަހު މީނާ އުޅުނީ ލަންކާގައި… ޗުއްޓީއަށް ރަށަށް އައިސް އެ އުޅެނީ…”\nތުބާއަށް ބަލާލަމުން އެ އަންހެން މީހާ ހިނިތުން ވެލިއެވެ. އަދި ޖަވާބުގައި ތިގެއަށް ދާނަމޭ ބުނެ އެއްގަމާ ދިމާލަށް ހިގައިގަތެވެ. ޒީކްގެ މޫނުވަނީ ރަތް ވެފައެވެ. އެ އަންހެން މީހާ ދިޔަ ދިމާލަށް ބަލަން ހުރުމަށްފަހު ޒީކް ބޭނުންވީ އަވަހަށް ގެއަށް ދާށެވެ. މިރޭ އިތުރަށް ބޭރުގައި މަޖާކުރަން އުޅޭކަހަލަ މޫޑެއް ނެތޭ ބުނެ ޒީކް ގެއާ ދިމާލަށް މިސްރާބު ޖެހިއެވެ. ތޫބާވެސް ޒީކްއާއި އެކީ ގެއަށް ދިޔައެވެ.\nސިޓިންގް ރޫމުގައި ޓީވީން ދައްކަމުން ދިޔަ ހިންދީ ސީރީސްގެ މަންޒަރަށް ބަލަން ސީމާ ގެއްލިފައި އިނެވެ. އެވަގުތު ގޭތެރެއަށް ވަދެގެންއައި ޒީކްގެ މޫނުމަތީގެ ކުލަވަރު ބަދަލު ވެފައިވާކަން ސީމާއަށް އެނގުނެވެ. ޒީކް ކޮޓަރިއަށް ވަދެ ބާރަށް ދޮރު ޖެހިއެވެ. އަޖައިބުވެ އިނދެ ކިހިނެއްތޯ ވީ އަހަން ސީމާ ތެދުވި ދަނޑިވަޅުގައި ގޭގެ މައި ދޮރުން އެތެރެއަށް ވަދެގެންއައި ތޫބާ ފެނުމުން މަޑުޖެހިލިއެވެ. ތޫބާގެ މޫނުމަތިން ފެންނަމުން ދިޔަ ކުލަތައް ފަހުމުވަމުން ދިޔައިރު ކޮންމެވެސް ކަމެއް ހިނގައިފިކަން ސީމާއަށް ކަށަވަރު ވެއްޖެއެވެ. ތޫބާއާއި ދިމާލަށް ސީމާ ބަލަން ހުރިގޮތުން ޒީކްގެ ހަރަކާތްތަކުން ކަމެއް އެނގިއްޖެކަން ދެނެގަންނާކަށް ލަހެއް ފަހެއް ނުވިއެވެ.\nއިސް އޮބާލައިގެން އައިސް ސީމާ ކުރިމައްޗަށް ހުއްޓުމުން މައުނަވީ ގޮތަކަށް ތޫބާއަށް ބަލަންހުރެ ސީމާ އަަހާލިއެވެ. “ޒީކަށް ކިހިނެއްވީ؟…. މޫނަށް ޖަންބު ކުލަ އަރާފަ ހުރީ…. ބަން ލާފަ ދޮރު ޖަހާފަ ކޮޓަރިއަށް އެވަނީ..”\nތޫބާ އިސް އުފުލާލަމުން ސީމާއާއި ވާހަކަ ދައްކަން ފެއްޓިއެވެ. “ނޭނގެ ހަމަ އެއްގޮތަކަށް ވެސް ކިހިނެއް ކަމެއް ވީކީ…. އީވާންގެ މަންމަ ފެނުނީ…. އަހަރެން ހީކުރީ ޒީކާ ދިމާލަށް އެތިވަރުތައް ގޮވާލާނެކަމަށް…. އެކަމަކު ވަރަށް އެހެންކަަހަލަ ސުވާލެއް ކުރީ…. ބުނި ކޮންތާކަށްހޯ މިއޮއްހާ ދުވަހު ފިލައިގެން ގޮސް އުޅުނީ….”\nސީމާ ދެބުމަ ގޮށް ޖަހާލިއެވެ. އެކަމާ ޒީކް ރުޅިގަދަވެ ދެރަ ވާންވީ ސަބަބެއް ނޭނގޭ ކަމަށް ތޫބާ ގާތު ބުންޏެވެ. ނަމަވެސް އީވާންގެ މަންމައަށް އެހެން ވެދާނެކަން ސީމާއަށް އެނގެއެވެ. އެ ވާހަކަތައް ތޫބާއަށް ހާމަނުކޮށް ސޯފާގައި އަނބުރާ އިށީނެވެ. އަނެއްކާވެސް ކަންތައްވީ ގޮތް ތޫބާ ކިޔައިދޭން ފެށިއެވެ. “ޒީކަށް ވީ ކިހިނެއް ކަމެއް ނޭނގޭ…. އެ އަންހެން މީހާ އައިސް ވާހަކަ ދައްކަން ފެށުމުން ޒީކް ރޯން ފެށީ…. ދެން ހަމަ ކުއްލިއަކަށް މޫޑެއްނެތޯ ކިޔާފަ ގެއަށް އެ އައީ….”\nތޫބާ ދެއްކި ވާހަކަތަކަށް ވިސްނަން އިނުމަށް ފަހު ސީމާގެ ނިންމުން ހާމަކުރިއެވެ. “ތިވާނީ އީވާން މަރުވި މައްސަލަައިގަޔާއި ލީވާން ގެއްލުނު ކަންތައް މަތިން ހަނދާންވީމާ ޒީކް މާބޮޑަށް ދެރަވީ ކަމަށް…. އެހެންވެ އެދުވަހު އޭނާ އީވާންގެ މޫނު ބަލަންވެސް ނުދިޔައީ… ކުޑައިރުއް ސުރެވެސް ޒިކަކީ އޭނާ ދެރަވާ ކަންތައްތަކާއި ވަރަށް ދުރުން އުޅޭ ކުއްޖެއް… އޭނަ އެކަނި ބޭއްވުން އެންމެ ރަނގަޅުވާނީ… މަދާމާ ވާން ވާއިރަށް ހަމަޔަކަަށް އެޅިދާނެ… ސީމާއްތަ މިދަނީ ކޮޓަރިއަށް ދާން….” ވާހަކަ ނިންމާލަމުން ސީމާ ސޯފާއިން ތެދުވިއެވެ. ސީމާ ކޮޓަރިއަށް ދާ ވާހަކަ ބުނުމުން ތޫބާވެސް ގެއަށް ދިޔުމަށް ހިނގައިގަތެވެ. “ސީމައްތާ މާދަމާ އަންނާނަން… ދެން ތޫވެސް މިދަނީ ގެއަށް ދާން….”\nޒީކްގެ ކޮޓަަރި ދޮރު ކައިރިއަށްގޮސް ދޮރު ހުޅުވާލަން މަސައްކަތް ކުރި ދަނޑިވަޅުގައި ގިސްލަ ގިސްލާފައި ޒީކް ރޮމުން ދިޔަ އަޑު ސީމާއަށް އިވުނެވެ. ދަތުރުގައި ދިމާވި ހާދިޘާއަށްފަހު ޒީކް ހިތާމަ ކުރާތަން ވަަރަށް ގިނަައިން ސިމާއަށް ފެނެއެވެ. ޒީކަށް އުނދަގޫ ނުކޮށް އެކަަނި ބެހެއްޓުން އެއީ ސީމާގެ ބުއްދިއަށް އައި އެންމެ ރަނގަޅު ގޮތް ކަމުގައި ނިންމާ ސީމާ، ސީމާގެ ކޮޓަރިއަށް ދިޔައެވެ.\nސީމާ ކޮޓަރިއަށް ވަދެ ސީމާގެ އަލަމާރި ތެރޭގައިވާ ވާހަކަ ފޮތެއް ނެގިއެވެ. އެ ވާހަކަ ފޮތް ތެރޭގައިވާ ޒަމާންވީ ފޮޓޯގަނޑަށް ބަލަން ހުރި ސީމާއަށް ރޮވުނެވެ. އީވާންގެ މަންމައަށް ޒީކަކީ ރަނާކަމަށް ހީކުރެވުނީ ކަން ސީމާއަށް ވިސްނުނެވެ. ރަނާގެ ފުރާވަރުގެ ފޮޓޯގަނޑަށް ބަލަންހުރި ސީމާއަށް ރަނާ މަތިން ހަނދާންވާ ކަހަލަ އެތައް ކަމެއް ޒީކްގެ ކިބައިން ދިޔައީ ފެންނަމުންނެވެ. އެހެންކަމުން ލުޔޫނާއަށް ވަކި އެ އިހްސާސް ނުވާންވީ ސަބަބެއް ނެތެވެ.\nގޭތެރެއިން މީހެއްގެ ސަލާމުގެ އަޑު އިވުނެވެ. އަތުގައިވާ ފޮޓޯގަނޑު އަނބުރާ އެ ވާހަކަ ފޮތް ތެރެއަށް ލާ ފޮތް ލައްޕާ ލުމަށްފަހު އަލާމަރިއަށް ލިއެވެ. އަަދި ލޮލުން ފައިބަމުންދިޔަ ކަރުނަތައް ބުރުގަލުން ފޮހެލަމުން ފުންނޭވައެއް ލުމަށްފަހު މީހާ ހަމަޖެހިލިއެވެ. ސަލާމް ބަލައިގަންނަމުން ކޮޓަރިން ނުކުތީީ ހިނިތުންވެފައިވާ މޫނެއް ދައްކަމުންނެވެ. ސިޓިންގް ރޫމަށް ނިކުތް ސީމާއަށް ގެއަށް އައި މެހެމާނު ފެނުމުން ފައިދަށުން ބިންގަނޑު ދެމިގަތްހެން ހީވިއެވެ. ދެލޯ ބޮޑުކޮށްގެން ސީމާއަށް އެމީހައާއި ދިމާލަށް ބަލަން ހުރެވުނީ މި ފެންނަނީ ހަޤީގަތެއް ބަވައޭ ހިތަށް އެރުމުންނެވެ. އެތައް އަހަރުތަކަކަށް ފަހު ލުޔޫނާ އެގެއަށް އައި ފުރަތަމަ ފަހަރެވެ. ލުޔޫނާގެ މޫނުމަތިން ފެންނަމުން ދިޔައީ އުފާވެރިކަމެވެ.\nސޯފާގައި އިށީނުމަށް ދައުވަތުދެމުން ސީމާ ބަދިގެއާއި ދިމާލަށް ހިނގައިގަތެވެ. ލުޔޫނާ މިގެއަށް އެ އައީ ކީއްވެގެންކަން ސީމާއަށް ވިސްނުނެވެ. އޭނާ އެ އައީ ރަނާ ހޯދާށެވެ. ޖޫސް ތައްޓެއް ތަބަކަށް ލައިގެން ނުކުތް އިރު ލުޔޫނާ އިނީ ޓީވީން ދައްކަމުން ދިޔަ ޕްރޮގްރާމް ބަލާށެވެ. ސީމާ ގެނައި ޖޫސްތަށީގައި ހިފަމުން ލުޔޫނާ ރަނާ ކޮބައިތޯ ސުވާލު ކޮށްލިއެވެ. “ލުޔޫނާ… ނޭނގޭތަ… ރަނާ އޭރު ގެއްލުނު ގޮތަކަށް ނުފެނުނު…ރަނާއެއް ނެތް…”\n“ރަނާ މިއަދު ދެކުނިން… ހާދަ ފެށަނޭ… މިގޯތި ސާމިޔާގެ ތޫބާ ބުނި ލަންކާގަ އުޅެފަޔޯ އެއައީ…؟” ސީމާ ދެއްކި ވާހަކަ ޤަބޫލު ނުކުރަން ޗުސް ކަނޑާލަމުން ލުޔޫނާ ވާހަކަ ދެއްކިއެވެ. އަދި މަޑުމަޑުން ޖޫސްތަށިން އެތިފޮދު ބޮމުން ދިޔައެވެ. ސިމާއަށް ލުޔޫނާގެ އިހްސާސްތައް ދެނެގަންނަން އެނގުނެވެ. އެހެންކަމުން ލުޔޫނާއަށް އެކަމުގެ ތަފްސީލެއް ނުދީ މަޑުން ހުރީއެވެ. އެނާގެ ދެދަަރިންނަށް ދިމާވި ކަންތަކުން ހިތުގައި އުފެދެމުން ދިޔަ ޖަޒްބާތު ތަކަކުން ރަނާ ގެއްލުނުކަން ހަނދާން ނެތުނީއެވެ. ހެވި ދިލިފައި އިނދެ ޖޫސްތަށި ބޯލުމަށްފަހު ރަނާގާތުގައި ތިމަންނަ އައި ވާހަކަ ބުނެދެއްޗޭ ބުނަމުން ލުޔޫނާ އެގެއިން ނިކުމެގެން ދިޔައީއެވެ.\nރޭގަނޑުގެ ކެއުމަށް ޒީކަށް ގޮވަން ސީމާ އެ ކޮޓަަރިއަށް ދިޔައިރު ޒީކަށް އޮތީ ނިދިފައެވެ. އެހެންކަމުން ޒީކަށް އުނދަގޫ ނުކޮށް އެ ކޮޓަރިން ނުކުމެގެން ދިޔައީ ޖައްސާފައިވާ އޭސީގެ ފިނި މަޑުކޮށްލުމަށް ފަހުގައެވެ. ސީމާ ކޮޓަރިން ނިކުތްތާ އިރުކޮޅެއް ނުވަނީސް ޒީކް އޭނާގެ ލޯ ހުޅުވާލިއެވެ. އެނާ އޮތީ ނިދާފައެއް ނޫނެވެ. އޭނާ ވިސްނަނީ އެވެ. ރަނާގެ މާޒީވި ދިރިއުޅުމާއި މެދުގައެވެ. ޒީކްގެ ހަށިގަނޑުގައި ހިނގަމުން އެދަނީ ރަނާގެ ބާރެވެ. ރާާނާގެ ހަޔާތުގެ މާޒީވި ހަނދާންތަކާއި މެދު ވިސްނަމުން ދިޔައީ މިއަދު ލުޔޫނާއާއި ދާދިގާތުން ދިމާވުމުންނެވެ. އެ ދުވަހަކީ ހޮނިހިރު ދުވަހެވެ.\nފަތިހު ހޭލައިގެންް ރަނާ ގޭދޮށުގައި ކުނިކަހަން އޮއްވާ ލުޔޫނާ އެ ތަނަށް އައީ އޭނާގެ ފޯނު ހިފައިގެންނެވެ. ލުއި ހިނިތުންވުމަކާއި އެކީ ލުޔޫނާ ފޯނު ދިއްކޮށްގެން ހުރިގޮތުން އެ އައީ ކާކުގެ ފޯނެއް ހިފައިގެންކަން ރަނާއަށް އެނގުނެވެ. އެއީ ރަނާގެ ލޯބިވެރިޔާއެވެ. ޝިފާންގެ ފޯނު ކޯލެއްކަަން އެނގުމުން ރަނާ އެ ފޯނު ހިފައިގެން މަގުގެ އެއް ކައިރިޔަށް ޖެހިލިއެވެ. އަދި މަގުގެ ދެކޮޅު ބަލާލީ ކައިރި ހިސާބަކުން މީހެއްގެ ހިލަމެއް ވޭތޯއެވެ.\nޝިފާންގެ ފޯނަށް ވާހަކަ ދެއްކުމަށް ފަހު ރަނާ އަވަސްވެގަތީ ގޭތެރެއަށް ވަނުމަށެވެ. ލުޔޫނާ މިރޭ އެގެއަށް ފިލްމް ބަލަންދާން ދައުވަތު ދީފައިވާތީ އެވާހަކަ ސީމައްތަގާތު ބުނަން ވެގެންނެވެ. ޝިފާނާ އެގެއިން ދިމާ ކުރާނަން ކަމަށް ވައުދުވެފައި ވަނީވެސް އެވަގުތުގައެވެ. އެހެންކަމުން މިރޭގެ ޕްލޭން ފްލޮޕް ވާކަށް ރަނާ ނޭދެއެވެ. މެންދުރުގެ ކެއުމާ ރަނާ ހުރީ އެހާ ގަޔާވެފައެއް ނޫނެވެ. ސްޕެގެޓީ ތަށި އުލުން ހާވާލަ ހާވާލަ އިނދެވުނީ ޝިފާންއާއި ބައްދަލު ވުމަށްފަހު ދައްކަން ޖެހޭ މުހިއްމު ވާހަކަތައް ހިތަށް އަރުވަމުންނެވެ. މިރޭ ލާނެ ހެދުމަކާއި ދޭތެރޭވެސް ވިސްނެމުން ދިޔައެވެ. ޝިފާން ބުނެފައިވާ ގޮތުގައި އޭނައަށް އެންމެ ރީތީ ރަނާ ޕާކިސްތާން ހެދުން ލީމައެވެ. މާލެއަަށް އެންމެ ފަހުން ދިޔަ ދަތުރުގައި ފަހައިގެން ގެނައި ހުދުކުލައިގެ ޕާކިސްތާނު ހެދުން މިރޭ ލާން ނިންމުނެވެ. ޚިޔާލީ ފޮލާ ކައްކަމުން ދިޔަ ރަނާއަށް ސިހުމެއް ލިބުނީ ސީމައްތައަށް ރަނާ ގެއްލިފައި އިންތަން ފެނި ރަނާއާއި ސުވާލު ކުރުމުންނެވެ.\nރަނާއަށް އެއީ ލިބުނު ރަނުގެ ފުރުޞަތެކެވެ. ލުޔޫނާމެން ގެއަށް ފިލްމް ބަލަން ދާން ހުއްދައަށް އެދި އަހާލިއެވެ. ސީމާ އުފަލާއި އެކު އާއެކޭ ބުނުމުން ރަނާ ވަރަށް އުފާވިއެވެ.\n“ސާބަހޭ ރަނާ…. އަވަސް ކޮށްބަލަ،… މިހާރު އެއޮށް އަށެއް ޖެހީ…” ލުޔޫނާ ކޮޓަރި ދޮރުގައި ޓަކިޖަހާލަމުން ޝަކުވާ ކޮށްލިއެވެ. ރަނާ ހުރީ ޑްރެސިންގް ޓޭބަލް ކުރިމަތީގައި ރީތި ވާށެވެ. އައި ލައިނަރއިން ލޮލުގެ ރަވައިގައި އަނދުން ފާއްދާ ލުމަށްފަހު، މަޑު މުށި ކުލައިގެ ލިޕް ގްލޮސް ފުޅިއެއް ނަގާ ތުންފަތުގައި ކާއްތަމުން ލުޔޫނާއަށް ޖަވާބު ދިނެވެ. “ޖަސްޓް އަ މިނެ…ޓް” އަދި މިހެން ބުނުމަށް ފަހު ފުށް ޖަހާ މަލަކުން ކޯތާފަތުގައާއި ނޭފަތް މަތީގައި ހާކާލިއެވެ. ހީވަނީ ވަރަށް ހާއްސަ ކަމަކަށް ތައްޔާރުވާ ހެންނެވެ.\nމާ ގިނަ އިރުތަކެއްނުވެ ކޮޓަރީގެ ދޮރު ހުޅުވާލައިފައި ނުކުތް ރަނާއާއި ދިމާލަށް ލުޔޫނާ ބަލަހައްޓައިގެން ހުއްޓެވެ. “ވާއު… ހީވަނީ ސާދަ ވިލޭރޭގެ ހަނދުހެން….” ރަނާހުރީ ހުދުކުލައިގެ ޕާކިސްތާން ހެދުމެއް ލައިގެންނެވެ. އިސްކޮޅުގައި ފަސް ފޫޓުގެ ލޫޅާފަތި ހަށިގަނޑެއް ލިބިފައިވާ ރަނާއަކީ ވަރަށް ރީތި ދޮން ކުއްޖެކެވެ. އޭނާގެ ކަޅުކުލަ ގަދަ ފަން، ދިގު އިސްތަށިގަނޑުވަނީ ހާވާލާފައެވެ. ރަށުތެރޭގައި ފިރިހެން ކުދިން މަށަށް މަށަށް ގޮވާލަ ގޮވާލަ ތިއްބެއް ކަމަކު ރަނާގެ ހިތުން ހާއްސަ މަގާމެއް ދެވިފައި އޮތީ ޝިފާނަށެވެ. ޝިފާނަކީ އެރަށަށް އުފަން ކުއްޖެއް ކަމުގައިވީ ނަމަވެސް، އޭނާ އުޅެބޮޑުވީ އެއަތޮޅުގެ ވެރިކަން ކުރާ ރަށުގައެވެ. ދ. ކުޑަހުވަދޫ އިން އޯލެވެލް ހަދާ ނިންމުމަށްފަހު ވަޒީފާ އަދާ ކުރަމުން ދަނީ ވިލުރީފް ރިސޯޓު ގައެވެ. ލިބޭ ޗުއްޓީ ތަކުގައި ރަށަށް އައިސް އުޅެނީ މަދު ފަހަރެއް ގައެވެ.\n“އަޅެ، އަހަރެން ވަރަށް ހާސްވޭ….. ބިރުވެސް ގަނޭ…” ގޭ މީހުންނަށް ނާންގާ ޝިފާނާ ބައްދަލު ކުރަން ދާ ކޮންމެ ފަހަރަކު ރަނާ މި ވައްތަރު ޖައްސައެވެ. “ހުރިހާ ކަމެއްވެސް އޯކޭވާނެ، ރަނާ އަބަދުވެސް ބޭނުންވީ ޝިފާނެއްނުން…އިނގޭ ވަރަށް ދުވަސް ކޮށްފަކަން ބައްދަލު ކުރަން އެ އުޅެނީވެސް… ސޯ… ވަރަށް ސްޕެޝަލް ރެޔެއްދޯ…” ލުޔޫނާ މަސައްކަތް ކުރީ ރަނާ ހިތްހަމަޖައްސައި ދެވޭތޯއެވެ. ރަނާ ފުންނޭވާއެއް ދޫކޮށްލިއެވެ. އަދި ފެންޑާއާއި ދިމާލަށް ދިޔުމަށް ހިނގައިގަތެވެ. އޭރު ސީމައްތަ ވާހަކަ ފޮތެއް ހިފައިގެން ގޮނޑިއެއްގައި އިށީނދެގެން އިނެވެ. ސީމައްތައާއި ސަލާމް ކުރުމަށްފަހު ގެއިން ނުކުތް ދަނޑިވަޅުގައި ސީމައްތަަ ގޭގެ ތަޅުދަނޑި ހަވާލުކުރިއެވެ.\nލުޔޫނާގެ އަތުގައި ހިފައިގެން މަޑު ހިނގުމެއްގައި ރަނާގެ ގެއިން ނުކުމެގެން ދިޔައިރު ރަނާގެ ހިތް ދިޔައީ ވަރަށް ބާރަށް ތެޅެމުންނެވެ. ބުނެދޭން ނޭނގޭ ކަހަލަ އިހުސާސް ތަކެއް ކުރުވަމުންނެވެ. ޝިފާނާ ދޭތެރޭ ވިސްނާ ކޮންމެ ފަހަރަކު ރަނާއަށް މިހެންވަނީ ޚުދު ކީއްވެކަން ރަނާއަކަށްވެސް ނޭނގެއެވެ. ޝިފާން އެންމެ ފަހުން ވާހަކަ ދެއްކި ދުވަހުވަނީ ކައިވެނިކުރަން ބޭނުންވާ ވާހަކަ ދައްކާފައެވެ. ނަމަވެސް އަދި މަޑުކޮށްގެން އެ ހުންނަނީ ސީމާއްތަ ވިހައިގެން ހަމަޖެހެން ދެންނެވެ. އެ ދެ ލޯބިވެރިންވެސް ވަނީ ކެތްމަދުވެފައެވެ.\nލުޔޫނާގެ ގެހުންނަ މަގަށް އެޅުނު އިރު އެގޭ ބޭރުގައިވާ އަށި މަތީގައި އިށީނދެލައިގެން ދެ ފިރިހެން ކުދިން ތިއްބެވެ. އޭގެ ތެއިން އެއް ޒުވާނަކީ ޝިފާންކަން އެނގުމުން ރަނާގެ ގައިން ހީބިހި ނަގައިގެން ދިޔައެވެ. ހިތް އަވަސްވެ ހަތަރެސްފައި ފިނިވާން ފެށިއެވެ. ލުޔޫނާގެ އަތުގާ ހިފާ ރަނާއަށް ބާރު ކޮށްލެވުނެވެ. އޭރު އެމީހުން އެ އައްޓާއި އަރާ ހަމަވަނީއެވެ.\nNimunee ? ???\nmasha allah…v furihama…thikuraa hiyvarah saabas…❤❤❤\nV habeys mi part ves\nnunimey….datsamistake ey…olhigen jehifa einee…☺\nhuh? nimuneetha? vaanuvaa eh neygunu mi vaahaka akun\nbut v nice….\nNice..Shifaan tha ranaa maraalee?\nMivy kihineh? Nimunytha?\nnimuny foohi kan\nShax.. srory kihine minimuny:/\nStory*… ranaa ah v gotheh neygunu\nOverall story is nice.. hope to see more stories of urs..gudluck 😉\nNimmaali iru neyngunu ranamaruvee kihineh kameh…..? Aleenaa rangalhu vee kihineh kameh…???\nLuyoonaa ge sababeh ohthymathaa eynage ge2kudhin ranaa maraaly…confused\nAslu nunimey dhow. ..its written by mistake…story dhaa goi varah habeys\nހުރިހާ ކިޔުންތެރިންގެ އަރިހުން މާފަށް އެދެން…. ނިމުނީ ޖެހިފަ އޭނީ އޮޅުމަކުން… މިހާރު އެތަން ރަނގަޅު ކޮށްލައިފިން…. ވާހަކއިގެ މުހިއްމު ހާދިޡާތައް އޮތި ކުރިޔަށް… ދެން ހުރި ބައިތަކަށް އިންތިޒާރުކޮށްލައްވާ….\nWat…Shax alhe hama nimuny thr..bt adhivx Rana maraalee kaaku kameh neynge… bt v nice\nI thought story nimuny kamah…vvv reethi mi baives..waiting for the next part..love ur stories..\nvaahaka vvv salhi ✌✌✌ waiting for the next part\nHairaanve meehun bainaalhi ah ves veytha…varah maja bahehee… adhi adu ehithanuga mihury..\nEyn mi kihineh mi nimuny.. Ajaibeh kaala kemh mee\nWow..v.reethi mi stry..\nHama Saabasss shazlyn ah… v v salhi :*\nvvvvvvv salhi mi vaahaka….. dhen vaaneekihineh tha….\nDhen enme salhi hisaabun mifaharu thi medhukandaalee shaaxu gandaa luv it ingey its awesome\nCant wait to read the next part. Well done ???\nKnirakun next part???? Can’t wait to read the truth about ranaa.. ?? v rythi… Keep it up.. But the only problem is that you are too late to update…. Hope we will get to read the next part quickly… Update it soon shax lyn… ??☺ Your stories are amazing.. Love it ???????❤❤\nAlheyyyy. Mihisaabun ninmaaleema kihineh wait kuraanee vs. Dhen kuranthaa dhw jeheyni.. hama soni vettifa indhevunee,, 🙂 ekam ehthan kolhun eba in dhw zeek liyan ulhefa aleena liyevifa. Dailogu kolhakun, i think. Balailahchey.. n maybshifaan n ranaa ge medhuga something happend n he did something to her n i think luyoonaa merry kuree shifaan aa. N those twin look like him n dats y ranaa killed them. She doesnt knw it was her bestfnds sons. Cnt wait shaxlynooooo\nVaahaka varahsalhi 🙂\nKommes than kolheh ga ebain olhigen name chang vefa..btw story was amazing…keeep it up.?????\nAlhe avahah up kohdheebala plz..\nMOndayga dhw upload vaanee… gurey heekuree miadhu mee Monday kamah\nalhey… keh nukurevey hisaabah vaahaka nimmaneee…. waiting waiting..\nmaadhama dhen kiyaalan libeyne dhw\nހިތާމަ ބިރުވެރި ކުރުވާހަކަ އެހެނިހެން January 18, 2019\nހިތާމަ މަޖާ ލޯބި March 3, 2020\nހިތާމަ ލޯބި August 16, 2017


Addu in positive vee 25 meehun - Hali News\nއައްޑޫ އެކުއެެޓޯރިއަލް ހޮސްޕިޓަލް، ވެކްސިން ޖަހާނެ ތަނެެއް ވަނީ ޚާއްސަކޮށްފައި. ފޮޓޯ ހަލި\nކޮވިޑް-19: އައްޑޫއިން މިއަދު ޕޮޒިޓިވްވީ 25 މީހުން\n09 March 2022, 21:02\nއައްޑޫ ސިޓީން އިތުރު 25 މީހަކު ކޮވިޑަށް ޕޮޒިޓިވް ވެއްޖެއެވެ. އޭއީއެޗުން ވިދާޅުވެފައިވަނީ އަލަށް ޕޮޒިޓިވްވި 25 މީހުންނަކީ ވެސް ދިވެހީން ކަމަށެވެ. މިއަދު ޕޮޒިޓިވްވި މީހުންގެ ތެރެއިން ހިތަދޫން ޕޮޒިިޓިވްވެފައިވަނީ 15 މީހެކެވެ. މަރަދޫން ޕޮޒިޓިވްވީ6މީހެކެވެ. މަރަދޫފޭދޫ، ފޭދޫ، ހުޅުދޫ، މީދޫ މިއިން ކޮންމެ ރަށަކުން ޕޮޒިޓިވްވެފައި ވަނީ އެކެކެވެ.\nއަލަށް ޕޮޒިޓިވްވި 25 މީހުންނާއެކު އައްޑޫ ސިޓީން ކޮވިޑަށް ޕޮޒިޓިވްވި މީހުންގެ ޖުމްލަ މިހާރުވަނީ 7724 އަށް އަރައިފައެވެ. އޭގެތެރެއިން 7368 މީހަކުވަނީ ބަލީން ފަސޭހަވެފައެވެ. އޭގެ ތެރޭގައި މިއަދު ދޫކޮށްލި 39 މީހަކު ހިމެނެއެވެ.\nއައްޑޫ ސިޓީގެ އެކްޓިވް ކޭސްތަކުގެ މިހާރުގެ ޖުމްލައަކީ 341 އެވެ. އެއީ ހިތަދޫގައި ތިބި 108 މީހަކާއި މަރަދޫގައި ތިބި 66 މީހަކާއި މަރަދޫފޭދޫގައި ތިބި 22 މީހަކާއި ފޭދޫގައި ތިބި 57 މީހަކާއި ހުޅުދޫގައި 40 މީހަކާއި މީދޫގައި 48 މީހެކެވެ. މި ބަލީގައި އައްޑޫ ސިޓީން މިހާތަނަށ ނިޔާވެފައިވަނީ 16 މީހެކެވެ. އައްޑޫގެ ޑައިރެކްޓް ކޮންޓެކްޓުންގެ އަދަދަކީ 46 އެވެ.


Pickup eh furolhaalai fas meehakah aniyaavejje - One Online\nއެކްސިޑެންޓްވި ޕިކަޕު--- ފޮޓޯ/ ޕޮލިސް\nޕިކަޕެއް ފުރޮޅާލައި ފަސް މީހަކަށް އަނިޔާވެއްޖެ\nއައްޑޫ ސިޓީ ލިންކް ރޯޑުގައި ދުއްވާފައި ދިޔަ ޕިކަޕެއްގެ ފުރޮޅާލައި ފަސް މީހަކަށް އަނިޔާވެއްޖެއެވެ.\nފުލުހުން ބުނީ މިއަދު މެންދުރު އެކެއް ޖަހާކަންހާއިރު ހިނގި މި އެކްސިޑެންޓުގައި ޕިކަޕް ތެރޭގައި ތިބި ދެ މީހުންނަށް ސީރިއަސް އަނިޔާތަކެއް ލިބިފައިވާ ކަމަށެވެ. އަދި ޕިކަޕްގެ ފަހަތުގައި ތިބި ތިން މީހުންނަށް އެކި ވަރުގެ އަނިޔާ ލިބިގެން ހޮސްޕިޓަލުގައި ފަރުވާދެމުން އަންނަ ކަމަށް ފުލުހުން ބުންޏެވެ.\n''ވަން'' އަށް މައުލޫމާތު ދެއްވަމުން އައްޑޫ ހޮސްޕިޓަލުގެ މެނޭޖަރު ޝަރަފުއްސާދާތު ވިދާޅުވީ، ޕިކަޕެއް ފުރޮޅާލައިގެން އަނިޔާ ލިބުނު ފަސް މީހަކު މިއަދު މެންދުރު 1:45 ހާއިރު ހިތަދޫ ރީޖަނަލް ހޮސްޕިޓަލަށް ގެންގޮސްފައިވާކަމަށެވެ.\nއެ ފަސް މީހުންނަށް ވެސް ފަރުވާ ދެމުން އަންނަ ކަމަށާއި އެއްވެސް މީހެއްގެ ހާލު ސީރިއަސް ނޫން ކަމަށް އޭނާ ވިދާޅުވިއެވެ. ނަމަވެސް އޭގެ ތެރެއިން އެކެއްގެ ބޮލަށް އަނިޔާ ލިބިފައިވާތީ އެމްއާރުއައި ހަދަން ޑޮކްޓަރު ލަފާ ދިނުމުން އޭނާ މާލެ ފޮނުވާލަން ޖެހޭ ކަމަށް ޝަރަފު ވިދާޅުވިއެވެ.\nޕިކަޕު ފުރޮޅާލައިގެން އަނިޔާވުމުން ފަރުވާ ދެނީ ފަސް ބިދޭސީންނަށެވެ.\nގުޅޭ ޓެގު ޕޮލިސް އައްޑޫ ސިޓީ ހިތަދޫ ހޮސްޕިޓަލް މަގުމަތީގެ އެކްސިޑެންޓް\nފުވައްމުލަކުގައި ހިނގި އެކްސިޑެންޓެއްގައި މީހެއްގެ ކޮނޑު ކަށިގަނޑުގައި ރެނދުލައިފި، ދެ މީހަކު މާލެ ގެންނަނީ\nހައިވޭމަތިން ކަހާލައިގެން ވެއްޓި މީހެއްގެ ފުއްކިބަ ފަޅައިގެން ގޮސް، ބޮޑެތި އަނިޔާތަކެއް ވެއްޖެ\nމާލޭގައި ހިނގި ނުރައްކާތެރި އެކްސިޑެންޓެއްގައި އަނިޔާވި ޒުވާނަކަށް އައިސީޔޫގައި ފަރުވާ ދެނީ\nރޭގެ އެކްސިޑެންޓުގައި ޒުވާނާ މަރުވީ ގަސްތުގައި ސައިކަލުން ޖައްސައިގެން ކަމަށް ރިޕޯޓް ކޮށްފައިވޭ: ފުލުހުން


Sri Devige Kureege Photoeh Hangu Dharifulhaaeku - Vaguthu\nސްރީދޭވީގެ ކުރީގެ ފޮޓޯއެއް ހަގު ދަރިފުޅާއެކު\nމިދިޔަ ފެބްރުއަރީ މަހުގެ 24 ވަނަ ދުވަހުގެ ރޭ ދުބާއީގެ ބިލިގާއެއްގެ ތެރޭގައި މަރުވެފައި އޮއްވާ ފެނުނު އިންޑިއާގެ ފިލްމީ ބަތަލާ ސްރީދޭވީގެ ހަނދާންތައް އަދިވެސް އޭނާގެ ފިރިމީހާ އާއި ދަރިންތައް ދަނީ ކުރަމުންނެވެ.\nއެ މަރަށް މިހާރު ދެ މަސް ވެއްޖެއެވެ. އޭނާދެކެ ލޯބިވާ ދެ ދަރިން އަދިވެސް މަންމަގެ ހަނދާންތައް ދަނީ ކުރަމުންނެވެ.\nއޭގެ އެއް ހެއްކަކީ ޚުޝީ މަންމައާއެކު ނަގާފައިވާ ފޮޓޯތައް ދޭތެރެ ދޭތެރެއިން މީސް މީޑިޔާގައި ހިއްސާ ކުރުމެވެ. އަދި މީގެ އިތުރުން، ޚުޝި ރަހުމަތްތެރިންނާއެކު ބޭރުގައި އުޅުނު ދުވަހެއްގައި އޭނާގެ ފޯނުގައި ވޯލްޕޭޕާއަށްވެސް ލާފައި ވަނީ މަންމައާއެކު އިން ފޮޓޯއެކެވެ.\nއެކަމުން ވެސް އެނގެނީ އަދިވެސް މަންމަގެ ހަނދާންތައް އެ ދަރިން ކުރަމުން އަންނަ ކަމެވެ.\nޙުޝީ ކުރިއަށްދިޔުމަށް ނިންމާފައި ވަނީ މޮޑެލިންގ ދާއިރާއިންނެވެ. އެކަން ސްރީ ދޭވީ މަރުވުމުގެ ކުރިން އޭނާ ވަނީ މީޑިޔާތަކާއި ހިއްސާކޮށްފައެވެ. ނަމަވެސް މިހާރު އޭނާގެ ޕްލޭންތައް އޮތް ގޮތެއް އަދި ނޭނގެއެވެ. މޮޑެލް ކުރުމަށް ނިންމުމުގެ ކުރިން އޭނާ ޑޮކްޓަރަކަށް ވާން ބޭނުން ކަމަށް ބުނިކަމަށް ވެއެވެ. އަދި ލޯޔަރަކަށްވާން ބޭނުންކަމަށްވެސް ވެއެވެ.\nޚޫޝިއަކީ ބޯނޭ ކަޕޫރާއި، ސްރީ ދޭވީގެ އެންމެ ހަނގު ދަރިފުޅެވެ.\nސްރީ ދޭވީ މަރުވުއިރު، އުމުރަކީ 55 އަހަރެވެ.\nމެއި 1, 2018 01:13\nހަގު ކިޔާނީ ހަނގު ނުކިޔާނެ..ހުސް ނޫނު ޖެހުމުގަ ވަގުތުގެ ނޫސް ވެރިންގެ ވަރަށް މައްސަލަ އުޅޭކަން ފާހަކަކުރެވޭ..\nމެއި 1, 2018 07:39\nޚޫޝީ އެއް ނޫނޭ، ޚުޝީ ކިޔަނީ


Hulhumeedhoo in Seedhaa Fuvamulakah furey gotha hama jassaifi\nފޮޓޯ: އެސް.ޓީ.އެލް ހުޅުމީދީ ސެކްޓަރ ފޭސްބުކް ޕޭޖް\nހުޅުމީދޫ އިން ސީދާ ފުވައްމުލަކަށް ފުރޭގޮތަށް ހަމަޖައްސައިފި\nމާދަމާއިން ފަށައިގެން އައްޑޫ ސިޓީ ހުޅުމީދޫ އިން ފުވައްމުލަކަށް އަދި ފުވައްމުލަކުން ހުޅުމީދޫ އަށް ސީދާ ދަތުރު ކޮށްލެވޭ ގޮތަށް މޯލްޑިވްސް ޕޯޓް ލިމިޓެޑްއިން ހަމަޖައްސައިފިއެވެ.\nމިދަތުރު ތައް ޝެޑިއުލް ކުރެވިފައި ވާގޮތް:\nހުޅުމީދޫއިން ފުވައްމުލަކަށް: ހޯމަދުވަހު 10:15، އަންގާރަދުވަހު 14:15، ބުރާސްފަތި ދުވަހު 10:15 ، ހޮނިހިރު ދުވަހު 10:15 އިގަ އެވެ.\nއެހެން ނަމަވެސް ފުވައްމުލަކުން ހުޅުމީދޫ އަށް ކުރާ ދަތުރު ހަމަ ޖެހިފައިވަނީ އަންގާރަ ދުވަހު ހެނދުނު 9:00 އިން އެކަންޏެވެ. ހުޅު މީދޫ ރީޖަނަލް ޓްރާންސް ޕޯރޓް ޑިޕާޓް މެންޓުން ވިދާޅުވީ މި ދަތުރު ތަކުގެ ޓިކެޓްގެ އަގަކީ 290ރ އެވެ. "މިހާރު ފޭދޫ އިން ފުވައްމުލަކަށް ދަތުރު ކުރާ ފަސެންޖަރުންނާއެކު،ހުޅުމީދޫއަށް ކައިރިކޮށް ހުޅުމީދޫ އިން މީހުން ނަގައިގެން ފުވައްމުލަކަށްދާ ގޮތަށް ނިންމާފައިވަނީ"މޯލްޑިވްސް ޕޯޓް ލިމިޓެޑް އިން އޭއޯ ނިއުސްއަށް މައުލޫމާތު ދެމުން ބުނެފައިވެއެވެ.\nހުޅުމީދޫގެ ރައްޔިތުންނަށް ދަތުރު ފަތުރުގެ ނިޒާމުން ގުޅުވާލުމުގެ ވައުދު ވެލެއްވީ ކުރީގެ ރައީސް ޔާމީނެވެ. ހުޅުމީދޫ ރީޖަނަލް ޓްރާންސް ޕޯރޓް ޑިޕާޓްމެންޓް އަދި ފޭދޫގެ ޑިޕާޓްމެންޓް ޕޯރޓްސް ލިމިޓެޑްގެ ފަރާތުން ހިންގަން ފެށުމާއި އެކު އައްޑޫގެ ރައްޔިތުންނަށް ދަތުރު ފަތުރުގެ ލުއިކަން ލިބުނެވެ. ޙާއްސަކޮށް ވަކިން އޮންނަ ހުޅުމީދޫގެ ރައްޔިތުން ބޭސްފަރުވާ އަށް ގުޅިފައިވާ ރަށްތަކަށް ދަތުރު ކުރަންޖެހޭ އިރު މިއީ ހުޅުމީދޫގެ ރައްޔިތުންނަށް ލިބުނު ވަރަށް ބޮޑު ފަސޭހައެކެވެ.\nދަތުރު ފަތުރުގެ ނިޒާމް ފެށިގެން މިހާތަނަށް އައިއިރު ރައްޔިތުންނަށް ބޭނުން ވާ ޙިދުމަތް އެންމެ ރަނގަޅުގޮތުގައި ދިނުމަށް ހުޅުމީދޫގެ ސެކްޓަރ އަދި ފޭދޫގެ ސެކްޓާއިން ގިނަމަސައްކަތް ކޮށްފައި ވެއެވެ. އެގޮތުން ދަތުރު ގިނަވާދުވަހު އިތުރު ލޯންޗް ދަތުރުތައްބާއްވާފައިވެއެވެ. މީގެ އިތުރުން ފޭދޫ އާއި ހުޅުމީދޫ އަށް ވަޒީފާ އަށް ދާފަރާތް ތަކަށް ސީޒަން ޓިކެޓް ބައްލަވައިގެން ދަރުތު ކުރެވޭނެ އިންތިޒާމް ވެސް މިމަހު 1 އިން ފެށިގެން ވަނީ ހަމަޖައްސައިފައެވެ. ސީޒަންޓިކެޓް ގެ ހިދުމަތަށް އެދިލައްވަން އެކަމަށް އެދިލައްވާ ފޯރމް ހުށަހެޅުމުން އެކަންތައް ހަމަޖެހޭނެއެވެ. ސީޒަންޓިކެޓް ގައި މަހަކު ދެކޮޅަށް ދަތުރު ކުރެވޭ ގެ އަގަކީ 1100ރ އެވެ.\nހުޅު މީދޫ ރީޖަނަލް ޓްރާންސް ޕޯރޓް ޑިޕާޓް މެންޓުން


Amal ge Eid henna fayi!\nއާމާލް އަވަސް އޮންލައިނަށް ދީފައިވާ ވީޑިއޯ އިންޓަވިއު | އަވަސް\nހީނާފަަތާ ދިވެހިންނާ ވެސް އޮންނަނީ ވަރަށް ޒަމާންްވީ ރީތި ގުޅުމެކެވެ. ކުޑަ އީދާއި ބޮޑު އީދަށް ތައްޔާރު ވާން ހީނާފަތްް ގަހުން ފަތް އުފުރައިގެން ހީނާ ފަަތް ފުނޑާ ގޭގައި އުޅޭ ކުދީންގެ ހަތަރެސްފައިގައި އަޅައި ރޭގަނޑު ނިންދަވަ އެވެ. ހެނދުނު ހޭލައި ހަތަރެސްފައި ދޮވެލާއިރު ހުންނަނީ ރަތްވެފައެވެ. ރަނގަޅަށް ރަތް ވެލުމުން އީދަށް ތައްޔާރު ވީ އެވެ. އީދު ހެދުމާއެކު އީދު ހީނާފަަތް ވެސް އެ ފުރިހަމަވީ އެވެ.\nދިވެހިންނާ ގުޅިފައިވާ މިކަހަލަ މުނާސަބު ދުވަހަކަށް އޭރުވެސް އަދި މިހާރުވެސް ހީނާފަތްވެ އެވެ. މިހާރު ފެންނަ ޒަމާނީ ހީނާފަތް އަޅައިދޭ ފަންނުވެރިން ވެސް މަދެއް ނޫނެވެ. ރާއްޖޭގައި ތިބި އެންމެ މަގުބޫލު ހީނާ އާޓިސްޓުންގެ ތެރެއިން އެއް އާޓިސްޓަކަށް އާމާލް ޔޫސުފްް ވާނެ އެވެ. ހީނާގެ ދުނިޔެއިން ވަރަށް ގިނަ ބަޔަކަށް އާމާލް އެނގެ އެވެ.\nދިރާގުގައި އަދާކުރާ ރަސްމީ ވަޒީފާއަށް ފަހު ދެން އާމާލްގެ ހުސް ވަަގުތު އެއްކޮށް ދޫކޮށްލަނީ، ހީނާފަަތުން އެހެން މީހުން ނަލަކޮށް ޖަރީކޮށްދޭށެވެ.\nއާމާލް ހީނާފަަތުން އަޅާފައިވާ ބައެއް ޑިޒައިންތައް --\nއާމާލްގެ ހުސް ވަގުތުގެ މި "ވަޒީފާ" ދާއިމީވީ މީގެ އަހަރުތަކެއް ކުރިން ފިތުރު އީދެއްގައި ރައްޓެއްސެއްގެ ގެއަށް ގޮސް އަޅައިދިން ހީނާފަތުގެ ޑިޒައިނަކުންނެވެ. އޭގެ ފަހުން އީދާއި ހާއްސަ ހަފްލާތަކުގައި އާމާލްގެ ހީނާ މާގަނޑެއް ސޯޝަަލް މީޑިއާގަައި އަބަދުވެސް އެނބުރޭތަން ފެނެ އެވެ. މި އީދުގައި ވެސް އޮތީ ހަމަ އެހެނެވެ.\nއާމާލްގެ ބައެއް ޑިޒައިންތައް\nއަަބަދުވެސް ކުރެހުމާއި ކަވި މަސައްކަތްތަކަށް ލޯތްބެއް އޮންނަ އާމާލް ބުނި ގޮތުގައި، މުގުރާފައިވާ ހީނާފަތް ކޯނެއް ދީފަައި އެއިން އެއްޗެއް ކުރަހާލާށޭ ބުނެފިއްޔާ އޭނާއަށް އެއީ މާ ބޮޑު އުނދަގުލަކަށް ނުވެ އެވެ.\nކުޑަކުދިންނާއި ޒުވާން އަންްހެނުންނަށް އާމާލްގެ މަސައްކަތް ވަރަށް ހާއްސަަ އެވެ. އަދި ފަހަކަށް އައިސް ފިރިހެނުންނަށް ވެސް ޒަމާނީ ހީނާ ޑިޒައިންތަކެއް އަަޅައިދެ އެވެ.\nދިވެހިންނަށް ހާއްސަ ދުވަސްތަކަށް އާމާލްގެ ހީނާ ވަރަށް މަގުބޫލެވެ. އެންމެ އިހުގައި އަޅާ އުޅުނު "އިނގިލި ކުރީ" ހިނާ ވިޔަސް، ބޮޑެތި މާގަނޑުތައް ވިޔަސްމެ އެވެ. ހީނާފަތާއި އޭނާ އާ ދެމެދު އޮންނަނީ ގުޅުމެކެވެ.\nރޯދަ މަހާ ރޯއްޖާ އީދު ފާހަގަ ކުރުން\nޓިކްޓޮކްގެ ކަނޑަށް ޣަރަގުވަމުންދާ އައިމަން!\nބާއްޖަވެެރި ރެއަކަށް އެދޭތާ 20 އަހަރު!


އެމްޕީ އަލީ ފަޒާދު އިދިކޮޅު ހަރަކާތްތަކާއި ގުޅުނީ ބާ؟މިކަލް ނޫސް\nއެމްޕީ އަލީ ފާޒާދު ފުވައްމުލަކަށް ވަޑައިގަތުމުން މަރުހަބާ ދަަންނަވަނީ\nއެމްޕީ އަލީ ފަޒާދު އިދިކޮޅު ހަރަކާތްތަކާއި ގުޅުނީ ބާ؟\n2 ސެޕްޓެމްބަރ 2018, 1:08 |\nޕީޕީއެމް ޓިކެޓްގައި ރައްޔިތުންގެ މަޖުލީހަށް ފުވައްމުލަކު މެދުދާއިރާއިން ހޮވުނު އަލީ ފަޒާދު (އަލިބެ) މިއަދާއި ހަމަޔަށް ރައްޔިތުންގެ މަޖުލީހުން ފެނިގެން ގޮސްފައި ވަނީ ޕީޕީއެމަށް ވަފާތެރި މެންބަރެއްގެ ގޮތުގައެވެ. ނަމަވެސް އަލީ ފާޒާދު މިއަދު ފުވައްމުލަކަށް ވަޑައިގަތުމުން މަރުހަބާކީ ސިޔާސީ އިދިކޮޅު ސަޕޯޓަރުންނެވެ. މިއަދު އަލިބެގެ ކަރަށް މެހިގެން ދިޔަތަން ފެނުނީ ގުލްޗަމްޕާ މަލުގެ ހާރެކެވެ.\nއަލީ ފަޒާދު އިދިކޮޅާއި ގުޅިއްޖެނަމަ، ރައްޔިތުންގެ މަޖިލީހުގެ ފުވައްމުލަކުގެ3ދާއިރާގެ ތެރެއިން ދެ ދާއިރާގެ މަޖުލިސް މެންބަރުން އިދިކޮޅު ގުޅެވުނީއެވެ. ފުވައްމުލަކުގެ3ވަނަ ދާއިރާ ނިސްބަތް ވަނީ އިދިކޮޅު ރަނިން މޭޓް ފައިސަލް ނަސީމު ހިމެނޭ ދާއިރާ އަށެވެ. ވުމާއެކު މިފަހަރު ފުވައަމުލަކުގެ ބޮޑު އަޣުލަބިއްޔަތެއް ސަރުކާރު ހިންގާ ޕީޕީއެމާއި ދެކޮޅަށް ފެނިގެން ދާނެ ކަމަށް ފުވައްމުލަކުގެ ގިނަ ބަޔަކު ގަބޫލުކުރެއެވެ.\nނަމަވެސް ޕީޕީއެމުން ބުނަމުންދަނީ ޕީޕީއެމް އަށް ކުރިން ލިބެމުން އައިމިންވަރަށް ވޯޓު މިފަހަރު ނުލިބުނު ކަމުގައި ވިޔަސް އަދިވެސް ފުވައްމުލަކުގެ މެޖޯރިޓީ ޕީޕީއެމަށް ލިބޭނެ ކަމަށެވެ.\nމިކަލް ނޫހަށް މައުލުމާތު ލިބުނު ގޮތުގައި އަލިބެއާއި މައްސަލަ ޖެހިގެން އުޅޭތާ ދުވަސްތަކެއް ވެއްޖެއެވެ. މީގެ ކުރިން އެކަން އެންމެ ބޮޑަށް ތިލަވެގެން ދިޔައީ މެޑަމް ފާތިމަތު އިބުރާހިމް ފުވައްމުލަކަށް ވަޑައިގެން ބޭއްވި ޕީޕީއެމުން ކެމްޕޭނު ޖަލްސާއަކުންނެވެ.\nއެޖަލްސާގައި އަލިބެ ވެސް ވާހަކަ ދެއްކެވިއެވެ. ނަމަވެސް އަލިބެގެ ވާހަކަ އެދުވަހު އަމާޒުވީ ފުވައްމުލަކަށް ކޮށްދޭން ޕީޕީއެމުން ވައުދުވި ކަންތައްތައް ނުވެ ރިޔާސީ ދައުރު ނިމެމުން ދާވާހަކައެވެ.\nއަލިބެގެ އެވާހަކަތަކަށް އިދިކޮޅު ފަރާތްތަކުގެ ފުރިހަމަ ތާއިދެއް ލިބުނެވެ.\nއަލިބެ އިދިކޮޅު ހަރަކާތްތަކާއި ގުޅުނު ނަމަވެސް އަލިބެ ސީދާ ގުޅުނީ ކޮން ސިޔާސީ ޕާޓީއެއް ނުވަތަ ކޮންފިކުރަކާ ކަން އަދި ސާފުވާގޮތެއް ނުވިއެވެ. މިއަދި އިދިކޮޅު ފަރާތްތަކުން ފުވައްމުލަކުގައި ބުނަމުން ދިޔައީ އަދިވެސް އިތުރު އެތައް މެންބަރުންނަކާއި ސަރުކާރުގެ އިސް ވަޒީފާތަކުގައި ތިބި އެތައް ބަޔަކު އިދިކޮޅު ސިޔާސީ ހަރަކާތްތަކާއި ގުޅޭނެކަމަށެވެ.\nއިދިކޮޅު މަޖުލިސް މެންބަރުން ބުނަމުން އަންނަނީ މަޖުލިސް ހުޅުވޭއިރަށް އަނެއްކާވެސް މަޖުލީހުގެ މިހާރު ތިބި ސަރުކާރުގެ އެތައް މެންބަރުންނެއް އިދިކޮޅުގައި ތިބޭނެކަމަށެވެ. އަދި މަޖުލީހަށް އަނެއްކާވެސް ވަންނާނީ ފުރިހަމަ މެޖޯރިޓީއާއެކު ކަމަށެވެ.


vnews - Rasdhoo maaraamaaree aai gulhigen meehaku hayyarukoh bandhah 10 dhuvas jahaifi\nރަސްދޫ މާރާމާރީ އާއި ގުޅިގެން މީހަކު ހައްޔަރުކޮށް ބަންދަށް 10 ދުވަސް ޖަހައިފި\nއއ. ރަސްދޫއިން ޕީޕީއެމް އެކްޓިވިސްޓަކަށް ހަމަލާދިން ކަމުގެ ތުހުމަތުގައި ފިރިހެނަކު ހައްޔަރުކޮށްފި އެވެ.\nވީނިއުސްއަށް މައުލޫމާތު ދެއްވަމުން ފުލުހުންގެ މީޑިއާ އޮފިސަރު ވިދާޅުވީ މިދިޔަ ހޯމަ ދުވަހުގެ ރޭ ދެ މީހެއްގެ މެދުގައި ހިންގި މާރާމާރީއަކާއި ގުޅިގެން 24 އަހަރުގެ ފިރިހެނަކު ހައްޔަރުކޮށް ބަންދަށް 10 ދުވަސް ޖަހާފައިވާ ކަމަށެވެ.\nއޮފިސަރު ވިދާޅުވީ މި ފިރިހެން މީހާ ހައްޔަރު ކޮށްފައިވަނީ މާރާމާރީ ހިންގި ރޭ ކޯޓު އަމުރެއްގެ ދަށުން ރަސްދޫއިން ކަމަށެވެ. އަދި މިމައްސަލަ ތަހްގީގު ކުރަމުންދާތީ އިތުރު މައުލޫމާތު ހާމަ ކުރެވެން ނެތް ކަމަށްވެސް އޮފިސަރު ވިދާޅުވި އެވެ.\nއެނގިފައިވާ ގޮތުގައި މާރާމާރީ ހިންގި ދެމީހުންގެ ތެރެއިން އެކަކަށް ވަރަށް ބޮޑަށް އަނިޔާވެގެން ރަސްދޫގައި ހުންނަ އެއަތޮޅު ހޮސްޕިޓަލަށް ގެންގޮސް ފަރުވާދީފައިވެ އެވެ.\nނަން ނުޖެހުމަށް ޝަރުތުކޮށް އެރަށުން ވާހަކަ ދެއްކި މީހަކު ބުނީ މާރާމާރީގައި އަނިޔާވި މީހާ އަކީ ޕީޕީއެމްގެ އެކްޓިވިސްޓެއް ކަމަށާއި އޭނާގެ ބޯ ފަޅައިގެން ގޮސްފައިވާ ކަމަށެވެ. އަދި ހަށިގަނޑުގެ ތަންތަނަށް ކުދި ޒަހަމްތައް ލިބިފައިވާ ކަމަށްވެސް ބުންޏެވެ.


Raees Yameen Aa Dhekolhah Hushahelhi Dhe Hekkeh Court In Beyru...\n2 މަސް,3ހަފްތާ,4ދުވަސް, 12 ގަޑި, 1 މިނެޓް, 58 ސިކުންތު ކުރިން 2360މަރިޔަމް އިސްއާދާ\n-ކުރިމިނަލް ކޯޓުގައި ބޭއްވުނު ޝަރީއަތުގެ މަޖިލީހުގެ ތެރެއިން\nކުރީގެ ރައީސް އަބްދުﷲ ޔާމީންއާ ދެކޮޅަށް ދައުލަތުން ހުށަހެޅި ދެ ހެއްކެއް ކްރިމިނަލް ކޯޓުން ބޭރުކޮށްލައިފިއެވެ.\nޔާމީންގެ މައްޗަށް ކުރާ މަނީ ލޯންޑްރިންގެ ދައުވާއާ ގުޅިގެން މިއަދު ކޯޓުގައި ކުރިއަށްގެންދިޔަ އިބްތިދާއީ އަޑުއެހުމުގެ ތެރެއިން ދައުލަތުން ހުށަހެޅި މި ދެ ހެކިންނަކީ އިތުރު ދެހެއްކެތްގެ ނަން ހުށަޙަޅަން ނިންމާ ރައީސް ޔާމީންއާ ދެކޮޅަށް ހުށަހެޅި ދެ ހެކީންނެވެ.\nމި ދެ ހެކިންނަނީ މުހައްމަދު އައްލާމް ލަތީފް އާއި އިޝްފާހް އަލީއެވެ. ދައުލަތުން ވިދާޅުވީ، މުހައްމަދު އައްލާމް ލަތީފްގެ ނަން ހުށަހެޅީ ރައީސް ޔާމީން ވިދާޅުވެގެން ފައިސާ ޖަމާކުރި ކަން ސާބިތުކުރަން ކަމަށެވެ.\nއަދި ދެވަނަ ހެއްކެއްގެ ގޮތުގައި ހުށަހެޅި އިޝްފާހް ހުށަހެޅީ ޗެކް ލިބުމުން ޔާމީނަށް ބޭންކްގެ މުވައްޒަފަކު ގުޅިކަން ސާބިތުކުރަންވެގެން ކަމަށްވެސް ދައުލަތުން ވިދާޅުވިއެވެ. ރައީސް ޔާމީންގެ ވަކީލް އާދަމް އާސިފް ވިދާޅުވީ، މީގެ ކުރިން ވެސް އިތުރު ހެކި ހުށަހަޅާ ކަމަށް ދައުވާ ފޯމްގައި ނެތް ނަމަ ހެކި ކޯޓުން ބަލައެއް ނުގަންނަ ކަމަށެވެ.\nއަދި ވަކި ބޭފުޅަކަށް ވާތީ ޖިނާޢީ އަދުލްގެ ނިޒާމް ބަދަލު ކުރެވިގެން ދާނެ ކަމަކަށް ގަބޫލެއް ނުކުރެވޭކަމަށް އާދަމް އަސިފް ވިދާޅުވިއެވެ. އެއަށް ޖަވާބުދެއްވަމުން ދައުލަތުން ވިދާޅުވީ، ކުރިން ހުށަނޭޅީ މިހެކި ލިބިދާނެ ކަމުގެ ޔަގީންކަން ނެތުމުން ކަމަށެވެ.\nއަދި މިހެކި ބަލައި ގަތުމަށް ޤާނޫނު ހުރަހެއް ނާޅާ ކަމަށެވެ. މިއީ އެކަށީގެންވާ ވަރަށް ތަހުގީގުކުރެވިފައިވާ މައްސަލައެއް ކަމަށް ބުނާތީ އާއި ހެކި ހުށަހެޅީ ތަހުގީގުގެ ފަހުން ކަމަށް ވާތީ، އަލަށް ހުށަހެޅި ދެ ހެކިން ކަމުގައިވާ އައްލާމް ލަތީފް އާއި އިޝްފާހް އަލީ ބަލައިނުގަންނަން ޝަރީއަތުން ވަނީ ނިންމާފައެވެ.\nއައްލާމު އާ އިޝްފާހުއަކީ ވެސް އެމްއެމްޕީއާރުސީގެ ޚިޔާނާތުގެ ފައިސާއާ ގުޅިގެން އެ ދެމީހުން ހޯދަން އިންޓަ ޕޯލު ރެޑް ނޯޓިސް ނެރެފައިވާ ދެމީހުންކަން ފާހަގަކޮށްލެވެއެވެ.\nރައީސް ޔާމީންއާ ދެކޮޅަށް ދައުލަތުން ހުށަހެޅި ހެކީންގެ ތެރޭގައި، ކުރީގެ ނައިބު ރައީސް އަދީބާއި، ކުރީގެ ޓޫރިޒަމް މިނިސްޓަރު މޫސާ ޒަމީރާއި، އޭސީސީގެ ކުރީގެ ރައީސް ހަސަން ލުތުފީ އާއި މިހާރުގެ ރައީސް މުއްވިޒް ރަޝީދާއި އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތުގެ އިތުރުންވެސް ބައެއް އިތުރު ބައެއް ހެކިން ހިމެނެއެވެ.\nކިތާބީގެ ހެކީގެ ގޮތުގައި، އެސްކްރޯ އެއްބަސްވުމާއި،ރައީސް ޔާމީން ފުލުހުންގެ އިތުރުން އޭސީސީއަށް ދީފައިވާ ބަޔާން ހިމެނެއެވެ. އަދި ރައީސް ޔާމީންގެ އަހަރީ ބަޔާނާއި، އެކައުންޓު ސްޓޭޓްމަންޓުތައް ވަނީ ހެކީގެ ގޮތުގައި ހުށަހަޅާފައެވެ.\nރައީސް ޔާމީންގެ މައްޗަށް މަނީ ލޯންޑްރިންގެ ދައުވާ ކުރަނީ އެމްއެމްޕީއާރްސީގެ ޚިޔާނާތުގެ ފައިސާ ބޭނުން ކުރި އެސްއޯއެފް އިން ޔާމީންގެ ބޭންކް އެކައުންޓަށް ޖަމާކުރި އެއް މިލިއަން ޑޮލަރުގެ މައްސަލައިގައެވެ.\nރައީސްޔާމީން ކުރިމިނަލް ކޯޓު


America Ge Jalugai Thibey Gaidheennah Tablet Dheyn Fashaifi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 8 މިނެޓް ކުރިން\nއެމެރިކާގެ އޮކްލޮހޯމާގެ ޖަލުތަކުގައި ތިބޭ ގައިދީންނަށް ޓެބެލްޓް ދޭން ފަށައިފިއެވެ.\nގައިދީންގެ އެކަނިވެރިކަން ފިލުވައި، އެމީހުންނަށް ހުސްވަގުތުތަކުގައި ކުރާނެ އިތުރު ކަންތައްތައް ފަހިކޮށްދިނުމަށް ޓެބްލެޓް ދިން ނަމަވެސް މިޓެބްލެޓުން ކުރެވޭނެ ކަންކަން ވަނީ ލިމިޓް ކޮށްފައި ކަމަށް ޑިޕާޓްމަންޓް އޮފް ކަރެކްޝަންސް އިން ވަނީ ބުނެފައެވެ.\nކަރެކްޝަންސް އިން ބުނި ގޮތުގައި ޖަލުގައި ހުކުމް ތަންފީޒު ކުރަމުންދާ ގައިދީންނަށް ފޯރުކޮށްދޭ ޓެބްލެޓްތަކަކީ ކޮމިއުނިކޭޝަން ކުންފުންޏެއް ކަމަށްވާ "ސެކްރަސް ޓެކްނޮލޮޖީސް" އިން ބައެއް ބަދަލުތައް ގެނެސް ޖަލުގެ ސިޔާސަތުތަކާއި އެއްގޮތައް ބައެއް ހިދުމަތްތައް ބްލޮކް ކޮށްފައިވާ ޓެބްލެޓް ތަކެކެވެ.\nޓެބްލެޓް އިން ހިލޭ ލިބޭނެ ހިދުމަތްތަކުގެ ތެރޭގައި ބައެއް ފޮތްތައް ކިއުމާއި، ނަފްސާނީ އެހީތެރިކަން ހޯދުން ހިމެނެއެވެ. ފައިސާ ދެއްކުމުން މިއުޒިކް އަޑުއެހުމާއި ފިލްމް ބެލުމާއި ގޭމް ކުޅުމާއި އަދި ޓީވީ ޕްރޮގްރާމްތައް ބެލުމުގެ ފުރުސަތު ވެސް ގައިދީންނަށް ޓެބްލެޓް މެދުވެރިކޮށް ލިބޭނެއެވެ. އަދި އާއިލާ މެންބަރުންނަށް މެސެޖް ކުރުމުގެ ފުރުސަތު ވެސް ލިބޭނެއެވެ. ނަމަވެސް މިޓެބްލެޓުން އިންޓަނެޓަކަށް ނުވަދެވޭނެއެވެ.\nއޮކްލޮހޯމާގެ ކަރެކްޝަނަލް ސާވިސްގެ އޮފިސަރުން ވިދާޅުވާ ގޮތުގައި ގައިދީންނަށް ޓެބްލެޓް ދޭން ފެށުމުން ގައިދީންނަށް އަމާޒުކޮށް ތަފާތު ތަމްރީން ޕްރޮގްރާމްތައް ހިންގުމަށް އިތުރު ފަސޭހަތަކެއް ލިބިގެން ދާނެއެވެ. އަދި ތަމްރީން ޕްރޮގްރާމްތައް ހިންގުމަށް ކުރަން ޖެހޭ ހަރަދުތައް ވަރަށް ބޮޑަށް ކުޑަވެގެން ދާނެއެވެ.\nމީގެ ކުރިން އެމެރިކާގެ އެރިޒޯނާ، ކަރެކްޓިކަޓް އަދި އުޓާގައި ވެސް ވަނީ ގައިދީންނަށް ޓެބްލެޓް ދޭން ފަށާފައެވެ. ނަމަވެސް އޮކްލޮހޯމާގެ ގައިދީންނަށް ދިން ޓެބްލެޓްތަކަށް ވުރެ އެހެން ސްޓޭޓްތަކުގައި ދީފައިވާ ޓެބްލެޓްތަކުން ކުރެވޭ ކަންކަން މަދުކަމަށް ރިޕޯޓްތައް ބުނެއެވެ.\nޖޫން 14, 2021 11:50


Coach Ge isnegumaaeku Qaumy Team Farithakurun Thakah - Vaguthu\nގައުމީ ފުޓުބޯޅަ ޓީމު ފަރިތަކުރަނީ--- ފޮޓޯ: އެފްއޭއެމް\nރާއްޖޭގެ ގައުމީ ފުޓުބޯޅަ ޓީމުގެ އިޓަލީ ކޯޗު ފްރެންސެސްކޯ މޮރިއޭރޯގެ އިސްނެގުމާއެކު ސްކޮޑަށް އާ ކުޅުންތެރިންތަކެއް އިތުރުކުރުމަށް ފަހު ފަރިތަކުރުންތައް ފަށައިފިއެވެ.\nގައުމީ ޓީމުން އަނެއްކާވެސް ފަރިތަކުރުންތައް ފެށިއިރު މިފަހަރު އެކުލަވާލި ޓީމަށް ގެނައި އާ ކުޅުންތެރިންނަކީ ނިމިދިޔަ ޕްރެޒިޑެންޓްސް ކަޕުގައި ގައުމީ ކޯޗަށް ފާހަގަކުރެވުނު ބައެއް ކުޅުންތެރިންނެވެ.\nގައުމީ ފުޓުބޯޅަ ޓިމުން ބޭއްވި ފަރިތަކުރުންތަކުގެ ތެރެއިން-- ފޮޓޯ: އެފްއޭއެމް\nމުބާރާތުގެ ހުރިހާ މެޗެއް ގައުމީ ކޯޗު ވަނީ ބަލާފައެވެ. ކޯޗު ޓްރެއިނިންތައް ފެށިއިރު މިއީ އިންޓަނޭޝަނަލް ބްރޭކުކަން ފާހަގަކޮށްލެވެއެވެ. ނަމަވެސް ރާއްޖެއިން މިފަހަރު އެއްވެސް އެކުވެރިކަމުގެ މެޗެއް ނުކުޅެއެވެ. އެހެންކަމުން ގައުމީ ކޯޗު ނިންމީ ފަރިތަކުރުންތަކެއް ކުރިޔަށްގެންދާށެވެ.\nރާއްޖެއާއެކު ނޭޕާލުން ވަނީ އެ ގައުމުގައި އެކުވެރިކަމުގެ މެޗުތަކެއް ކުޅެން ދައުވަތު ދީފައެވެ. ނަމަވެސް ރާއްޖެއިން ބޭނުންވީ އަމިއްލަ ގައުމުގައި އެ މެޗު ކުޅޭށެވެ. އެހެންކަމުން ދެ ފަރާތުން އެކަމަށް އެއްބަސްވުމަކަށް ނާދެވުމުން އެ މެޗު ކެންސަލްކުރި އެވެ.\nގައުމީ ޓީމުގެ ކޯޗިން ޓީމާއެކު އަލަށް ގުޅުނު ސިމާއޮ ކޮސްޓާ -- ފޮޓޯ: އެފްއޭއެމް\nޕްރެޒިޑެންޓްސް ކަޕުގައި ޓީމުތަކުގެ މެޗުތަކުގެ އިތުރުން އެ ޓީމުތަކުގެ ޕްރެކްޓިސް ސެޝަންތަކެއް ވެސް ގައުމީ ކޯޗު ވަނީ ބަލާފައެވެ. އަދި ޓީމު އެކުލަވާލުމުގައި ވެސް ގިނަ ކަންތައްތަކަކަށް ކޯޗު ބަލާފައިވެއެވެ. ސްކޮޑަށް އަލަށް އިތުރުކުރި ކުޅުންތެރިންގެ ތެރޭގައި ކުލަބް ގްރީންސްޓްރީޓްސްގެ ކެޕްޓަން ރިލްވާން ވަހީދު (ރިލޭ) އާއި މާޒިޔާގެ ވައިސް ކެޕްޓަން މުހައްމަދު އިރުފާން (އިރޭ) އަދި ގްރީން ސްޓްރީޓްސް ދޫކޮށް ވެެލެންސިއާ އަށް ދާދިފަހުން ބަދަލުވި އަބްދުﷲ ޔާމީން (ޔާނު) ފާހަގަކޮށްލެވެއެވެ.\nމި ފަރިތަކުރުންތަކުގައި ގައުމީ ފުޓުބޯޅަ ޓީމާއި ދާދިފަހުން ގުޅުނު އެސިސްޓަންޓް ކޯޗު ޕޯޗުގަލްގެ ސިމާއޯ ކޮސްޓާ ވަނީ ބައިވެރިވެފައެވެ.\nޖެނުއަރީ 28, 2022 08:38\nކޯޗު އިސްނަގާނީ ޓީމު އެކުލަވާލާނީ ބައްސާމާ އަލީ އުމަރާ ސަވީދު ފަދަ ގައްދާރުންވެގެން.\nޖެނުއަރީ 28, 2022 08:39\nރާއްޖޭގެ ގައުމީޓީމުގެ ފެންވަރެކޭ ކުރީގެ އިންޓާރ ސްކޫލް ޓީމެއްގެ ފެންވަރަށްވުރެވެސް ދަށް


BREAKING | Hiyaa Mashroouge3Categoryehgge Form Thah Baathil Koh, Flat Nudheyn Ninmmaifi - Vaguthu\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ސަރުކާރުން އިމާރާތް ކުރި ހިޔާ ފްލެޓްތަކުގެ ދަށުން ފްލެޓު ދިނުމަށް ކަނޑައެޅި ތިން ކެޓަގަރީއެއްގެ ފޯމްތައް ބާޠިލްކޮށް ފްލެޓް ނުދިނުމަށް ސަރުކާރުން ނިންމައިފިއެވެ.\nފްލެޓް ނުދިނުމަށް ސަރުކާރުން ނިންމައި ގެޒެޓް ކޮށްފައިވާ އިއުލާނުގައި ބުނެފައިވަނީ ފްލެޓް ނުދިނުމަށް ކަނޑައަޅާފައިވަނީ އެއް ކޮޓަރީގެ ފްލެޓް ކެޓަގަރީ ތަކުންނެވެ.\nއެ ކެޓަގަރީތަކުން ފްލެޓަށް އެދި ހުށައަޅާފައިވާ ހުރިހާ ފަރާތްތަކަށް ފްލެޓް ދިނުމަށް ކުރީގެ ރައީސް ޢަބްދުﷲ ޔާމީންގެ ސަރުކާރުން ނިންމާފައިވެއެވެ. ނަމަވެސް މިސަރުކާރުން ފްލެޓް ނުދިނުމަށް ނިންމާ ސަރުކާރުގެ ގެޒެޓްގައި ޝާއިޢުކޮށްފައިވާ ކެޓެެގަރީތަަކީ:\nH11- އަށާރަ އަހަރާ 40 އަހަރާ ދެމެދުގެ ކައިވެނިކޮށްގެން އުޅޭ ފަރާތްތަކަށް ޚާއްސަ (1 ކޮޓަރި)\nH13- މާލޭ މުނިސިޕަލްޓީގެ ދަފްތަރުގައި ރަޖިސްޓްރީވެފައިވާ ފަރާތްތަކަށް ޚާއްސަ (1 ކޮޓަރި)\nH15- އަލަތު ކައިވެނިކޮށްގެން އުޅޭ ޒުވާނުންނަށް ޚާއްސަ (1 ކޮޓަރި)\nމި އިއުލާނުގައި ބުނެފައިވަނީ 2018 ވަނަ އަހަރު "ހިޔާ" މަޝްރޫޢަށް އިޢުލާންކުރެއްވިއިރު، އެ މަޝްރޫޢުގެ ކެޓަގަރީތަކުގެ ތެރެއިން 1 ކޮޓަރީގެ ކެޓަގަރީތަކަށް (H11 އިން H15 އަށް) ފްލެޓް ދޫކުރުމަށް ހަމަޖައްސާފައިވަނީ ހުޅުމާލޭ ދެވަނަ ފިޔަވަހީގައި ސަރުކާރު ކުންފުނިތަކުން އެޅުމަށް ނިންމާފައިވާ ޓަވަރުތަކުން 1 ކޮޓަރީގެ ބައެއް ފްލެޓްތައް ސަރުކާރަށް ގަތުމަށްފަހުގައި ކަމަށެވެ.\nއެގޮތުން ހައުސިން މިނިސްޓްރީއިން ވަނީ ސަރުކާރުން ގަތުމަށް ލިބެންހުރި ފްލެޓްތަކާ ބެހޭ މައުލޫމާތު، ހުޅުމާލެ ދެވަނަ ފިޔަވަހީގައި ޓަވަރުތައް އެޅުމުގެ މަސައްކަތް ކުރިއަށްގެންދާ ކުންފުނިތަކުން ހޯދާފައި ކަމަށާއި، އެ މިނިސްޓްރީއަށް ލިބުނު މައުލޫމާތުތަކަށް ބިނާކޮށް ސަރުކާރުން ގަތުމަށް ލިބެންހުރީ ހަމައެކަނި މޯލްޑިވްސް ވޯޓަރ އެންޑް ސްވަރޭޖް ކޮމްޕެނީ ޕްރައިވެޓް ލިމިޓެޑް އިން ސަރުކާރަށް އެލޮކޭޓްކޮށްފައިވާ 36 ފްލެޓްކަމަށްވެސް ސަރުކާރުން އާންމު ކުރި އިޢުލާނުގައި ބުނެފައިވެއެވެ.\nއެހެންކަމުން މިހާރު ސަރުކާރަށް ގަތުމަށް ލިބެންހުރި 36 ފްލެޓް، "ހިޔާ" މަޝްރޫޢުގެ H14 (ނުކުޅެދުންތެރިކަން ހުންނަ ފަރާތްތަކާއި އާއިލާތަކަށް ޚާއްސަ (1ކޮޓަރި) ކެޓަގަރީއަށް ހުށަހަޅުއްވާފައިވާ ފަރާތްތަކުގެ ތެރެއިން ޝަރުތު ހަމަވާ ފަރާތްތަކަށް އެލޮކޭޓްކުރުމަށްފަހު، ބާކީވާ ފްލެޓްތައް، "ހިޔާ" މަޝްރޫޢުގެ H12 (މާލޭ ރަށްވެހިންނަށް ޚާއްސަ (1 ކޮޓަރި)) ކެޓަގަރީއަށް އެލޮކޭޓްކުރުމަށް ސަރުކާރުން ނިންމާފައިވާ ކަމަށް އިއުލާނުގައި ވަނީ ބުނެފައެވެ.\nއިއުލާނުގައި ބުނެފައިވަނީ ސަރުކާރު ކުންފުނިތަކުން އެޅުމަށް ނިންމާފައިވާ ޓަވަރުތަކުން އިތުރު ފްލެޓް ގަންނަން ލިބެން ނެތުމުގެ ސަބަބުން އެ ކެޓަގަރީތަކަށް ހުށަހަޅާފައިވާ ފޯމުތައް ބާޠިލްކުރުމަށް ނިންމާފައިވާކަމަށެވެ.\nފެބުރުއަރީ 18, 2021 16:44\nސާބަހޭ.. މުޒާހާރާޔާށް ދާންވިދޯ..\nފެބުރުއަރީ 18, 2021 16:51\nކިބޫ އަވަހަށް ފައިބާ\nފެބުރުއަރީ 18, 2021 16:52\nސަރުކާރުން ހުރިހާފުލެޓެއް ހިފާ ބަލަބ\nފެބުރުއަރީ 18, 2021 17:01\nމިމީހުންނެ އް ރަ އްޔިތުންނަކަ އް ބޯހިޔާވަހިކަމެ އް ނުދޭނެ5އަހަރު ދު އްވާލާނީމިގޮތަ އް\nމީދެން ކޮންކަމެއް ؟؟ ޙާދަ ވިޔާނިދާ ސަރުކާރެކޭ މީ\nފެބުރުއަރީ 18, 2021 19:22\nނޫނޭ، މީ އޯގާތެރި ސަރުކާރު. މާދަންވެސް މިމީހުނަށް ވޯޓްލާން ދާންވާނެ.\nފެބުރުއަރީ 18, 2021 17:07\nކޮބާ އަތް ޖަހާ ، އަތް ޖަހާ.އަދިވެސް ތަރައްގީ އޭ ކިޔާފަ ވޯޓް ދޭތި.ތަމެންނައް މިހާރު ހުންނާނީ ރަނގަޅަށް ރާކަނިމަސްކެވިފައޭ ނުބުނަން މަމެން ނެތިން.ބަޔަކަށް އެއްޗެއް ދީފަ އަނެއްކާ އަތުލާފަ އަނެއްކާ ދީފަ ހެދީމަ މަމެން ކުޑައިރު ކިޔަނީ ''ދެރަފެއި ދެރަފެއި ގައްފޭރާ''.ތަމެން ގާތައް ދެން ވޯޓޭ ކިޔަމުން އައީމަ ތަމެންވެސް ރަނގަޅު ތަރާދަކުން ކިރާލާތި.ވ.ވެދުން\nފެބުރުއަރީ 18, 2021 21:33\nދިވެހިން ބޭނުންވަނީ މިގޮތް\nރަދީފް / ސ.ހިތަދޫ ބެދި ސަރަހައްދުން\nފެބުރުއަރީ 18, 2021 17:27\nކޮބާ އަތް ޖަހާ ، އަތް ޖަހާ.އަދިވެސް ތަރައްގީ އޭ *** ކިޔާފަ ވޯޓް ދޭތި.ތަމެންނައް މިހާރު ހުންނާނީ ރަނގަޅަށް ރާކަނިމަސްކެވިފައޭ ނުބުނަން މަމެން ނެތިން.ބަޔަކަށް އެއްޗެއް ދީފަ އަނެއްކާ އަތުލާފަ އަނެއްކާ ދީފަ ހެދީމަ މަމެން ކުޑައިރު ކިޔަނީ ''ދެރަފެއި ދެރަފެއި ގައްފޭރާ''.ތަމެން ގާތައް ދެން ވޯޓޭ ކިޔަމުން އައީމަ ތަމެންވެސް ރަނގަޅު ތަރާދަކުން ކިރާލާތި.ވ.ވެދުން\nއިނސާފު ނެއް ހަމައެއްނެތް މޮޅުމީހާއައށް މޮޅުގޮއި 😓\nފެބުރުއަރީ 18, 2021 17:43\nވަގުން ބާ އަޅާގޮތަށް ބަހާލަ އި އެތިކޮޅެ އް ދިރުވަ އިލެވޭތޯ ބަލަނީ\nފެބުރުއަރީ 18, 2021 17:48\nބޮޑު ފެއިލަރު ހިންނަވަރު އިބޫ\nމި ސަރުކާރުގެ އެންމެ ބޮޑު ފެއިލްވުނަވޯޓު ވެސް ނުދޭން ޒުވާނުން ނިންމައިފި، ބަލަ އެއްކޮޓަރިއެއް ނުހުންނާނެ ތި 25 ބުރީގެ ތަންތަނަކު އެތަންތަންހުރީ ކުންފުނިތަކުން އެޅި ފުކެޓުތަކުގެ ފުރަތަމަ4ފުލޯގަ.. ފަހި ދިރިއުޅުން ކޯޕަރޭޝަން ކިޔާ ޓެރަރިސްޓް ކޯޕަރޭޝަނަކުނަ އެތަންތަން ކުންފުނިތަކަށް ދޫކޮށްލީކަމަށްވަނީ މި ޖަރީނާ ހިންހި އަނިޔާވެރިންނަށް ދަޢުވާކުރަންޖެހޭނެ..\nފެބުރުއަރީ 18, 2021 18:12\nކަލޯ ގަޔާ ފުލެޓުތައް ގިރާ ބޮނީ ދޯ\nފެބުރުއަރީ 18, 2021 18:13\nކުރިޔަށް އޮތް2އަހަރުގެ ވޯޓް ޔަގީން ކޮށްލީދޯ. 😡😡😡 ވޯޓް ހޯދަން ނާންނާތި މިގެއަށް 😡😡😡\nފެބުރުއަރީ 18, 2021 18:16\n7000 ހާސް ފުލެޓަ ހަދާނެ ގޮތެ އް ނޭނގިގެން އެ އުޅެނީ ކޮމެވެސް ކު އްޖަކު ހަދާނެ ގޮތެ އް ބުނެލަ ދީބަލަ.\nފެބުރުއަރީ 18, 2021 18:18\nހަ އްގުތަކަ އް އަރާ ގަންނަތަން މިފެންނަނީ.\nފެބުރުއަރީ 18, 2021 18:21\nބޯންވާނެ ބޮވެން ޖެހޭނެ ފުލެޓް ވެސް ބޯލަ\nފެބުރުއަރީ 18, 2021 18:23\nހޭބަލި ވެދާނެ! ކުރީސަރުކާރުން ނިންމާފަ އޮތްގޮތަށް ފްލެޓްތައް ނުދެވިގެން ތިޔައުޅެނީ އަޅެ ފަހެ ކީއްވެގެންހޭ؟ ރައްޔަތުންނަށް ރަގަޅަށް ކަމަށޭ ބުނެ ކުރާކޮންމެ ކަމެއްގައި ތިޔަ ބޭލެނީ އަމިއްލަ ސޯޓޭ... މިހާރު ރައްޔަތުންނަށް "ކ" އެބަ ފެނެއެވެ.\nފެބުރުއަރީ 18, 2021 18:25\nއެމް.ޑީ.ޕީ ސަރުކާރުން 2500+1ކޮޓަރީ އެޕާރޓްމަންޓް+ 280 ފުލެޓް ކާލާފި. މިފުލެޓްތަކަކީ އެމް.ޑީ.ޕީ ސަރުކާރުގެ އިސްފާރާތަކަށް ދޭން ބަހައްޓާފަ ހުރި ފުލެޓް ތޯ؟\nފެބުރުއަރީ 18, 2021 18:27\nމިސަރުކާރު ވެއްޓޭނެ ގޮތް މެދުވެރި ކުރއްވާށި އާމީން މަގޭ ވޯޓެއް ދެން ދުވަހަކު ވެސް މިސަރުކާރަކަށް ނުލިބޭނެ ހަލާކު ހުރި އާޓު ދައްކާ ބޮޑާ ސަރުކާރު އިސްތިއުފާ\nފެބުރުއަރީ 18, 2021 18:48\nފްލެޓް ދޮންބެއޭ ކިޔާފައި ފޮނިކަނޑާފައި އެހެން މީހަކު އަޅާފައި ހުރި ފްލެޓްކޮޅުވެސް ހަވަޔަށް ދުމަށް އަރުވައި ދުއްވައިލީ. ފޮނިކެނޑުމާއި ސަޅިބައިސާ ކެނޑުމާއި އަކަޔަންބޯ ހެދުމުގައި މި ހައުސިންގ މިނިސްޓަރާ އެއްވަރު މީހަކު ދުނިޔޭގައި ނުހުންނާނެ. އިންސާފުން ހައްގުވެރިންނަށް މިއޮތީ ފްލެޓް ބަހާ ނިމިފައި. ވައުދުވެ ވައުދު ފުއްދާ ޕާޓީން މިއޮތީ އަތްފޯރާފަށަށް ބޯހިޔާވަހިކަން ގެނެސްފައި. ވަލްހަމްދުލިއްލާހި.\nފެބުރުއަރީ 18, 2021 18:54\nޕްލެޓް ކޮޅު ރިޔާސީ އިންތިޚާބަށް ބެހެއްޓީތޯ؟ ހަހަހަހއްހ ް ބަލާއެއްނު މީ\nފެބުރުއަރީ 18, 2021 19:03\nދެން އަވަހަށް އެމްޑީޕީ ރޯޔަލް ކުދިންނަށް ދީ... 👏👏👏👏... އެމްޑީޕީ ވެރިންނަށް އެކަނި ތިތަން ހައްގީ\nފެބުރުއަރީ 18, 2021 19:05\nއަނިޔާ ވެރިންނަށް ކޮށްފަ ނުކުރާނެ ކަމެއް ނޭގުނެއްނު ރައިސް ޔާމީން ދިވެހި ރައްޔިތުންނަށް ދިނުމަށް ކަނޑައެޅި ބޮޑު ހަދިޔާ ވެސް ފޭރިގަތީ ބަނީ އިސްރާއީލުންނަށް ދިމާވި ގޮތް ދިވެހިންނަށް ދިމާވީ ޝުކުރުވެރިވާން ނޭގުމުގެ ހިތިކަން ތިފެންނަނީ މާ މޮޅުގޮތް ހޯދަން ވެގެން ލިބުނު އެތިކޮޅުވެސް ނަގާލީ ކެރަފާ އާއިލާ އަށްލައުނަތް ހުރި އިސްތިއުފާ މަގޭ ފްލެޓް ބުއްޅަބޭގެ އަހުވާނުން ކާލައިފި\nފެބުރުއަރީ 18, 2021 19:06\nހިޔާ 1 ކޮޓަރި ތަންތަނާއި ގުޅޭ\nމިދިޔަ އަހަރު 1 ކޮޓަރި ތަންތަނާއި ބެހޭ ގޮތުން ސުވާލު ކުރުމުން އަސްލަމް ވިދާޅުވީ އެތަންތަން ވުޖޫދުގައި ނެތް ކަމަށެވެ. އެއް ކޮޓަރި ތަންތަން ހިޔާ މަޝްރޫއުގެ ދަށުން އަޅާފައި ނެތްކަން އަޅުގަނޑު "ވަރަށް ސާފުކޮށް ދަންނަވަން"\nއިއްޔެ 1 ކޮޓަރި ތަންތަނާއި ބެހޭ ގޮތުން މަޖިލިސްގައި ސުވާލު ދެންމެވުމުން އަސްލަމް ވިދާޅުވީ 1 ކޮޓަރި ތަންތަން ނިންމުނީ MWSC އަށް އެކަނި ކަމަށެވެ. އެއީ 36 ފްލެޓު ކަމަށެވެ. މިއަދު ރައީސް އޮފީހުން ނެރުނު އިއުލާނުގައި ވަނީ 1 ކޮޓަރި ތަންތަން ބާތިލް ކޮށްފި ކަމަށެވެ.\nހިޔާ އެއް ކޮޓަރި ތަންތަނަކީ ސަރުކާރާއި SOE ތައް އެއްބަސްވުމެއްގެ ދަށުން ފެށުނު އެއްޗެކެވެ. ސަރުކާރުގެ ކުންފުނި ތަކުން އަޅާ ބިނާ ތަކުގެ 1-4 ފަންގިފިލާ އެއީ ހިޔާ 1 ކޮޓަރީގެ ފްލެޓު ތަކަށް ހާއްސަ ބައެވެ.\nސަރުކާރު ބަދަލުވެގެން އެ މަސައްކަތް އެގޮތަށް SOE ތަކުން ކުރިއަށް ނުގެންދިޔައޭ ބުނެ ސަރުކާރަކަށް ނިންމާ ނުލެވޭނެ އެވެ. ސަބަބަކީ އަސްލަމް އެ ވިދާޅުވާ SOE އަކީ މާދުރުގައި ތިބި ނުދަންނަ ބަޔަކަށް ނުވީމައިއެވެ. SOE އަކީ ސަރުކާރުގެ ކުންފުނިތަކެވެ. އެ ކުންފުނިތަކަށް ޒިންމާ ވަނީ ސަރުކާރުންނެވެ. އެ މަޝްރޫއު ސަރުކާރުން ކުރިއަށް ގެންދަން ބޭނުންވި ނަމަ ކުރިއަށް ގެންދެވޭނެއެވެ\nސަރުކާރާއި ސަރުކާރުގެ ކުންފުނިތަކުގެ މާލީ ހާލަތު ދަށްވެގެން މަސައްކަތް ކުރިއަށް ނުގެންދެވި، ފްލެޓުތައް ނޭޅި ދެ އަހަރު ގޮސް، ނޭޅެނޭ ކަން ޔަގީން ވީމައި، އެ ފްލެޓުތަކަށް އެޕްލައި ކުރި މީހުންގެ ފޯމު ބާތިލްކޮށް، އެ ކެޓެގަރީތައް ނައްތާލުމަކީ ވަރަށް ލަދުވެތި ހުތުރު އަމަލެކެވެ. "ނުކުރެވުނު، ކުރާނެ ގޮތެއް ނޭގުނު" ތެދުވެރިކަމާއި އެކު މިހެން ބުނުން މާ ރީތިވެފައި ޒިންމާދާރު ވާނެއެވެ.\nއެއް ކޮޓަރި ފްލެޓު އަސްލަމް ކުރިން ވިދާޅުވިހެން ވުޖޫދުގައި ނެތީއެއް ނޫނެވެ. ވުޖޫދުން ގެއްލުވާލީއެވެ. ސަރުކާރުގެ ނާގަބިލް ކަމުން ކުރިއަށް ނުގެންދެވުނީއެވެ. އެހެން ނޫނީ މިއީ ބިންވެރިންނާއި ކުލި ވެރިންގެ އެދުމުގެ މަތިން އެވެރިންގެ ރެންޓު ވިޔަފާރި ސަލާމަތްކުރަން، 1،600 ސޯޝަލް ހައުސިން ފްލެޓު މާކެޓެއް ނެރުންް ހުއްޓުވުމަށް ސަރުކާރާއި ގުޅިގެން ހިންގުނު "ޖަރީމާ" އެކެވެ.\nފެބުރުއަރީ 18, 2021 19:19\nމާލެ ސިޓީ މޭޔަރުގޮނޑި ނުލިބިދާނެތީ ތެޅި ފޮޅެނީ........ ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\nފެބުރުއަރީ 18, 2021 23:11\nމުއިއްޒު ހޮވިދާނެތީ ގަންނަ ބިރު\nފެބުރުއަރީ 18, 2021 19:59\nނުވާނެ އެއްކަމެއްވެސް މިސަރުކާރަކަށް. ތެޅިތެޅި ތިއްބަ ވެރިކަން ނިމިގެންދާނީ.\nފެބުރުއަރީ 18, 2021 20:28\nޥޯޓޭ ކިޔާފަ އާދެބަލަ ދެން ނިކަން!\nފެބުރުއަރީ 18, 2021 21:40\nއަދިވެސް ވޯޓްދޭނީ ރީދޫ ކުދިންނަށް އެއއއ އީ ކެވިފަ ހުރި ބޮނޑިބަތަކުން ހޮވޭނީ ވެސް އެމީހުން ކުރިޔަށް އޮތް ތަނުގަ ވެރިކަން ކުރާނީވެސް އެމީހުން\nފެބުރުއަރީ 18, 2021 22:55\nހަމަ އައީ ދިނީ ދޯ؟\nފެބުރުއަރީ 18, 2021 21:36\nފޮނުއަރުވައަރުވާ ތިބެންޖެހޭނީ. ތިރަންގާ ވައިތެރޭ ހުރިހާހިނދަކު މިސަރުކާރު ދެމިއޮންނާނެ.\nފެބުރުއަރީ 18, 2021 21:43\nފެބުރުއަރީ 18, 2021 22:09\nނަޝީދަށާ ސޯލިހައް ވޯޓުކާނދީ.\nފެބުރުއަރީ 18, 2021 22:29\nކަލޭ މެންނަށް ކޮން އިރަކުތަ ވިސްނޭނީ؟ ވެރިކަމަށް ކޮންމެ ބަޔަކު އެރިޔަސް ރައްޔިތުން މަތިން ހަނދާން ނައްޓާލާނެ ވޯޓު ދީ ވެރިކަމަށް ހޮވުނީމަ. ނެތް ރަނގަޅު އެކަކުވެސް. މައުމޫނަށް ވުރެ ޔާމީން ނުލަފާ. ޔާމީނަށް ވުރެ އަންނި ނުލަފާ. އަންނިގެ ޕަޕެޓެއް އިބޫ. ދެން ވެރިކަމަށް އަރާނެ ބަޔަކު އައިސް ގައުމު ވިއްކާލާނެ.\nފެބުރުއަރީ 18, 2021 23:31\nދެންކީއްވެގެންތޯ ރައްރަށުގަ ގޯތިދޭހެން މިމާލޭގެ ޒުވާނުންނައް ގޯޓި ނުދެވިގެން އުޅެނީ ކޮބާތޯ ގާނޫނު އަސާސީގަ އެވާ މަކިމީހަކައް ވަކިއާއިލާޔަކައް ވަކިރަށަކައް އުފަންވީތީ ތަފާތް ކޮއްގެންނުވާނޭ ރައްރަށުގެ ޒުވާނާޔައް ބިންކަނޑާ ހިލޭ 2000 އަކަފޫޓް ދެވޭ މާލޭގެ ޒުވާނާޔައް ނުލިބޭ ރައްރަށުގެ ޒުވާނާޔައް ގެސްޓްހައުސް އަޅަން ބިންލިބިފައި މާލޭގެ ޒުވާނާޔައް އެފުރުސަތު ނުލިބޭ ވޯޓްލާންވީމަ މާލޭގެ ޒުވާނާގެވޯޓް ބޭނުން ގޯއްޗެއް ދޭންވީމަ ރައްރަށުގެޒިވާނާޔައް ލިބޭ ދެވޭ މާލޭގެ ޒުވާނާޔައް ނުލިބޭ ނުދެވޭ މީކޮންކަހަލަނާއިންސާފް އަމަލެއްތޯ މިނަތަހުޒީބު އަމަލު ފެއްޓީ އެބުނާ 30 އަހަރުގައި މިހާރު ހުރިހާ ސަރުކާރުތަކުން މިބަލަނީ ސަގާފަތަކައް ހަދައިގެން މިކަން ފުޅާކޮއް ބޮޑުވިޔަފާރި ގަނޑަކައް\nފެބުރުއަރީ 19, 2021 10:13\nރައްރަށުގަ ގޯތި ދެނީ ޝަރުތު ހަމަވާ ކޮއްމެ ސަތޭކައަކުން ދޭއް ނުވަތަ ތިން މީހުނަށް. މުޅިރާއްޖޭގެ %79 މީހުން ތިބީ އަމިއްލަ ބޯހިޔާވަހިކަމަށް ނުލިބި.\nފެބުރުއަރީ 19, 2021 00:56\nވާވް އިބޫ! ހަމަ އަޖައިބުވެއްޖެ.ސަރުކާރުން އިއުލާންކުރީމަ އެތައް އިރަކު ކިއުގަހުރެގެންލީ.3 އަހަރުފަހުން ބާތިލް.ވަރަށް ވެދުން.\nފެބުރުއަރީ 19, 2021 01:04\nއަޅޭ ފަހެ މިދެން ބޮޑު ވަރު ގޭ ކަމެއްދޮ! ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nއެހެންމީހުން ގެ ހައް ގެއް ދޮ ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\nތިނިޔުޅާ ގަންނަނީ ވަ ގު ސަރުކާރު! ބަލާ ސަރުކާރު\nފެބުރުއަރީ 19, 2021 08:08\nކުންފުނިތަކުގެ ނަމުގަ ފުލެޓް މީހުންނާވެސް ނީންދެ ދަރިއެއްވެސް ނެއް މީހުންނަށް ދިން އިރު.. އަލަތު ކައިވެނި ކޮށްގެން 2ދަރިން ތިބި ޒުވާނުންގެ ހައްގު މި ސަރުކާރުން ނައްތާލުމީ އިންތިހާ ހިތާމަ ހުރި ކަމެކެވެ. މޑޕ ގެންނަން ޢާެއިލާ މެމްބަރުންނާ ޙުދު އަހަރެން އަމިއްލަޔަށް ކުރި މަސައްކަތުން ހާލުގަ އުޅެން މި ޖެހުނީ މަގޭ ދަރިންނަށެވެ...\nމަ އާއިލާވެސް މަ ވެސް ދެން މޑޕ އަށް ދޭނެ ވޯޓު މި ނިމުނީ...\nފެބުރުއަރީ 19, 2021 10:18\nރައްރަށުގަ ގޯތި ދެނީ ޝަރުތު ހަމަވާ ކޮއްމެ ސަތޭކައަކުން ދޭއް ނުވަތަ ތިން މީހުނަށް. މުޅިރާއްޖޭގެ %79 މީހުން ތިބީ އަމިއްލަ ބޯހިޔާވަހިކަމަށް ނުލިބި. އަނބިދަރިންނާ ދަރިންގެ ދަރިން ގޮވައިގެން ރިއަލް އެސްޓޭޓް ވިޔަފާރިވެރިންގެ ތޭރިތަކުގަ ގޮތްހުސވެފަ. މިކަމަށް ހައްލު ލިބޭނެ ކަމަށް މި އުންމީދުކުރަނީ. ދައުލަތުން ކޮށްދޭންވީ ކަމަކީ ބިނޮޅެއް ދިނުން.\nފެބުރުއަރީ 19, 2021 10:39\nރާއްޖޭގަ 1200 އަށްވުރެ ގިނަ ރަށް އެބަހުރި. މީހުން ދިރިއުޅެނީ އެއްމެ 200 އެއްހާ ރަށުގަ. ބާކީ 1000 ރަށަކީ އެއީ ހަމަ އެކަނި ރިސޯޓް މަސް ފެކްޓްރީ ހަދަން ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ. ރައްޔިތުން މަގުމަތިވެ ރެފިއުޖީންނަށް ވާން ބައިތިއްބާފަ. ދެން ކޮންމެ ވެރިކަމެއްގަ ފުލެޓޭ ކިޔާ ބޮޑު އަގު އަތުލާ ރައްޔިތުން ފެލާފަ ޖަލުގޮޅިތަކަށްކަށް ވައްދާނީ. މިކަމަށް ހައްލު ހޯދައިދިނުމަށް ވިސްނާ ބަޔަކު ނޫޅޭ. ގޯތި ދިނީމަ އެބައެއްގެ ފެންވަރުން ގެ އަޅައިގެ ގޭގެ ހުސް ތަންކޮޅުގަ ސައިކަލް ޕާކުކޮއްގެން ތަރުކާރީއާ ނޭވާ އަޅާ ގަސް ބައްދައިގެން ލައިގެން ބޮއެގެން އުޅެވޭނީ. އަމިއްލަވަންތަ ދިރިއުޅުން ހޯދޭނެ. ރައްޔިތުންނަށް ގޯތި ދީ....\nފެބުރުއަރީ 19, 2021 11:00\nޢެންމެ ކަަޑަ ސަރުކާރު .\nފެބުރުއަރީ 19, 2021 21:33\nގަދަ ކަލޯ! ކުރިން ލިއުން ލިބި މިފަހަރު ކެޓި މީހުންގެ ތެރެއިން މި ސަރުކާރަށް ވޯޓު ދިން އެންމެނަށް ތަހުނިޔާއާއި މުބާރިކުބާދު އަރިސް ކުރަން.\nފެބުރުއަރީ 24, 2021 18:08\nމޮޔަވެގެން އުޅޭހެން ހީވަނީ.އަބަދުފުލެޓް ގައުމު ފުނޑިގެންދާއިރުވެސް ފްލެޓް.ފުރަތަމަ ގެއްލިގެން މިދާ އަހްލާގު ރަނގަޅު ކޮށްބަލަ.


Facebook ah EU ge inzaareh - One Online\nމާކް ޒަކަބާރގް އީޔޫ ޕާލަމެންޓަގައި --ފޮޓޯ: ބޮސްޓަން ގްލޯބް\nފޭސްބުކްއަށް އީޔޫގެ އިންޒާރެއް\nފޭސްބުކް ބޭނުންކުރާ މީހުންގެ މައުލޫމާތު ބޭނުންކުރެވޭގޮތް ހާމަކުރުމަށް ދެ އަހަރުގެ މުހުލަތެއް ދިން އިރުވެސް ހާމަކޮށްފައި ނުވުމުގެ ސަބަބުން ފޭސްބުކްއާ މެދު ފިޔަވަޅު އާޅާނެ ކަމުގެ އިންޒާރު އީޔޫއިން ދީފިއެވެ.\nއީޔޫގެ ޖަސްޓިސް ކޮމިޝަނަރ ވެރަ ޖުރޯވާ މީޑިއާއަށް މަޢުލޫމާތު ދެއްވަމުން ވިދާޅުވީ ވަރަށް ގިނަދުވަހު އެކަމާ ކެތް ކުރެވިއްޖެ ކަމަށާއި އިތުރަށް ކެތެއް ނުކުރެވޭނެ ކަމަށެވެ. އަދި ފޭސްބުކް އިން ޖަވާބުދާރީ ނުވެ ދިގުލާފައިވާ ކަމަށް ވެސް ޖުރޯވާ ވިދާޅުވިއެވެ.\nފޭސްބުކްގެ މައްސަލަ ފެންމަތިވެފައި މިވަނީ އެމެރިކާގެ ރިޔާސީ އިންތިހާބު ދުވަސްވަރު ޑޮނަލްޑް ޓްރަމްޕުގެ ކެމްޕެއިން ފާމް އިން ފޭސްބުކްގެ އެތަކެއް މިލިއަން މީހުންގެ މަޢުލޫމާތުތައް ބޭނުންކޮށްފައިވާތީއެވެ. އަދި ފޭސްބުކް އިން މި މައުލޫމާތުތައް އެކައުންޓުތަކުގެ ވެރިފަރާތްތަކަށް ނޭންގިފައި އޮތުމުންނެވެ. އެ މައްސަލަ ހިނގިގޮތް ހާމަކުރުމަށް ފޭސްބުކްއަށް ވަނީ އަންގާފައެވެ.\nމާކް ޒަކަބާރގް އީޔޫ ޕާލަމެންޓަގައި -- ފޮޓޯ: އީޔޫ އޮބްޒާވާ\nއީޔޫގެ ޖަސްޓިސް ކޮމިޝަނަރ ވެރަ ޖުރޯވާ ވަނީ ފޭސްބުކްއިން އެމީހުންގެ ޓާމްސް އެންޑް ކޮންޑިޝަން އޮކްޓޯބަރުގެ ނިޔަލަށް އަޕްޑޭޓު ކުރަން އަންގައިފައެވެ. އަދި މިއަހަރު ނިމުމުގެ ކުރިން ދެން ހުރި ހުރިހާ މައްސަލަތަކެއް ސާފުކޮށް ހައްލުކުރަން ވަނީ އަންގައިފައެވެ. އަދި އެ އެންގުމަށް އަމަލު ނުކޮށްފިނަމަ ހަރުކަށި ފިޔަވަޅު އަޅާނެ ކަމުގެ އިންޒާރު ވެސް ވަނީ ދީފައެވެ.\nމިދިޔަ ޖުލައި މަހުގައިވެސް ފޭސްބުކްގެ މައްސަލައެއް އިނގިރޭސިވިލާތުގައި ފެންމަތިވިއެވެ. ފޭސްބުކް އިން އެގައުމުގެ އާންމު ފަރުދުންގެ މައުލޫމާތާއި ބެހޭ ޤަވާއިދަކާ ހިލާފުވެގެން ފޭސްބުކް ވަނީ 660،000 ޑޮލަރަށް ޖޫރިމަނާ ކޮށްފައެވެ.\nއީޔޫއިން ފޭސްބުކްއަށް އިންޒާރުދީފައި ވާއިރު ޔޫރަޕް ސަރަޙައްދުގައި 380 މިލިޔަން މީހުން ފޭސްބުކް ބޭނުން ކުރެއެވެ. އެކަމުގެ ސަބަބުން އެތައް ބަޔަކަށް ގެއްލުން ވާނެ ކަމަށް ބެލެވެއެވެ.\nގުޅޭ ޓެގު ސިޔާސީ ޔޫރަޕް ޓެކްނޮލޮޖީ ފޭސްބުކް ޔޫރަޕިއަން ޔޫނިއަން\nފޭސްބުކްގެ ވީއާރް ހެޑްސެޓަށް އެލާޖިކުވެ ކުއްޖަކު ސީރިއަސް ހާލަތަކަށް ހިނގައްޖެ\nދައުލަތަށް ޓެރަރިޒަމްގެ އިންޒާރުދިން މީހަކާ ދެކޮޅަށް އެމެރިކާ ސަރުކާރުގެ ރިޕޯޓެއް\nފޭސްބުކާ ދެކޮޅަށް ކުރާ ދައުވާތަކަށް މާކް ޒުކަބާގް އިންކާރުކޮށްފި


މައިމީހާގެ ބަނޑުގައި އޮންނަ ދަރިފުޅަށް ކީރިތި ޤުރްއާނާ ދެމަފިރިން ލޯބިން ވާހަކަދައްކާ އަޑު އިއްވަންޖެހޭ!\nކޮންމެ ދަރިއަކުވެސް އުފަންވަނީ މައިމީހާގެ ބަނޑުގައި ދުވަސްތަކެއް ފާއިތުވުމަށްފަހުގައެވެ. އެދުވަސްތަކުގައި ކީރިތި ޤުރްއާނުގެ އަޑު ދަރިފުޅަށް އިއްވަންޖެހެއެވެ. ދެމަފިރިން ލޯބިން މުޢާމަލާތުކުރާ އަޑުވެސް އިއްވަންޖެހެއެވެ. އަދި ކީއްހެއއްޔެވެ؟ ދަރިފުޅަށް ލޯބިން ގޮވާލައި ދަރިފުޅާ ވާހަކަދައްކަންވެސް ޖެހޭނެއެވެ. އެއަޑުތައް ކުއްޖާއަށް އިވޭނެއެވެ.\nމިއާޔަތަށް ބަލައިފިނަމަ ފުރަތަމަ ފަށާނީ އަޑު އިވޭށެވެ! ދެން ފެންނަން ފަސާނީއެވެ! އިޙްޞާޞް ކުރެވެން ފަށާނީ3ވަނައަށެވެ.


Ooredoo ge Aa Post Paid Package Thakah Haas,sa Campaing eh Fashaifi\nއުރީދޫގެ އާ ޕޯސްޓްޕެއިޑް ޕެކޭޖުތަކަށް ހާއްސަ ...\nއުރީދޫއިން އަލަށް ތައާރަފު ކޮށްފައިވާ ޕޯސްޓްޕެއިޑް ޕެކޭޖުތަކާއި ގުޅޭ މައުލޫމާތު ފޯރުކޮށްދިނުމަށް ހާއްސަ ކެމްޕެއިނެއް ފަށައިފި އެވެ.\nއުރީދޫގެ އާ ޕޮސްޓްޕެއިޑް ޕެކޭޖުތައް ތައާރަފުކުރީ މިދިޔަ މާޗް މަހުގެ ތެރޭގައި އެވެ.\nއުރީދޫއިން ބުނީ މި ކެމްޕެއިންގެ ދަށުން އާ ޕޯސްޓްޕެއިޑް ޕެޖޭކުތައް ބޭނުން ކުރާ ކަސްޓަމަރުންނަށް އެންމެ ފަހުގެ ފޯނުތައް އިންސްޓޯލްމަންޓަށް ލިބުމާއި ލައިފް އިންޝުއަރެންސް ފަދަ ހިދުމަތް ލިބޭނެ ކަމަށެވެ. އަދި ރާއްޖޭގެ މަޝްހޫރު އައުޓްލެޓްތަކާއި ދުނިޔޭގެ މަޝްހޫރު ބްރޭންޑްތަކުން ޑިސްކައުންޓްތައް ލިބުން ފަދަ ގިނަ ފައިދާތަކެއް ލިބޭނެ ކަމަށެވެ.\nލައިފް އިންޝުއަރެންސް: މިއީ އުރީދޫން މި މަހުގެ ތެރޭގައި މުޅިން އަލަށް ފަށަން ތައްޔާރު ވަމުން އަންނަ ޚިދުމަތެކެވެ. އުރީދޫން ބުނީ މި ޚިދުމަތް ތައާރަފް ކުރުމަށް އެލައިޑް އިންޝުއަރެންސާ އެކު ވަރަށް ގާތުން މަސައްކަތް ކުރަމުން އަންނަ ކަމަށެވެ.\nޕްރައޯރިޓީ ޕާސް މެމްބާޝިޕް: މި ޚިދުމަތް މެދުވެރިކޮށް ދުނިޔޭގެ އެކި ސަރަހައްދުތަކުގައިވާ 1،000 އަށް ވުރެ ގިނަ އެއާޕޯޓު ލައުޖުތަކުން ހިލޭ ޚިދުމަތް ލިބޭނެ އެވެ.\nއުރީދޫގެ ޚާއްސަ ކަސްޓަމަރުންނަށް ޚިދުމަތް ދޭ ކްލަބް ޕްރިމިއާ ލައުންޖު ބޭނުން ކުރެވޭނެ އެވެ.\nކްލަބް ޕްރިމިއާ ކަސްޓަމަރުންނަށް ޚާއްސަ ހެލްޕްލައިނެއްގެ ޚިދުމަތް ލިބޭނެ އެވެ.\nއުރީދޫގެ ޕްރޮމޯޝަންތަކާއި ޚިދުމަތްތަކުން ޚާއްސަ އޮފާތައް ލިބޭނެ އެވެ.\nމި ކެމްޕެއިނާއި ގުޅޭގޮތުން އުރީދޫގެ މެނޭޖާ ޕޯސްޓްޕެއިޑް ބިޒްނަސް، ދިޔާނާ އަފީފް ވިދާޅުވީ އުރީދޫއިން އަބަދުވެސް މަސައްކަތްކުރަމުން ގެންދަނީ ކަސްޓަމަރުންނަށް ހިދުމަތް ބޭނުންކުރުމުގައި ދެމެހެއްޓެނިވި ގޮތެއްގައި އިތުރު ފުރިހަމަކަމެއް ގެނެސްދިނުމަށް ކަމަށެވެ. އުރީދޫގެ ފަހުގެ ޕޯސްޓްޕެއިޑް ޕެކޭޖްތަކަކީ ރާއްޖޭގައި އެންމެ ފުރިހަމަ ޕެކޭޖްތައް ކަމަށް އޭނާ ވިދާޅުވި އެވެ.\n“މިޕެކޭޖްތަކަކީ އެންމެހާ ކަސްޓަމަރުންގެ ބޭނުންތަކަށް ފެތޭ ގޮތަށް ތައްޔާރުކުރެވިފައިވާ، އަންލިމިޓެޑްކޮށް ގުޅާ އަދި އެސްއެމްއެސްކޮށްލެވޭ އަދި އެންމެ ބޮޑު ޑޭޓާ އެލަވެންސްތައް ހިމެނޭނެ ޕެކޭޖްތައް. މީގެ އިތުރުން މިޕެކޭޖްތައް ނެގުމުން އެންމެ ފަހުގެ ފޯނުތައް އިންސްޓޯލްމެންޓް ސްކީމްގެ ދަށުން ކަސްޓަމަރުންނަށް ލިބުން، ޕެކޭޖް ނެންގެވުމުން ލައިފް އިންޝުއަރެންސް ލިބުން، އަދި ރާއްޖޭގެ މަގުބޫލް އައުޓްލެޓްތަކާއި އަދި ދުނިޔޭގެ މަޝްހޫރު ބްރޭންޑްތަކުން ވަރަށް ފުރިހަމަ ޑިސްކައުންޓްތައް ލިބުން ފަދަ ގިނަ ފައިދާތަކެއް ހިމެނޭ.” ދިޔާނާ ވިދާޅުވި އެވެ.\nއުރީދޫއިން ބުނީ މި ޕެކޭޖުތަކާއި ގުޅޭ މައުލޫމާތު ދިނުމަށް ހާއްސަ ކެމްޕެއިނެއް ކުރިޔަށް ގެންދާނެ ކަމަށެވެ.\nޔޫރޯ 2020 ފުޓްބޯޅަ މުބާރާތުގައި މިއަދު ކުޅެވުނު ފުރަތަމަ ޗެކް ރިޕަބްލިކް ކާމިޔާބުކޮށްފިއެވެ. ޗެކްރިޕަބްލިކް މިމެޗް ކާމިޔާބުކުރީ ސްކޮޓްލެންޑާއި ...\nAdvertisement ޕެންޝަން ސްކީމުގެ ދަށުން ހައްޖަ ދިޔުމުގެ ފުރުސަތު ލިބޭ ފަރާތުގެ މައިންބަފައިންނާއި އަނބިންނާއި ފިރިން އަދި ދަރިންނަށް ...


“ދީބަލަ ސުޕާރީއެއް” މީކާކު އުޅޭ ގޮތެއް؟ – Dhen.mv\n"ދީބަލަ ސުޕާރީއެއް" މީކާކު އުޅޭ ގޮތެއް؟\n"އޭ ދީބަލަ ސުޕާރީ އެއް"؟ މިއީ ވަރަށް ގިނައިން އަޑު އިވޭ ސުވާލެކެވެ. ގޭތެރޭގައިވެސް އޮފީހުގެ މާހައުލުގައި ވެސް އަދި ކިޔަވާ ކްލާސް ރޫމް ތެރޭގައިވެސް ސުޕާރީ އެއް ކާ ނުލެވޭ ކަމުގައި ވާނަމަ ގިނަ ދިވެހިންގެ ދުވަސް ފުރިހަމަ އެއް ނުވާނެއެވެ. ސުޕާރީ އާއި ދިވެހިންނާއި އޮންނަނީ ކެނޑިގެން ނުދާނެ ފަދަ ވަރުގަދަ ގުޅުމެކެވެ. ކެއުމަށްފަހު އަނގަ މީރުކޮށްލަން ކާން ހުންނަ ސުޕާރީ ވެފައިވަނީ ބައެއް ދިވެހިންނަށް ބަނޑު ކެއުމަކަށެވެ.\nއަބަދުވެސް އަތުގައި ސުޕާރީ ހުންނަން ޖެހޭނެއެވެ. ތިމާ އަތުގައި ސުޕާރީ އެއް ނެތްނަމަ، އެކުގައި އުޅޭ ރައްޓެހިންގެ އަތުގައިވެސް ސުޕާރީ ހުރިތޯ ބަލާނެއެވެ. ސުޕާރީ އާއްމުކޮށް ގެންގުޅޭ މީހުން ގިނަ ފަހަރަށް ތިބޭނީ " ދީބަލަ ސުޕާރީއެއް"މި ދެ ލަފްޒު އިވިއިވި ފޫހިވެފައެވެ. އެކުވެރިންގެ ތެރޭގައި ހަމަޖެހިގެން ސުޕާރީއެއް ނުކެވޭނެއެވެ. ސުޕާރީ ޕެކެޓް ޖީބުން ނަގާ ތަނާ ވަށައިގެން ތިބޭ އެންމެން އެތިކޮޅެއް ދޭށޭ ބުނެ އަތްދިއްކުރާނެއެވެ.\nދިވެހިންގެ ތެރޭގައި އެންމެ ހިނގާ އެއް ސުޕާރީ އަކީ ރަސްލީ ސުޕާރީއެވެ. އޭރު، ރުފިޔާއަކަށް ހަތަރު ރަސްލީ ސުޕާރީ ޕެކެޓް ލިބެންހުރިއިރު، ފަހުން ސުޕާރީގެ އަގު އުފުލި ރުފިޔާއަކަށް އެއް ސުޕާރީ ވިއްކަން ފެށުން ވެގެން ދިޔައީ، ޒުވާނުން ވަރަށް ނުރުހުން ފާޅުކުރަން ފެށިކަމަކަށެވެ. އެދުވަސްވަރު، ސުޕާރީ ރަނަށްވުރެ ގިނަ މީހުންނަށް އަގުބޮޑުވިއެވެ.\nޝައްކެތްވެސްނެތެވެ. ސުޕާރީ އަކީ ބަނޑު ކެއުމެއްގެ ގޮތުގައި ކާން ހަށިގަނޑަށް ފައިދާ ކުރުވާ އެއްޗެއް ނޫނެވެ. ހަގީގަތަކީ ސުޕާރީ ގިނައިން ކެއުމުގެ ސަބަބުން ކެންސަރަށް މަގުފަހިވެ އިތުރު ގިނަ ސިއްހީ މައްސަލަތަކާއި ކުރިމަތިލާންޖެހޭ ކަމެވެ. ވިޔަފާރިވެރިން ސުޕާރީގެ އަގުބޮޑު ކުރުމުން ކޮންމެވެސް ވަރަކަށް ދިވެހިންގެ މެދުގައި ސުޕާރީ ކެއުން މަދުވިއެވެ. ނަމަވެސް އެނައްކާ ދެތިން މަސް ފަހުން އަލަށް "ޒައިބު" ކިޔާ ސުޕާރީއެއް ރުފިޔާއަކަށް ދެ ޕެކެޓް ވިއްކަން ފެށުމުން ދިވެހިންގެ މެދުގައި އަލުން ސުޕާރީގެ ފޯރި ހިފާލިއެވެ. އަނެއްކާވެސް "ދީބަލަ" ސުޕާރީ އެއް ކިޔަން ފެށިއެވެ.\nނަރުހެއްގެ ގޮތުގައި 29 އަަހަރު ޚިދުމަތް ކުރެއްވި ޝިޔާމާގެ ވަކިވުން: ޢާއިލާއިން އެދެނީ ހެޔޮ ދުޢާ ކޮށްދިނުމަށް\nއަމިއްލަ ތަންތަނުގެ ފްރަންޓްލައިން މުވައްޒަފުންނަށް ވެކްސިން ދެނީ\nވޯޓާސް ލިސްޓާ ގުޅިގެން 1700 އަށްވުރެ ގިނަ ޝަކުވާ ހުށަހަޅައިފައިވޭ: އިލެކްޝަންސް\nފަލާޙާއި ކާމިޔާބަށް އެދޭ މީހާ ގިނަގިނައިން މި ކަލިމަ ކިޔާށެވެ.\nދެ ކޭސް ބިސް، ދެ ޖޫސް ޕަކެޓް، ދެ ކޭސް ކޯލާގެ އިތުރުން ތިން ޕަކެޓް ހަނޑޫގެ ވެރިފަރާތް ހޯދަނީ


ޑިސެންބަރުމަހު އިހަވަންދޫ ކައުންސިލަށް ލިބުނީ 38449ރ — Ihavandhoo.com\nޑިސެންބަރުމަހު އިހަވަންދޫ ކައުންސިލަށް ލިބުނީ 38449ރ\n23 ޖެނުއަރީ 20180މުހައްމަދު އަކްރަމް\nނިމިދިޔަ ޑިސެންބަރުމަހު އިހަވަންދޫ ކައުންސިލަށް އާމްދަނީގެ ގޮތުގައި ލިބުނީ 38449ރ 26ލ (ތިރީސް އަށްހާސް ހަތަރުސަތޭކަ ސާޅީސް ނުވަރުފިޔާ ސައްބީސް ލާރި) ކަމަށް އިހަވަންދޫ ކައުންސިލުން ހާމަކޮށްފިއެވެ. މިއީ މިދިޔަ ނޮވެމްބަރ މަހު ކައުންސިލަށް އާމްދަނީގެ ގޮތުގައި ލިބުނު 26016ރ 28ލ އަށްވުރެ 12432ރ 98ލ އިތުރު އަދަދެކެވެ.\nޑިސެމްބަރ މަހު ކައުންސިލަށް އާމްދަނީ ލިބިފައިވަނީ މައިގަނޑު3ދާއިރާއަކުންނެވެ. ވިޔަފާރި ކުލީގެ ގޮތުގައި 18681.14ރ ކައުންސިލަށް އާމްދަނީގެ ގޮތުގައި ލިބިފައިވާއިރު، ބިމުކުލީގެ ގޮތުގައި 12019.12ރ އަދި ނީލަން ކިޔާގެން 7749ރ ލިބިފައިވެއެވެ.\nއިހަވަންދޫ ކައުންސިލްގެ އާމްދަނީ އެކައުންޓަށްލިބޭ ފައިސާގެ ތަފްސީލް އާނމުކުރަން ފަށާފައިވަނީ މިދިޔަ އަހަރުގެ އޮކްޓޯބަރ މަހުން ފެށިގެންނެވެ. ނިމިދިޔަ ޑިސެމްބަރ މަހަކީ، ކައުންސިލްގެ އާމްދަނީ އެކައުންޓަށްލިބޭ ފައިސާގެ ތަފްސީލް އާނމުކުރަންފެށިފަހުން އެންމެ ބޮޑު އާމްދަނީއެއް ލިބުނު މަސްކަން ފާހަގަކޮށްލެވެއެވެ.


Key stage3ge test paper ah marks dhinumuge usoolu badhalu kuran angaifi | Mihaaru\nއެޑިއުކޭޝަން މިނިސްޓްރީން މީގެ ކުރިން ބޭއްވި ނޫސްވެރިންގެ ބައްދަލުވުމެއްގައި އެ މިނިސްޓްރީގެ އިސްވެރިންތަކެއް ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nކީ ސްޓޭޖް ތިނެއްގެ ޓެސްޓް ޕޭޕަރަށް މާކްސް ދިނުމުގެ އުސޫލު ބަދަލުކުރަން އަންގައިފި\n22 މެއި 2019 - 14:08 47 comments\nޓެސްޓުތައް ވެސް ފެށިފަހުން ކީސްޓޭޖް ތިނެއްގެ ޕޭޕަރުތައް މާކްކުރުމުގެ އުސޫލު ބަދަލުކުރަން އެޑިއުކޭޝަން މިނިސްޓްރީން އަންގައިފި އެވެ.\nމިނިސްޓްރީން ސްކޫލުތަކަށް ފޮނުވި ސާކިއުލާއެއްގައި ބުނެފައި ވަނީ މި އަހަރުގެ ފުރަތަމަ ޓާމާއި ދެ ވަނަ ޓާމުގައި ޓެސްޓް ޕޭޕަރުގެ ޖުމްލަ މާކްސްގެ ގޮތުގައި ދޭނީ 60 ކަމަށެވެ. ނަމަވެސް މީގެ ކުރިން ޕޭޕަރުތަކަށް ދެމުން އައީ 40 މާކްސް އެވެ. ބާކީ ބައި ހިމަނާނީ ސްކޫލުގައި ދޭ އެސެސްމަންޓުތަކުންނެވެ.\nކީ ސްޓޭޖް ތިނެއްގައި ހިމެނެނީ ގްރޭޑު7އަދި 8 އެވެ.\nގައުމީ އާ މަންހަޖާއެކު ދަރިވަރުންގެ ފެންވަރު ވަޒަންކުރާ ގޮތަށް ބޮޑެތި ބަދަލުތަކެއް ގެނެސްފައި ވެ އެވެ. ޓެސްޓް ދެމުން އަންނަނީ ގްރޭޑު ހަތަކުން ފެށިގެން މަތީގެ ދަރިވަރުންނަށް ވާއިރު، އެ ދަރިވަރުންގެ ފެންވަރު ބަލަން ކްލާހުގައި އެސެސްމަންޓުތަކާއި ޕްރޮޖެކްޓުތަކެއް ހަދަ އެވެ.\nއެކަމުގެ ކަންބޮޑުވުން ފާޅުކޮށް ސްކޫލަކުން ވާހަކަދެއްކެވި އިސް ބޭފުޅަކު ވިދާޅުވީ ކުއްލިއަކަށް ޕޮލިސީތައް ބަދަލުވުމުން އެކަމުގެ އަސަރު ދަރިވަރުންނަށް ކުރާނެ ކަމަށެވެ. އެގޮތުން އިމްތިހާނުތަކަށް ދަރިވަރުން ތައްޔާރުކުރަންވީ ކިހިނެއް ކަން ނޭނގޭ ކަމަށް ވިދާޅުވި އެވެ.\n"ބައެއް ޕޭޕަރުތައް މާކްކޮށް ވެސް ނިމުނު ފަހުން މި އެންގީ އުސޫލު ބަދަލުކުރިކަން. އެގޮތަށް ކަންތައް ކުރީމަ ހަރުދަނާ އެއްވެސް އުސޫލެއް ނެތްކަން އެނގިގެން މި ދަނީ،" އޭނާ ވިދާޅުވި އެވެ.\nއެކަމާ ގުޅިގެން އެޑިއުކޭޝަން މިނިސްޓްރީގެ އޮފިޝަލަކު ވިދާޅުވީ ޕޭޕަރަށް މާކްސް ދިނުމުގެ އުސޫލު ބަދަލުކުރީ އޯލެވެލް އިމްތިހާނަށް ދަރިވަރުން ތައްޔާރުކޮށްދިނުމަށް ކަމަށެވެ.\nސްކޫލްތަކެއްގައި ފުރަތަމަ ޓާމުގެ ޓެސްޓް މިހާރު ވަނީ ނިމިފަ އެވެ. ރިޕޯޓު ފޮތް ދޭނީ އަންނަ ހަފުތާގެ ބުރާސްފަތި ދުވަހެވެ. އެއަށްފަހު ދެވަނަ ޓާމުގެ ކިޔެވުން ފަށަން ހަމަޖައްސާފައިވަނީ އަންނަ މަހުގެ ނުވަ ވަނަ ދުވަހެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ކިޔަވާކުދިން ސްކޫލް ކަރިކިއުލަމް\nއަންނަ އަހަރު ސާނަވީ ބައި ފެށޭނީ ގްރޭޑް ނުވައަކުން\nސާނަވީ ގްރޭޑްތަކުގައި އާމަންހަޖް ފަށާނީ 2018 ގައި


25 ޑިސެންބަރު 2018: މިއޮފީހަށް ޑިރެކްޓަރ ޖެނެރަލްގެ މަޤާމަށް މުވައްޒަފަކު ހޯދުމާބެހޭ | އެޓަރނީ ޖެނެރަލްގެ އޮފީސް\n25 ޑިސެންބަރު 2018: މިއޮފީހަށް ޑިރެކްޓަރ ޖެނެރަލްގެ މަޤާމަށް މުވައްޒަފަކު ހޯދުމާބެހޭ\nމި މަޤާމަށް ކުރިމަތިލާން ޝައުޤުވެރިވާ ފަރާތްތަކުން3ޖެނުއަރީ 2018 ވާ ބުރާސްފަތި ދުވަހުގެ 13:30 ކުރިން މި އިޢުލާންގައި ބަޔާންކުރާ ގޮތަށް އެޕްލިކޭޝަން ފޯމާއި ލިޔެކިޔުންތައް ހުށަހެޅުއްވުން އެދެމެވެ.\nމަޤާމް ޑިރެކްޓަރ ޖެނެރަލް\nމަޤާމުގެ ނަންބަރު J302882\nމަޤާމުގެ ރޭންކް: (އީ.އެކްސް.5)\nމަޤާމުގެ ކްލެސިފިކޭޝަން: ޓެކްނިކަލް ޑިރެކްޓަރ ޖެނެރަލް\nސެކްޝަން: އެޑްމިނިސްޓްރޭޝަން ޑިވިޜަން\nމަޤާމު އޮތް އޮފީސް: އެޓަރނީ ޖެނެރަލްގެ އޮފީސް\nމުސާރަ: 13,890 (ތޭރަހާސް އަށްސަތޭކަ ނުވަދިހަ) ރުފިޔާ\nޤާނޫނު ނަންބަރު 3/2006 (ދައުލަތުގެ މާލިއްޔަތު ޤާނޫނު) ގެ ދަށުން މިއޮފީހުގެ މާލީ ޒިންމާދާރު ވެރިޔާގެ އެންމެހައި މަސްއޫލިއްޔަތެއް އަދާކުރުން.\n2. އޮފީހުގެ ފައިސާއާއި ބަޖެޓުގެ މަސައްކަތްތަކާއި އޮފީހަށް ބޭނުންވާ ތަކެއްޗާއި ޚިދުމަތްތައް ހޯދުމުގެ އެންމެހައި މަސައްކަތެއް ކަނޑައެޅިފައިވާ ޤާނޫނުތަކާއި ގަވާއިދުތަކާއި އުސޫލުތަކާއި އެއްގޮތަށް އިންތިޒާމްކޮށް ހިންގުން.\nއޮފީހުގެ ފައިސާއާއި ބަޖެޓުގެ އެންމެހައި ކަންކަން ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތްވާގޮތަށް އިންތިޒާމްކޮށް، މުވައްޒަފުންނާ މަސައްކަތް ޙަވާލުކޮށް، މަސައްކަތްތައް ޤާނޫނާ ގަވާއިދާ އެއްގޮތަށް ހިނގަމުންދާކަން ކަށަވަރުކުރުން.\n4. އޮޑިޓަރ ޖެނެރަލްގެ އޮފީހުން ދެއްވާ ލަފައާއި އެއްގޮތަށް އޮފީހުގެ ފައިސާ އަދި ބަޖެޓުގެ އެންމެހައި މަސައްކަތެއް ހަރުދަނާކުރުން.\n5. އޮފީހަށް ބޭނުންވާ ޚިދުމަތާއި ތަކެތި ދައުލަތުގެ މާލިއްޔަތު ޤާނޫނާއި ގަވާއިދާ، އަދި ކަމާބެހޭ އިދާރާތަކުގެ އެންގުންތަކާއި އެއްގޮތްވާގޮތުގެ މަތިން ހޯދާ ލިޔެކިޔުންތައް ބަލަހައްޓަމުންދާކަން ކަށަވަރުކުރުން.\n6. އޮފީހުގެ އިންވެންޓަރީ ދައުލަތުގެ މާލިއްޔަތު ޤާނޫނާއި ގަވާއިދާ، އަދި ކަމާބެހޭ އިދާރާތަކުގެ އެންގުންތަކާއި އެއްގޮތަށް ބަލަހައްޓަމުންދާކަން ކަށަވަރުކުރުން.\n7. އޮފީހުގެ ބިޑް ކޮމިޓީގެ އެންމެހައި މަސައްކަތްތަކެއް ދައުލަތުގެ މާލިއްޔަތު ޤާނޫނާއި ގަވާއިދާ އެއްގޮތަށް ހިނގާކަން ކަށަވަރުކުރުން.\n8. މީގެއިތުރު އޮފީހުން ހަވާލުކުރެވޭ އެހެނިހެން ރަސްމީ މަސައްކަތްތައް ކުރުން.\n1. ފައިނޭންސް / އެކައުންޓިންގ ގެ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، ފައިނޭންސް އެންޑް އެކައުންޓިންގ ދާއިރާއެއްގައި މަދުވެގެން 8 އަހަރު ދުވަހުގެ ތަޖުރިބާލިބިފައިވުން. ނުވަތަ\n2. ފައިނޭންސް / އެކައުންޓިންގ ގެ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ޙާޞިލްކޮށްފައިވުމާއެކު، ފައިނޭންސް / އެކައުންޓިންގ ގެދާއިރާއެއްގައި މަދުވެވެގެން6އަހަރު ދުވަހުގެ ތަޖުރިބާ ލިބިފައިވުން.\n– ދާއިރާގެ ތަޖުރިބާ ލިބިފައިވުން.\nމަޤާމަށް އެދެންވީ ގޮތާއި ސުންގަޑި: މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ3ޖެނުއަރީ 2018 ވާ ބުރާސްފަތި ދުވަހުގެ 13:30 ގެ ކުރިން، އެޓަރނީ ޖެނެރަލްގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް personnel@agoffice.gov.mv އަދި ފެކްސް 3314109 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. ވަޒީފާއަށް އެދޭ ފޯމާއި ލިޔެކިޔުންތައް އީމެއިލްކުރައްވާނަމަ، އެއް އީމެއިލްއެއްގައި ހުރިހާ ޑޮކިއުމަންޓްތައް އެޓޭޗްކޮށް ފޮނުއްވަންވާނެއެވެ.\nއިންޓަވިއު އަދި ޕްރެޒެންޓޭޝަން / އިމްތިހާނު އޮންނާނެ ތަނާއި، މުއްދަތު: މި މަޤާމަށް މީހަކު ހޮވުމަށް ބޭއްވޭ އިންޓަރވިއު އާއި ޕްރެޒެންޓޭޝަން/އިމްތިހާނު އޮންނާނީ 2019 ވަނަ އަހަރުގެ ޖެނުއަރީ ނުވަތަ ފެބުރުވަރީ މަހުގެ ތެރޭގައި، އެޓަރނީ ޖެނެރަލްގެ އޮފީހުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން މި މުއްދަތުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިއްބެވުންއެދެމެވެ.\n18 ރަބީޢުލްޢާޚިރު 1440


Mahakah Fahu Syriage Irumathee Ghouta ah Eheege Thakethi Foaru...\nމަހަކަށް ފަހު ސީރިއާގެ އިރުމަތީ ޣޫތާއަށް އެހީގެ ތަކެތި ފޯރުކޮށްދީފި\n9 މަސް,5ދުވަސް,7ގަޑި, 11 މިނެޓް, 21 ސިކުންތު ކުރިން 3470އައިޝަތު ޝިމްނާ\nޣޫތާ އަށް އެހީގެ ތަކެތި ފޯރުކޮށްދީފި\nބަނޑުހައިހޫނުކަން ތަހައްމަލު ކުރަމުންދާ ސީރިއާގެ އިރުމަތީ ޣޫތާގެ ރައްޔިތުންނަށް ތިބީ އެހީއަކަށް އިންތިހާއަށް ބޭނުންވެފައެވެ. ސީރިއާ އާއި ރަޝީޔާގެ ސިފައިން އެސަރަހައްދަށް ދެމުންގެންދާ ހަމަލާތަކުގެ ސަބަބުން އެހީ ފޯރުކޮށްދޭ އުޅަދުތަކަށް އެހިސާބަށް ދެވޭ ގޮތް ވަނީ ނުވެފައެވެ. ނަމަވެސް ޣޫތާއަށް ބޭނުންވާ އިންސާނީ އެހީ ފޯރުކޮށްދޭ އުޅަނދުތައް މިހާރުވަނީ އެސަރަހައްދަށް ވާސިލްވެފައެވެ.\nއުނދަގޫތަކާއެކު ސީރިއާގެ ސިފައިންގެ ޗެކް ފޮއިންޓްތައް ފަސްދީ އެހިސާބަށް 46 އުޅަދެއް އެހީއާއެކު ވަދެފައިވާއިރު އޭގެ ތެރޭގައި ހިމެނޭ ބައެއް މެޑިކަލް ތަކެތި ވަނީ ސީރިއާގެ ސިފައިން ހިފަހައްޓާފައެވެ.\nޣޫތާގެ ރައްޔިތުންނަށް އިންތިހާއަށް ބޭނުންވެފައިވާ އެހީ އެ ސަރަހައްދަށް ފޯރުކޮށްދީފައިވާއިރު، އޭގެ ތެރޭގައި ހިމެނެނީ ކޮންމެހެން ބޭނުންވެފައިވާ ބައެއް ބޭހާއި އޮފަރޭޝަން ކުރުމަށް ބޭނުންވާ ބައެއް ސާމާނާއި، 5500 ދަބަހުގެ ކާނާއި ފުށުގެ ބާވަތްތަކެވެ.\nއިންޓަރނޭޝަނަލް ކޮމިއުނިޓީ އޮފް ރެޑް ކޮރޮސް އިން ބުނެފައިވަނީ މިއީ ޣޫތާގައި ދިރިއުޅޭ ހަތަރުލައްކަ ރައްޔިތުންގެ ތެރެއިން އެންމެ 27،000 މީހުންނަށް ފުދޭ ވަރުގެ އެހީއެއް ކަމަށެވެ. އަދި މިތަކެތި އުޅަނދުތަކުން ބޭލުމަށް ވެސް އެތައް ގަޑިއިރެއް ނަގާނެ ކަމަށް އެހީގެ ތަކެއްޗާއެކު ޣޫތާއަށް ދިޔަ އ.ދ. ގެ އޮފިޝަލާ ހަވާލާދީ އަލްޖަޒީރާއިން ރިޕޯޓްކުރެއެވެ.\nޑަބްލިއު.އެޗް.އޯ. ގެ އޮފިޝަލަކާއި ހަވާލާދީ އަލްޖަޒީރާގައި ބުނެފައިވަނީ އެހީއާއެކު ގެންދިއަ މެޑިކަލްތަކެތީގެ ތެރޭގައި ހިމެނޭ ބައެއްތަކެތި ނެގުމަށް ސީރިއާގެ ސަރުކާރުން އަމުރުކުރުމާއި ގުޅިގެން އެތަކެތި ނަގާފައިވާ ކަމަށެވެ.\nއެގޮތުން އެހީއާއެކު ގެންދިއަ މެޑިކަލް ތަކެތީގެ 70 އިންސައްތަ ސަރުކާރުގެ ސިފައިންގެ ބެލުމުގެ ދަށަށް ގެންގޮސްފައިވާކަމަށް ރިޕޯޓްތައް ބުނެއެވެ. ސިފައިން ހިފަހައްޓާފައިވާ ތަކެތީގެ ތެރޭގައި ކުއްލި ހާލަތުގައި ބޭނުންކުރާ މެޑިކަލް ތަކެއްޗާއި ސާޖިކަލް ކިޓާއި އިންސިއުލިން ކިޓް ފަދަ ތަކެތި ހިމެނެއެވެ.\nމިދިޔަ މަހުގެ 18 ވަނަ ދުވަހުން ފެށިގެން އިރުމަތީ ޣޫތާއަށް ސީރިއާ އަދި ރަޝީއާގެ ސިފައިން މެދުކެނޑުމެއްނެތި ދެމުންގެންދާ ހަމަލާތަކުގެ ސަބަބުން 700 އަށްވުރެ ގިނަ މީހުން މަރުވެފައިވާއިރު އޭގެ ތެރޭގައި ގިނަ އަދަދެއްގެ ކުޑަކުދިން ހިމެނެއެވެ.\n55 މިނެޓް ކުރިން70